
CONSIDERAȚII COSMOGONICE 


DE 


I. PETROVICI 


Puia mea personală faţă de problema existenţii lui Dumnezeu, mi-am fixat-o, 
cu deosebire, în comunicarea de la Congresul Descartes (Paris,.1937) cu titlul : „L'idée 
de Dieu devant la Raison“ (o versiune românească, ceva mai puţin desvoliată, a apărut 
în Revista „Gândirea“, Septembrie 1937). 

Acolo am arătat în ce mod spectacolul lumii, conduce — împotriva circumspec- 
hei pozitiviștilor şi-a unui criticism excesiv — la presupunerea temeinică a unui fun- 
dament de natură transcendentă, — la Dumnezeu. N'am! fost un izolat în: exprimarea 
acestei convingeri, întâlnindu-mă cu destui alți cugetători — deşi fireşte nu cu toți, 
fiindcă unii aveau rezerve radicale faţă de noțiunea) de transcendent — dar întâlnin- 
du-mă în orice caz cu filosofi reputați şi sărbătoriți, cum a fost bunăoară Maurice 
Blondel, adevărat erou al Congresului în; chestiune şi care a spus răspicat: „Noţiunea 
de imanență şi însuş conceptul de relativitate n'au realitate posibilă nici semnificaţie 
conștientă şi utilizabilă, de cât referindu-se, cel puţin implicit... la transcendent... 
Afirmația trancendenţii se razimă deci pe ordinea imanentă, pe care totodată o și 
depăşeşte, procurându-i principiul şi soliditatea ei finală“. 

Fireşte m'am ferit a 'vorbi cu siguranță dogmatică de pe crestele metafizice 
speculative, şi de aceia n'am; acordat concluziilor mele decât o valoare de probabili- 
tate, — dealtfel în practică suficientă. Lucrul n'a putut fi desigur pe placul teologilor 
scolastici, care socot afirmaţiile teiste aproape de aceiaşi natură cu adevărurile ma- 
tematice. N'am fost deci surprins din cale-afară cetind în cartea recentă a Părintelu 
Léon Veuthey (La Pensée Contemporaine), în care desfăşoară şi judecă fresca Congre- 
sului Descartes, unele rezerve faţă de punctul meu de vedere — pe care alţii lau găsit 
poate prea îndrăzneţ — şi să aflu mustrarea că într'o concepţie justă în sine, am lăsat 
să se strecoare corectivul „probabilităţii”. (op. citat p. 206). Un reproş similar se adre- 
sează de astfel și lui Blondel, care a lăsat să-i cadă din condeiu cuvântul „ipoteză“ 
în următorul pasaj : „l'afirmation rationelle d'un Dieu transcendent, à la fois principe 
et fin de toute réalité, ouvre aux êtres spirituels, en face de Linsondable mystère, un 
sens de l'infini... une hypothèse sur les rapports eventuels de l'être contingent avec la 
Souveraine Perfection“. (p. 181). 

O dovadă că filosoficeşte afirmarea Dumnezeului transcendent nu poate invoca 
certitudinea adevărului matematic (așa cum pare a nu se îndoi Veuthey v. op. citat 
p. 35-36 şi 58-59) este faptul că alţi gânditori o socotesc chiar contestabilă, susținând 

cel puţin că mintea noastră nu poate eşi legitim din ordinea imanentă și că trebue 
să primim existența ca un „datum“, irațional sau contingent” căruia nu avem să-i că- 
utăm o bază dincolo de ea. 

In scrierea „Möglichkeit und Wirklihkeit“ a filosofului berlinez Nicolai Hart- 
mann, ulterioară Congresului Descartes, (1938), postularea unei realităţi transcendente, 
ca fundament al lumii noastre şi totodată „causa sui“ (adică realitate absolută care 
nu mai presupune nimic) este din nou combătută cu argumente dialectice, de logică 
subtilă. 

Pornind dela ideia — exactă în sine — că ceiace împinge dialectica spiritului 
nostru spre conceperea Dumnezeirii, este faptul că existenţa. empirică nu are un ca- 
racter necesar şi nu cuprinde în ea însăşi propria ei rațiune, de unde nevoia de-a ne 
ridica până la un fundament ultim, care își ajunge sieşi şi explică existența ca atare, 
— pornind de la această ideie, Hartmann susţine că „principiile“ sau „axiomele“, în 
orice domeniu, nu sunt necesare în ele înșele, ci numai în raport cu consecinţele lor 
concrete, modalitatea „necesarului“ implicând o.relativitate, în raport cu „altceva“. *). 
Aşa dar că Dumnezeu „ca existență absolut necesară, este mai degrabă o existență 
absolut contingentă“. 

Și dacă e vorba ca arcândiu ne cu dialectica chiar în regiunile transcendente, 
să nu putem imagina în mod plausibil, o realitate necesară în sine, care să încheie seria 
existenţelor şi a cunoştinţelor, dacă așa dar şi noţiunea principiului ultim (absolutului) 
este tot contingentă — deci fără caracter terminal — atunci, ne întrebăm, de ce nu 
ne-am opri la lumea sensibilă, al cărui păcat fundamental e tocmai faptul contingențţii 
sale, faptul că nu ni se impune ca o necesitate, ci ca ceva care „este“, dar ar fi putut 
să nu fie ? 

Menţinându-ne ferm la punctul nostru de vedere, nu credem că demonstra [sue 
lui Hartmann înlătură orice răspuns. 

Mai întâiu de toate e contestabil că nu există principii şi axiome, necesare în 
sine, — faimoasele idei care nau nevoie de demonstrare. Este adevărat că pentru 
mintea omenească ideile necesare, au numai caracter formal. În domeniul realului nu 
întâlnim decât contingenţe, suntem însă mânaţi şi aicea spre găsirea unor fundamente 
necesare, convinși, că — orice ar spune Harimânn — contingența nu este o poziţie 
ontică, ci numai o poziţie a cunoștinței relative — a versiunii noastre omenești despre 
lume — care nu poate înainta „in concreto“ dincolo de un anume datum existenţial. 
Acea contingenţă „marginală“ despre care vorbeşte Hartmann — raportându-se și la 
ideia de Dumnezeu — pe care no mai putem lega de altă realitate, dincolo de ea — aşa 
cum cer normele necesităţii din lumea relativă — acea contingenţă marginală, să nu 
ție oare locul, în cunoaşterea; noastră limitată, unei necesităţi de „alt ordin“ care efectiv 
ar încheia edificiul existenţei, așa precum nu pot face ultimele elemente din lumea 
relativităţii ? 

In orice caz un fundament terminal, necesar în sine (formula „Causa sui“ e 

o exprimare stângace şi omenească a aceleiaşi idei) 'este un postulat esenţial al rațiunii 
noastre, dominată de ideia unităţii, a acestei raţiuni, care nu pare a se adapta deplin 


1) „Man nennt die logischen Gesetze oder die Axiome der Geometrie „notwendig“ weil 
auf Grund ihres Bestehens das abgeleitete notwen dig ist.“, 

„Prinzipien sind freilich ein Fundament der Notwendigkeit. nämlich der am Concretum 
auftretenden Notwendigkeit. Sie selbst aber sind durchaus zufällig“. 

„In Wahrheit bedeutet aber ein aus sich selbst notwendiges Wesen ein nicht notwendiges 
Wesen. Denn Notwendigkeit hat nun einmal die äussere „Relativităt an sich“. (op. citat pp. 
93 şi 94 

cautai încă setati caer 8 tai Di zic 


în lumea simţurilor, ţinându-şi parcă o parte din cadrele ei structurale la dispoziţia 
altei lumi mai înalte, pe care ne ajută a o bănui. Toată cercetarea noastră științifică 
este dirijată de gândul fundamentului ultim, de ideia unor principii necesare în sine, 
fără de care n'ar exista imboldul necontenitei mergeri mai departe. Dacă spiritul no- 
stru ar avea încredințarea că fundamentul ultim este contingent, atunci de ce s'ar în- 
drepta. acolo și mu s'ar opri dincoace, din moment ce ori unde şi deopotrivă ne isbim 
de iraţionalul contingenţei ? Se va zice că există totuşi pentru spiritul cunoscător im- 
perativul înlănţuirii necesare, al unei înlănţuiri externe, care trebue împinsă şi con- 
tinuată, cât mai mult cu putință. Dar această necesitate extensivă, care sar opri în 
pragul unei contingenţe iraționale, să nu fie şi ea surogatul unei necesităţi interne, ne- 
măsurat mai luminoasă, care ne depăşeşte dar pe care o presimţim ? O necesitate care 
ar îmbrățişa întregimea fiinţării, dându-i un sens care nouă ne scapă, dar care mwar 
lăsa nimica la discreţia hazardului şi a misterului irațional. Noţiunea de D-zeu nu 
exprimă, într'o anume privinţă, decât convingerea raţiunii noastre, că cineva care 
ar putea să pătrundă absolutul până în intimităţile sale, nu s'ar mai isbi de nici o 
enigmă și toate obscurităţile aparent radicale s'ar lămuri într'un fel și ele. 

| Cu această pretenţie vine conceptul de D-zeu, faţă de noţiunea opusă a unui 
principiu ultim, care ar fi contingent şi misterios, nu numai pentru capetele noastre, 
dar chiar pentru spiritul cel mai cuprinzător şi mai capabil să descurce ghemul tutu- 
ror tainelor — susceptibile de explicare. 


Fiind hotărât aderentul acelei concepții care socoate că spiritul nostru, în cursa 
lui explicativă, nu se poate linişti definitiv decât întrun transcendent căruia i sar 
atribui virtuțile de-a fi „causa sui“ (bine înţeles aceasta în filosofie, căci celelalte 
ştiinţe pot staţiona la noţiuni -limită cu caracter contingent, deci la realităţi relativ 
ultime care nu pot fi cauza lor proprie, ci numai cauza altor fenomene şi cel mult a 
unor aspecte proprii, cu caracter mai derivat) — împărtăşesc totuş şi eu convingerea 
că scoborârea dialectică de la Dumnezeu la lume e cu mult mai anevoioasă, pentru 
spiritul omenesc, decât fusese ridicarea de la lume la fundamentul ei transcendeni 
şi divin. p Bo Faig 
Dacă nici ridicării, oricât ne va fi părut de temeinică, nu i-am puti acorda 
grad de certitudine stringentă, cu cât va fi mai ipotetică o descindere care ar pleca 
dela D-zeu însuşi şi-ar ambiționa să explice geneza cosmică și aspectele existenții ! 

In prima eventualitate se pleacă dela un teren cunoscut — lumea sensibilă — 
şi se merge, mânat de puterile raţiunii, spre vagi conturări, dincolo de zarea limpede 
a viziunii, 

Dar în cel de al doilea caz se construeşte cunoscutul, pornindu-se de la o lumină 
abea întrezărită, de la un absolut, căruia pentru a-i surprinde taina creaţiei, ar trebui 
să te contopeșşti cu dânsul, eliberându-te de acele limite nemiloase, care te menţin la 
suprafața lucrurilor, interzicându-ţi străfundul existenţi. 

Cine ar putea cu astfel de limite să desvălue misterul existenţii şi să-l prezinte 
în forme adecuate ? 

Nici o mirare că atâţia oameni, măsuraţi preferă să renunţe la orice conjectură, 
în acest domeniu cosmogonic, pe care la explorat cu fantezia ei naivă, omenirea 
tânără și neexperimentată, în faza cugetării sale mitologice. 

Şi ttotuş speculaţia metafizică, în clipele ei de îndrăzneală, nu-şi poate lega 
aripile şi nu se poate închide în fortărețele prudenţii. Să merite neapărat desavuare ? ? 
Poate că nu, dacă bine înțeles se iau aminte unele măsuri de prevedere. Mai întâiu, 

nici vorbă de pretenţii de certitudine, ci numai o construcţie simbolică, cu articulaţii 
suple, ce-ar ţine mijlocia între joc şi adevăr. Pe urmă oricare ar fi semnificaţia pe 
care o dai eşafodajului, în nici un caz să nu cadă în contrazicere cu aspectele bine 
definite ale experienţii, ba chiar să ofere ipostaselor ei esenţiale relieful unei iluminări 
mai vii. In sfârșt deşi metoda analogie; 2 singura cale pe care o avem la dispoziţie, să 
nu uităm imensa depărtare de la Dumnezeu la fiinţa omenească, distanţa incomen- 
surabilă de care se speria Descartes şi care tot enormă rămâne chiar dacă am accepta 
atenuările cartesianului Malebranche. Evident nu se poate renunța complect la calea 
analogiei — cu noi înșine și cu ce ştim din lumea experienţii noastre — dar putem 
evita analogii cu „micimile“ noastre învederate, pentru a ocoli primejdia unui antro- 
pomorfism copilăresc şi trivial. | 

Altfel, întrezărirea unui, sens al existenţii — și deci g'al creaţiunii — nu se poate 
face decât în cadrul sensurilor inteligibile pentru om, tot așa precum orice interpretare 
cosmogonică nu se va putea libera de ideia finalităţii, ideie dominantă şi supremă în 
viața spirituală a dimensiunilor noastre. 

Se va zice desigur că şi aplicarea acestor tipare indispensabile, însemnează o 
traducere fantezistă în limbajul omenesc a unor adevăruri, care în lumea lor absolută 
ar avea cu totul altă înfăţişare. Interpretarea noastră s'ar reduce astfel la o plăsmuire 
fără corespondenţă cu realitatea obiectivă, pe care n'o putem sesiza şi nici concepe cu 
mijloacele noastre. 

Fără a pretinde câtuşi de puţin, că formele înţelegerii umane se suprapun reali- 
tăţii absolute — ceiace ar atrage o cunoaștere integrală pe care suntem departe de a o 
poseda — credem totuş, și lucrul lam argumentat cu altă ocaziune 1), că, imaginea 
noastră despre lume nu este absolut subiectivă, ci una din numeroasele versiuni po- 
sibile ale adevărului însuș, văzut din diferite unghiuri și la niveluri spirituale deose- 
bite. Intre aceste versiuni variate există un oarecare paralelism, o corespondenţă care 
le face traductibile una într'alta, aşa încât într'o versiune omenească, străbate evident 
sub o formă scăzută şi simbolică, ceva din natura adevărului însuș. Cu aceasta n'am 
justificat fireşte orice născocire șubredă a unui cap omenesc izolat, ci numai speranţa 
de a se putea surprinde „ceva“ din realitatea absolută, chiar în cadrele categoriilor 
umane, osândite principial la o înţelegere redusă, pentru uzul unor interese specifice 
şi limitate. Şi desigur capacitatea de apropiere de adevărul în sine, va creşte cu atât 

: mai tare cu cât ne vom sălta mai hotărât deasupra zonei egoismului animalic, unde 
imaginea despre lume constitue o versiune şi mai scăzută, decât acea pe care o făurim 
desfăcându-ne din micimile inerente speţii noastre omeneşti. 

O convingere conştientă sau instructivă în posibilităţile noastre de-a aborda 
problema cosmogonică a genezii, fără a cădea neapărat într'o înşirare de gânguriri 
puerile, a avut-o desigur toţi acei filosofi care s'au silit să întrevadă ceva din taina 
creaţiei și să caracterizeze raporturile dintre Dumnezeu şi opera sa. 

In interesul unei orientări prealabile, să începem cu o sistematizare a speculații- 
lor încercate şi-a interpretărilor prezentate cu mai mult sau mai puţină putere de su- 
gestie. Măcar a tipurilor principale și cât mai rezumat cu putinţă. 

In primul loc să menţionăm — pentru a o lăsa la o parte — concepţiunea care 
nu face din Dumnezeu, autorul integral al lumii, ci numai un arhitect al ei, care n'a 
avut decât să modeleze o materie preexistentă şi coeternă cu dânsul. Este în fond con- 





1) In deosebi în studiul: „La Conmaissance humaine et le Transcendent“. (Philosophia, 
vol. IT, 1937), Ş | _ 

cepţia lui Platon, oricât marele filosof — făuritorul celei mai complecte liste de argu- 
mente în favoarea existenţii lui D-zeu — a căutat să supţie acea materie preexistentă, 
identificând-o cu indefinitul (roâ&picrov) sau chiar cu vidul, cu nefiinţa (to ph öy) 
Dintre moderni putem cita, între alţii, un filosof cu aceiaşi convingere, pe John Stuart 
Mill, care în frumoasele lui „Esseuri asupra Religiei“, a conchis că din examenul lumii, 
Dumnezeu poate fi infinit de bun, la urma urmei şi infinit de știutor, însă nu infinit 
de puternic, forţa lui trebuind s'o concepem limitată de natura materialului pe care 
Pa modelat. Interpretarea aceasta — pe care şi Kant pare s'o fi crezut mai plauzibilă 
decât altele, în orice caz mai lesne demonstrabilă — cu toate pretenţiunile ei de a se 
armoniza mai bine cu prezenţa imperfecţiilor idin lume, suferă de neajunsul de a 
smulge ideii de D-zeu, unul din rosturile şi una din utilităţile ei principale: aceia de 
a fi un punctus-terminus al gândirii, un loc de odihnă, suprimând contingenţa cosmică. 
Însă prin menţinerea unei materii coeterne, se lasă contingenţa terminală cel puţin pe 
jumătate, aşa încât ideia divinității nu-și mai îndeplineşte unul din oficiile esenţiale 
pe care le avea în economia gândirei filosofice. 

Lucrurile se schimbă în interpretarea că lumea ar fi un produs exclusiv al lui 
D-zeu, deci fără colaborarea cu un element străin. 

Dar şi aci întâlnim două tipuri AERE DIRI a) interpretarea panteistă b) interpre- 
tarea teistä. 

Panteismul nu separă lumea. de autorul ei, ci alcătuesc împreună o unitate 
(Deus sive natura). Dumnezeu e o realitate în devenire, nu o perfecţie iniţial realizată. 
În orice caz lumea e corpul lui D-zeu, manifestarea sa, expresia sa exterioară, iar fe- 
nomenele naturale se petrec în sine, nu în afară de el. Sa reproșat acestei concepții, 
împărtășită şi dânsa de filozofi celebri — ca Stoicii în antichitate, Giordano Bruno, 
Spinoza, etc. — că face pe D-zeu părtaş la toate imperfecţiile lumii, că în loc de un 
D-zeu actualizat, ni se înfăţişează unul virtual, care se desvoltă, un D-zeu deci ne- 
complect, care are trebuinţă de lume, pentru a se desăvârși pe sine, întrun processus 
de altfel niciodată terminat. 

Smulgându-i perfecțiunea iniţială, nici dânsul n'ar mai putea face oficiul unui 
punctus terminus, al unei realităţi necesare, causa sui (Lucrul se observă mai puţin 
la raţionalistul Spinoza, (dar mai tare în panteismul dinamic al Romanticei germane). 

In schimb teismul — care separă pe D-zeu de lume — oferă de-acapul o per- 
fecţie realizată. Dar şi aci se nasc alte nedumeriri: Dece crează Dumnezeu lumea ? 
Dintr'o necesitate ? Dar atunci nu avea tot ce-i trebue, deci nu era perfect. Pentru 
a se ocoli impasul acestei întrebări naturale, s'au propus diferite explicaţii, toate cu 
scopul de se înlătura ideia creaţiei din lipsă, a creaţiei din necesitate. Aşa ar fi 
soluţia neoplatonică a „vasului prea plin care se revarsă“ deci a creaţiei din abun- 
denţă; crearea din bunătate sau generozitate a teologiei creştine; din plăcerea sacri- 
ficiului de sine D-zeu crează lumea rupând bucăţi din substanţa sa proprie (Ra- 
vaisson); în sfârşit soluţia mai obscură a lui Schelling, în care geneza lumii din ab- 
solut n'ar porni din iniţiativa acestuia, care nare nici un fel de trebuinţă în perfecţia 
sa deplină, ci ar rezulta dintr'o desprindere a finitului, din sânul divinității, printr'un 
proces de defectiune, de răzvrătire, de rătăcită independenţă, în realitate o cădere. 
(Abfall von dem Absoluten). 

O altă întrebare grijulie de perfecţia divină a fost acea dacă prin creaţia lumii, 
Dumnezeu nu-şi diminuează cumva tezaurul lui propriu, nu-și consumă o parte din 
substanța sa. A răspuns afirmativ Rawvaissen prin interpretarea mai sus citată, com- 
pensând paguba îngustării prin sublimitatea sacrificiului. Aljı cugetători răspund 

negativ, ca de pildă Plotin. In concepția acestui filosof al antichităţii expirânde suni 
şi unele trăsături panteiste, întrucât creaţia lumii ar fi un proces de emanaţie na- 
turală. Insă D-zeu rămâne deasupra lumii, nu-și desvoltă prin ea virtualităţile sale 
şi nici nu-și consumă prin acea emanaţie nimic din esența sa proprie; ca ştiinţa care 
se comunică fără a se epuiza, ca făclia din care se aprinde o altă torță, fără a se 
pierde din lumina ei... l 

Creștinismul a crezut că poate salva mai bine integritatea divină, după geneza 
lumii, renunțând la periculoasa teorie emaționistă (Plotin adăogase o serie de pilde 
mai puţin edificatoare: exalarea substanțelor odorifere, focul răspânditor de căldură, 
zăpada de frig, etc) şi adoptând teoria creaţiei din nimic. 

Prin această concepţie — de altfel greu accesibilă înţelegerii noastre — nu 
numai că se da expresia cea mai impresionantă imenselor puteri ale divinității, dar 
nu se mai punea chestiunea unei scăderi a substanţei divine, ca echivalent compen- 
satoriu al creaţiunii, 

l In sfârşit o altă problemă legată de concepția teistă era aceia de a se afla un 
mijloc de armonizare, între perfecția creatorului și imperfecţiile creaturii. Chestiunea 
se pusese şi mai incisiv la teoria panteistă, — dar nu se poate evita cu totul, chiar 
despărţindu-se lumea de autorul ei. 

Evident că lumea e inferioară perfecţiei divine. De ce n'a creat Dumnezeu 
o lume perfectă ca: şi dânsul ? S'au încercat și aci răspunsuri felurite, din care voi 
cita trei, ca mai interesante. Ne vom referi iarăş la Plotin care reduce iarăș lucrurile 
la manifestarea unei legi naturale: acea a procesiei descendente, care coboară actul 
creațiunii pe o serie de trepte succesive, începând cu treapta cea mai înaltă, din 
imediată vecinătate a divinității, dar nu chiar la nivelul său propriu.. 

Mai luminoasă decât legea lui Plotin — a cărei finalitate nu se zăreşte bine — 
ar fi explicarea lui Leibniz. După acesi mare filosof german, două realități absolut 
identice, care nu s'ar diferenţia din nici un punct de vedere, n'ar mai fi două realităţi, 
ci sar suprapune, constituind una singură. In nici un caz D-zeu war fi putut astfel 
creia o lume de perfecţia lui, căci ea s'ar fi confundat cu dânsul, şi creaţia ar fi dis- 
părul. Numai cu condiţia expresă a unei diferențieri, ceiace atrăgea dela sine un 
minus de perfecţiune, putea să creeze lumea; iar la rândul ei aceasta nu poate cu- 
prinde două fenomene perfect identice, întrucât ele sar confunda, aşa că ţesetura 
cosmică alcătueșşte o diversitate absolută, o pluralitate nesfârșită, unde nu există două 
exemplare la fel. 

A treia interpretare pe care am anunţat-o, în aceiași ordine de idei, este acea 
a gânditorului român L. Blaga, interpretare vrednică de inventivitatea acestui spirit 
„constructiv. 

Mai de mult, în „Cenzura transcendentă“, şi mai de curând în „Diferenţialele 
divine“, Blaga îşi aduce contribuţia sa speculativă la problema de care ne ocupăm. 
După convingerea sa, n'ar exista nici o imposibilitate din partea „Marelui Anonim“ 
(confundat cu Divinitatea) să se reproducă la nesfârşit, fără nici o scădere în forţă 
şi perfecţiune. Ar fi suficient să se cugete pe sine, şi orice act de autocugetare ar fi 
baza autoreproducerii sale aevea. Insă o atare zămislire de fiinţe egale sau chiar de altele 
prea puţin inferioare lui, i-ar periclita domnia liniştită, cu centralismul stăpânirii sale. f 
„De aceia, de teama unor uzurpări posibile, el îşi stăvileşte singur forțele creatoare, 
îngăduindu-și numai reproduceri degradate şi minimalizate. Dar să dăm cuvântul 
autorului, reproducând textual câteva pasagii: 

„Marele Anonim, existenţă de o copleşitoare complexitate şi amploare, are prin 

sine însuși, fără a fi supus nici unei scăderi sau alimentări, putinţa să genereze ad 
indefinitum, existenţe de aceiași amploare substanţială și de aceiași complexitate struc- 
turálă. Marele Anonim reprezintă un sistem autarhic deplin, el fiinţează ca un tot 
suficient sieşi, dar, datorită plenitudinei sale, el e îndrumat spre generare reproduc- 
tivă. Posibilităţile reproductive ale Marelui Anonim rămân însă, graţie unor măsuri 
speciale, o veşnică virtualitate, căci în deslănţuirea procesului reproductiv ar rezulta 
fie alte „toturi divine“ adică tot atâtea sisteme autarhice, care s'ar sustrage pazei şi 
controlului central, fie sisteme egocentrice, care ar încerca să se substituiască întâiului 
și tuturor celorlalte. In amândouă cazurile s'ar declara într'un fel sau altul, o gravă 
teo-anarhie“. (Diferenţialele divine p. 29). 4 

„Marele Anonim intervine față de posibilităţile sale reproductive globale cu | 
acte de anulare preventivă de maximă extensiune; numai așa Marele Anonim poate 
salva centralismul existenţii“... „Voința Marelui Anonim, ca efort, nu e îndreptată 
spre creaţie, ci are ca obiectiv tocmai prevenirea unei prea mari amplori generatoare. 
Voința divină nu este decât substratul unor foarte ample operaţii eliminatorii sau de 
sistematică degradare şi decimare a „posibilităţilor“ (p. 51). 

- „Posibilitatea de reproducere totală, la nesfârşit, zace în însăşi „natura“ Marelui 
Anonim, de unde urmează că actul creator real este doar ceiace rămâne neretezat 
la pasajul critic pe sub ochiul circumspect al divinității“ (p. 32) „Voința Marelui 
Anonim nu este însă, ca a omului ,o facultate pozitiv realizatoare, ci în primul rând 
o facultate în serviciul unei uriașe tăgăduiri, facultatea denaturării, a suspendării 
unor posibilităţi gata de a se realiza. Lumea cu făpturile sale, şi cu omul în ea, nu 
se datoreşte așa dar Marelui Anonim în înţeles de „natura naturans“; ea se datoreşte 
posibilităţilor reproductive ale Marelui Anonim, denaturate la maximum pe temeiul 
previziunilor egemonice. Efortul volițional al Marelui Anonim, are ca obiectiv ceeace 
nu trebue să se facă, iar nu ceiace se face“. (p. 39). 

„Marele Anonim trebue să-și refuze plăcerea de a se gândi cum „se gândeşte“ 
un Narcis filosofic. Sub presiunea consecinţelor indezirabile, Marele Anonim se ab- 
ține dela gândirea globală a totalităţii sale, adică dela singura gândire, care ar merita 
epitetul de „divină“. Marele Anonim se vedea îndemnat să-și stingă aproape în între- 
gime gândirea... pentru a nu se realiza. In orice caz Marele Anonim nu-și permite 
să se gândească „pozitiv“ decât în „diferenţiale“ adică în segmente minimalizate. 

„Obiectul gândirei divine ar trebui să aibă un volum maxim, dar această 
gândire, ce comportă incalculabile riscuri, se înăbuşă, restrângându-și din motive 
tactice, obiectivul la fracțiuni disparente“. (p. 41). 

Dar mici diferenţialele mai însemnate Marele Anonim nu le reproduce din 
aceiași teamă ascunsă a concurenţii. „O însemnată parte din diferenţialele posibile; 
şi anume acele care corespund structurilor celor mai esenţiale, celor mai nucleare ale 
sale, Marele Anonim nu le emite“. (p. 55). 

„Marele Anonim nu se va reproduce astfel (sau nu se va gândi) decât sub 
formă de „diferenţiale divine“, ceiace înseamnă că orice reală făptură sau ființă de na- 
tură complexă nu este rezultatul unei geneze directe, ci produsul unei geneze indirecte 
pe temeiu de „diferenţiale divine“ (p. 101). 

In sfârșit pentru a încheia, mai reproducem şi rândurile următoare : 

„Interesul de a se asigura rânduiala centralistă a existenţii, constrânge însă pe 
Marele Anonim 'la o atitudine circumspectă, uneori adversă, şi totdeauna restrictivă 
faţă de propriile sale posibilităţi reproductive“ (p. 147). d. 

„Marele Anonim, după mutilarea extremă a posibilităţilor sale majore. şi după 

discriminarea diferenţialelor sale nucleare, știe că a luat suficiente măsuri preventive și 
că, în principiu, nici una dintre combinaţiunile posibile între diferenţiala nu va mai pre- 
zenta nici o primejdie serioasă pentru centralismul şi ordinea existenţii“ (p. 155). 

Fără a contesta originalitatea acestei ţesături meşteşugite, nu mă pot totuş lăsa 
prins de această sumbră poveste metafizică, chiar dacă aceea pe care i-aș opune-o n'ar 
avea mult mai mare putere demonstrativă. Dar nu mă pot împăca c'o teorie brutal an- 
tropomorfică în care toată activitatea creatorului e stăpânită pur și simplu de spaima 
unei detronări eventuale; cun Dumnezeu a cărui voință este numai negativă (împe- 
decându-şi cu gelozie egoistă posibilităţile de expansiune naturală), renunțând chiar 
să mai cugete altceva decât mărunţişuri elementare pentru ca nu cumva, prin sponta- 
neitatea gândirii, să se nască monstrul care-i va uzurpa puterea; temându-se până şi 
de bietul om, căruia i-a mutilat iremediabil făptura ca să nu priceapă tainele mai 
adânci, acordându-i în schimb precare concesii iluzorii, aşa că, de fapt, orice ome- 
nească dorinţă de perfecţiune se sbate în van, iar iubirea de Dumnezeu își pierde orice 
drept şi suport ! 

Şi mă gândesc la o altă viziune, ceva mai luminoasă, şi care parcă armonizează. 

dându-le un sens mai deplin, aspecte importante ale lumii cunoscute, așa cum ele se 
oglindesc în luciul cugetării noastre... 


** x 


La orice speculație metafizică trebue să-ți întocmeşti puncte de plecare ferme. 
în zona mai puțin ozonată a învățăturilor experienţii obișnuite. 

Um astfel de punct ar fi caracterul limitat al fiinţei omeneşti, evident superi- 
oară faţă de tot ce mai cunoaștem în lumea vietăţilor, însă tot o minusculă părticică 
faţă de întregul cosmic în care suntem înglobaţi. Imposibilitatea noastră de fiinţe măr- 
ginite de-a concepe "întregul“ şi de-a-l oglindi exact în conştiinţă, reese suficient şi 
poate îndeajuns să se explice din faptul limitelor fatale pe care le purtăm cu noi, limite 
care se concretizează în forme de comprehensiune la nivelul mărginirei noastre. Partea 
nu poate înmbrăţişa întregul, — iată cheia explicativă a insuficienţii cunoașterii noa- 
stre şi a caracterului ei mai mult subiectiv, fără să mai facem să intervină interdicţia 
polițienească a unei cenzuri transcendente, pornită din iniţiativa un despot-Dumnezeu, 
înfricoşat de perspectiva răsturnării sale de pe tronul său universal. Chiar dacă un 
supliment de generozitate divină ar mai fi adăugat în complexitatea structurei noastre, 
câte-va „diferenţiale“ în plus, — lucrurile nu s'ar fi schimbat mai tare, fiindcă întregul 
nu poate fi înțeles de cât de el însuși, sau absolutul numai de absolut. Este altă ches- . 
tiune, de ce Dumnezeu ne-a făcut atât de mici şi nu s'a fixat la o creaţie mai grandi- 
oasă, echivalentă cu el însuș. Deocamdată ne oprim la constatarea, că — la fel cu tota- 
litatea fenomenelor individuale, de toate categoriile, — suntem. făpturi limitate, iar cu- 
noştința noastră e imperfectă, relativă. 

„Este drept că unii filosofi, recunoscând caracterul nostru de fiinţe limitate, au 
pretins totuş că dacă cunoaşterea omenească e evident și dânsa limitată, în marginile 
acestea restrânse e totuş absolută, capabili fiind să intuim, în crâmpee şi fragmente, 
esenţa intimă a lucrurilor. A afirmat-o bună oară Schleiermacher, în opoziţie cu agnos- 
ticismul lui Kant, sau, mai de curând, Bergson în opoziţie probabil cu agnosticismul 
spencerian. 

„Il me semble, spune Bergson, que pour tout le monde, une connaissance qui 
saisit son objet du dedans... est une conmaissance absolue, une connaissance d'absolu, 
Elle n'est pas la connaissance de toute la réalité, sans aucune doute; mais autre chose 

est une connaissance relative, autre chose une connaissance limitée. La premiere altere 
la nature de son objet; la seconde la laisse intacte, quitie ă n'en saisir qu'une partie“. 

Aș putea de sigur zice altceva : o părticică dintr'un întreg, chiar dacă e mult mai 
mică decât întregul, în lung şi în lat, poate totuş să-l egaleze în dimensiunea adân- 
cului, fracțiunea conţinând aceiaşi esență intimă, aceiaşi, substanţă ultimă ca și între- 
gul. Dar asta nu înseamnă că acel adânc se străvede până la fund, în conştiinţa păr- 
ticelii, dacă dânsa ajunge la conştiinţă. O cunoaștere limitată, va fi fatal şi relativă. 
Intre cantitativ şi calitativ există o corelaţie, şi limitele unuia nu pot să n'aibă conse- 
cințe în domeniul celuilalt. Ca o urmare a limitelor noastre, noi percepem lumea în 
tiparele extensive de „timp” şi „spaţiu”, ambele cu un puternic colorit subiectiv. Dar 
aceste cadre nu sunt numai cantitative, ci au şi aspecte calitative, căci altfel infinita- 
tea amândurora ar trebui să le confunde, pe unul cu celalt. Atât spaţiul cât și timpul 
au repercusiuni netăgăduite în domeniul existenţii calitative, și în orice caz ceeace 
ar constitui principiul ultim sau cauza primă nu poate apărea în timp şi spaţiu, în 
cuprinsul cărora niciodată nu s'ar putea face totalizarea și încheerea. cunoașterii. Li- 
mitele cunoștinței noastre se raportă mai ales în domeniul calitativului, iar bariera pe 
care timpul şi spaţiul o pun cunoaşterii omenești, nu este atâta în extensiune, cât se 
aşează la rădăcina lucrurilor. Existenţa unor limite implacabile nu afectează atâta 
îmbrăţișrea cantitativă, cât natura calitativă, în ceeace dânsa are mai originar şi mai 
profund. De aceea absolutul care se găsește şi'n noi înşine, ca'n orice altă fiinţare, zace, 
în raport cu cunoaşterea, în formă de „inconștient“, iar în raport cu acţiunea vieţueşte 
sub formă de virtualitate, cu ascunse posibilităţi de isbucnire. 

Incă odată : ceeace este prea adânc în noi înşine, nu cunoaştem. O fiinţă limi- 
tată nu poate da de absolut, iar pentru a cunoaşte lucrurile trebue să le aşeze la oare- 
care distanţă. Prin aceasta însă le superficializează. Până şi pe Dumnezeu pentru a-l 
gândi mai limpede, trebue să-l faci exterior şi atunci îl concepi antropomorfic, lucru 
de care nu scapă adesea nici capete deasupra duzinei. 

.. Nar fi exclus ca însăşi modalităţile concrete ale principiilor logice să se resimtă 
întrucâtva de prezența acelor limite şi poate că rolul preponderant pe care îl joacă 
„negația” în cugetarea noastră, nu este strein de-o legătură cu aceiaşi limită struc- 
turală. 1). l 

O a doua constatare fermă ar fi că procesul cosmic e o devenire, un dinanism. 
De sigur inteligenţa noastră nu se împacă lesne cu, icoana unei curgeri fără elemente 
stabile, a unei acţiuni fără agent. Spiritul nostru are nevoe de puncte fixe — în ela- 
borarea materialului empiric — şi de aci introducerea de substanţe şi substrate, care 
totuşi nu apar în intuiţie. Cum aceste substanţe — la început identificate cu însăşi 
obiectele exterioare, solide şi aparent (încremenite — se susitrăgeau necontenit încer- 
cării de-a le fixa în formă concretă, ideia de substanţă s'a transformat într'o cate- 
gorie formală, întrun tipar al inteligenţii noastre, fără echivalent material. Transtor- 





1) Chiar principiul, eminamente afirmativ, al identităţii: A=A implică un negativ pe care 
îl alungi, afirmând cel puţin, ca o bază nesdruncinată, identitatea unui lucru cu sine însuş, Apli- 
carea descrescândă a identităţii A = B, A = C etc., (identitate parţială, adică numai în unele pri- 
vinţi) însemnează o creștere continuă a domeniului negativ, care în momentul extrem, când nu se 
mai poate afirma identitatea din nici un punct de vedere (A și non A) ajunge la formula princi- 
piului de contradicție: A nu enon — A. Principiul terţiului exclus (A este ori B, ori non B), e ex- 
țiunii suficiente reprezintă de cele mai multe ori lupta de-a stabili continuitatea în dinamismul 
timpului (unde nu există identități pure) ceeace iar presupune intervenţia prealabilă a negaţiei, 
care constitue astfel o atmosferă permanentă a gândirei omenești. Aderenţa dintre funcţia negă- 
rii şi limitele spiritului nostru se poate vedea şi de-acolo că tot ei îi e încredințată îndeobște 
încercarea de a trece dincolo de ele. Ce alta e oare metoda de-a ţi-l imagina pe D-zeu prin nega- 
rea tuturor .limitărilor, pe care ni le-a întipărit constant experienţa din năuntru și din afară ? 

marea aceasta a avut de autor, pe acela care a fost inițiatorul răsturnării multor cre- 
dinţe ale simțului comun, pe Im. Kant. 

Totuş conflictul între dinamismul pur şi ideia de substanță pe care spiritul 
nostru o voia totuşi ca pe o realitate aevea, a continuat mai departe, cu oscilaţii 'va- 
riabile, şi ca un ecou contemporan al acestui diferend, greu de tranșat în favoarea 
unuia sau altuia, din echivocul naturii însăşi, ar fi şi controversa între mecanica ondu- 
latorie şi mecanica corpusculară, alternativ apărând mai potrivite, fiecare, pentru 
explicarea fenomenelor, după părerea fizicianilor înșiși. 

In orice caz, în cugetarea filosofică a apărut o tendinţă conciliatoare, care ar aran- 
ja lucrurile astfel; s'ar lăsa dinamismul devenirei în lumea fenomenelor sensibile, stră- 
mutându-se substanţa imutabilă în regiunea perfecţiilor transcendente. Dinamişti 
categorici ca Fichte sau Maine de Biran, care au atacat cu înverșunare realitatea sub- 
stanţelor în natură, au sfârşit totuşi prin a proclama staţionarul ca; superior mişcării 
— nu în lumea sensibilă — ci în transcendenta Dumnezeirei. O precisă formulare a 
acestui punct de vedere o găsim într'o broşură a lui Jacques Chevalier : „Une cause 
spirituelle du déséquilibre moderne : L'Absolutisme humain”. „Pentru mine, zice filo- 
soful francez contemporan, imuabilul, stabilul nu convin decât numai ideilor divine, 
şi, într'o oarecare măsură, la ceeace participă. Când aceste idei trec în lumea noastră 
temporală, ele se manifestă sub formă dinamică. Stabilul este deci elementul prim ? 
voiu fi întrebat. — Da, în Dumnezeu, şi numai în Dumnezeu. lar în Dumnezeu, nu 
se aseamănă câtuşi de puţin cu staticul nostru, care nu e decât o contrafacere ; imu- 
tabilitatea divină este o concentrare a întregii durate. Dar trecându-se dela o ordine 
la alta, dela divin la uman, se produce o răsturnare în aşa fel, încât imuabilul pentru 
a se exprima, trebue să se răspândească pe toată lungimea timpului şi nu este acce- 
sibil decât numai aşa, după cum absolutul ideilor divine nu ne este accesibil decât 
prin canalul relativităţii conceptelor omeneşti, sezisate în însăși relativitatea 
lor”. (p. 16). E PE e Mae NA au 

Desigur am risca să se taie complect punţile întrd transcendent şi lumea ima- 
nentă, dacă am concepe pe unul pur static, iar pe cealaltă pur dinamică. Oricât ar 
fi de greu conceptibilă o imagine în care se unifică staticul cu dinamicul, intemporalul 
cu temporalul, — şi dificultăţi de imaginare clară au existat întotdeauna; — nu putem 
să nu admitem oarecare dinamism în trancendenţă şi oarecare static în lumea sensi- 
bilă. Ce se poate spune e că în transcendent predomină imutabilul — legat de perfec- 
țiunea incoruptibilă — după cum în lumea noastră predomină hotărît dinamicul, 
legat cel mult c'o perfectibilitate ce nu ajunge în veci la capăt. lar lucrul acesta 
ajunge pentru desvoltarea ideilor noastre. 


Așa dar lumea creată constitue un dinamism, care implică de-a-capul forma 
timpului, cu infinitatea inepuizabilă a perspectivelor sale. La dinamismul acesta itre- 
bue să alipim şi ideia de evoluţie, care dă devenirii un sens ascendent. Evoluţia în- 
semnează oricum reuşita desfăşurării dinamice, care nu apare ca o absurdă sbatere pe 
loc ci ca o înălţare în direcţia unei reale perfecţionări. Oricâte argumente s'ar putea a- 
duce împotriva perfectibilităţii, când e vorba de lumea cunoscută nouă, e cu neputinţă 
să se nege o fermă ascensiune în desvoltarea ei. Nu vom pune în evidenţă decât numai 
un singur fapt : În opoziţie cu ceeace trebue să fie spectacolul perfecțiunii : o desăvâr- 
şită unitate în varietate, la care întregul dirijează infinita complexitate a amănun- 
telor, lumea noastră apare la origină ca o pulbere de elemente diferite, din a căror 
înmănunchiere rezultă — ca un accident — fizionomia întregului. În contrast cu per- 
fecţia transcendentă unde întregul domină părţile, dincoace, în imanenţă, părţile 

componente explică întregul. De aceea s'a și putut spune (de pildă de Ravaisson) 
că lumea urmează o ordine răsturnată, faţă de veşnicia divină. Ei bine, în decursul 
evoluţiunii cosmice se poate constata treptat apariţia de unități complexe, de totaluri 
armonioase, la care întregul dirijează şi explică funcțiunea elementelor care îl com- 
pun. E un semn neîndoios că în silinţele ei evolutive, lumea a început să dobândească 
ceva din caracterele perfecțiunii, bine înţeles în proporţii mărunte, însă în focare tot 
mai numeroase. Aceste unităţi complexe, aceste scântei fosforescente care amintesc 
lumina astrului divin, sunt evident organismele, cu necontenita potenţare a conștiinţii 
de sine. 

Această evoluţie ascendentă, care evident nu este infailibilă, mai ales din mo- 
mentul de când pare lăsată iniţiativelor omeneşti, are cal motor lăuntric dorinţa, — 
fermentul împlântat fiinţii limitate, pentru a o îmboldi să se depășească pe sine. 
Dinamismul cosmic nu ar fi decât spectacolul acestei tensiuni de depăşire, pe care o 
întâlnim cât se poate de clară în fiinţele mai evoluate şi care ar rămânea neexplica- 
bilă dacă n'am admite, pe lângă partea lor actualizată, o bogată rezervă de virtua- 
lităţi, la rândul lor neînţelese, dacă n'am face ipoteza că părticele desfăcute din ab- 
solut, sau reproduse dintr'însul, nu prezintă micimea limitelor pe toate dimensiunile, 
în orice caz nu pe dimensiunea adâncului, unde păstrează poate profunzimile inson- 
dabile ale absolutului însuş. Împerecherea însă cu alte dimensiuni limitate, face că 
şi această dimensiune infinită să nu se poată limpezi și actualiza dintr'odată, ci numai 
treptat şi niciodată complect, dar păstrând însă rolul unui motor neobosit pentru 
mergerea înainte şi ridicarea cât mai sus. In făpturile elementare, bogăţia virtualului 
stă închisă „a întuneric. In altele mai înălțate, fără a se ilumina în întregime, cel 
puţin zgândărește actualizatul şi-l împinge a se depăși. In orice caz se poate spune 
şi de-aicea că Dumnezeu e prezent în toate! 


Urmează acum chestiunea importantă care n'a scăpat reflecţiilor cosmogonice 
ale celor mai mulţi cugetători. De ce oare Dumnezeu cel perfect sa mulțumit să 
creeze o lume imperfectă? Nu constitue aceasta un blam al puterilor sale ? De ce 
n'a creat o lume care să-l egaleze în perfecțiuni ? 

Sau încercat tot felul de explicaţii pentru a se înlătura această aparentă ano- 
malie. Am citat câteva mai înainte, — iar dacă e vorba să-mi arăt preferința, accea 
care personal îmi pare mai greu de pus la o parte, este interpretarea lui Leibniz. Și 
eu sunt înclinat a crede -— aci nu poate fi, încăodată, vorba de siguranţă desăvârşită 
— că două lucruri absolut identice, fără nimica diferenţial, nu constitue două, ci nu- 
mai unul singur. Lumea nu poate fi pertectă, căci ar fi dispărut în Dumnezeu, per- 
fecţii de grade diferite neputând fi admise, gradarea aparținând ca atare numai im- 
perfecţiei sau perfectibilităţii. 

Iar dacă ar fi să adaug o observaţie de analogie antropomorfică, însă din cel 
mai înlat domeniu al creaţiei umane, din domeniul artei, ași aminti că simţul artistic 
refuză să admire două opere care n'ar diferi întrunimic, adică pe una din ele, — copia 
sau pastişul. Aceasta este exclusă din arta propriu zisă, şi parcă nu mi-ar veni să cred 
că pe planul cel mai înalt al creaţiunii, cu mult deasupra noastră, n'ar exista nimic ase- 
mănător cu ceea ce reprezintă, la nivelul nostru, exigența originalității şi-a indivi. 
dualului diferențiat. 

Plecând însă dela teza lui Leibniz, aşi putea ajunge mai departe. Lumea, pen- 
tru ca să existe ca o realitate, trebuia să se diferenţieze precis de Dumnezeu, deși 
trebuia tot odată să rămâie copilul gândurilor sale (altfel cum ar fi fost opera sa ?), 

să păstreze conformitatea cu ideile lui, ba chiar să cuprindă un conţinut divin, — 
căci lipsită de un conţinut care să-i dea o existenţă proprie, o existenţă în sine, ar fi 
rămas o simplă vedenie, ca aburul unui vis. 

Această diferenţiere s'a putut realiza în trei feluri : 


1) Desfăcându-se unele de altele, în formă de elemente de sine stătătoare, ceea 
ce alcătuia fire unificate în perfecţia ansamblului divin. 

2) Esenţa intimă a acestor părticele separate, care în unitatea divină e lumină 
actualizată, în lumea creată devine virtuală. Aceasta atrage după sine o pregnantă 
diferenţiere, înecându-se în umbra inconştientului ceeace dincolo e strălucire radioasă 
şi apoi ajungând la deosebirea caracteristică de ansamblu : deoparte un intreg cu 
părțile actualizate, de alta, fracțiuni cu întregul virtual. 

Ceeace însă desăvârşeşte diferenţierea este faptul că prin mișcarea de evoluţie 
a elementelor care ajung să creeze complexe unitare, înaintând dela parie la tot, se 
crează o direcţie inversă de aceea a ordinei divine (unde întregul determină fiecare 
detaliu transcendent). Direcţia inedită, răsturnată, care se imprimă  dinamismului 
cosmic, împiedică orice confundare, ce era încă posibilă din cauza asemănării lucru- 
rilor create cu multiplicitatea de tipuri şi subtipuri din spiritul creatorului... 

Recunosc că nu mi-am permis să dau nicio preciziune asupra actului genezii. 
Este o creaţie ? O emanaţie ? O multiplicare? O separație ? A răsărit dintr'o faptă 
sau a picat dintr'o cugetare ? 

Imi pare că sunt distincții prea antropomorfe, care nu merită gâlceavă, dacă e 
vorba să le aplici pe planul transcendent. Geneza lumei pare că nu intră bine în 
niciunul din aceste calapoade, e parcă ceva din fiecare şi mai mult decât toate îm- 

` preună. Actul genezii ca atare, la joncţiunea timpului cu intemporalul, este şi rămâne 
un mister. 

Dar, în orice caz, termenul de creație — cu marginele lui imprecise — e poate 
cel mai nemerit. 

Vine acuma o altă întrebare. Dumnezeu a creat o lume, care nu e la nivelul 
său, o lume cu multe deficienţe, cu o direcţie inversă. ordinei divine, dar o lume care 
se sileşte cu neostenită încordare, să ajungă idealul de perfecţiune, actualizat în 
creator. 

De ce să fi creat Dumnezeu lumea? De ce şi-a oferit spectacolul acestui tumult 
de silințe pentru a atinge o zare ideală ce se retrage necontenit: ca să se distreze, 
compunând din pietricele, răzlețe o construcţie "uriaşă, ce exista întreagă din eterni- 
tatea. veacurilor ? Sau trebue să ne ridicăm cu mult deasupra unor astfel de divertis- 
mente, pentru a imagina un scop etic, evident în armonie cu cele spuse până acum? 
Fiindcă, în orice caz, constituirea aparte a lumii n'o pot concepe ca o răzvrătire, ci 
cu întreaga convenienţă a divinului ca o iniţiativă a lui. 

Prin definiţie, lui Dumnezeu nu-i lipseşte nimica şi nu-i trebue nimic. El 
cuprinde actualizate în perfecţia lui iniţială toate valorile. Ce ar putea adăoga în 
plus, o lume inferioară, deși infinit perfectibilă, la perfecțiunea lui? lată ce răspund, 
stând de vorbă cu mine: Perfecţiunea are totuşi un revers, şi aci îi poate aduce o 
completare ordinea perfectibilităţii. Perfecţiunea nu cuprinde efectiv realizările va- 
loroase care pot rezulta din silința părticelelor autonome, de-a deveni întreg şi de-a 
pătrunde misterul care le înconjoară. Perfectului îi lipsesc în mod falal valorile care 
sunt rezultatul străduinţii chinuitoare şi pe care nu le poate avea decât situându-se 
benevol la un nivel de imperfecţiune. Aci cred că şade aspectul veridic al pan:eis- 
mului, care concepe un Dumnezeu virtual, ce se actualizează în lume. In ansamblu, 

panteismul însă greșeşte când contestă perfecţia actualizată pe un alt plan, dincolo 
de lume. Insă cu toată deplinătatea transcendenţii, lumea aceasta care se sbuciumă 
şi se silește nu este complect în afară de Dumnezeu, ba putem zice că ea constitue 
aspectul dinamic al divinității, menit să-i aducă suplimentul de valori morale, incom- 
patibile c'o perfecţiune iniţială. lar din punctul acesta de vedere, toate făpturile 
finite, în năzuinţa lor spre ideal, se pot considera pe bună dreptate ca misionari ai 
divinității, ca întrupările unui Dumnezeu travestit. Căci, neapărat esenţa divină se 
înstreinează puţin de ea însăși, în lumea creată, lucrul acesta fiind poate o condi 
țiune a încordării spre perfectibilitate. In fiecare încarnare, conţinutul divin își pierde 
amintirea vastităţii sale, identificându-se cu limitele exemplarului individual, — căci 
fără de această iluziune şi dacă sar păstra conştiinţa infinitelor sale posibilități de 
întrupare şi reîntrupare, ar dispărea orice fanatism, orice energie realizatoare, fiind 
gata să amâne opintirea în faţa obstacolelor, întocmai ca cineva care știe că nare o 
singură carte de jucat... 

In procesul dinamic care constitue lumea, Dumnezeu este astfel actor-spectator, 
o dualitate care nouă oamenilor, nu ne poate părea tocmai absurdă, cunoscând-o ade- 
sea şi din experiența noastră. Cu atât mai mult ea poate să cadreze cu imensa com- 
plexitate a divinității unice pe care o presupunem capabilă să rezolve, în simpla ei 
bogăţie, şi multe alte antinomii 1). 


Până unde trebue să înainteze şi unde trebue s'ajungă această evoluţie cosmică 
ascendentă ? Opera creaţiunii urmează să fie complectată, priniruna mult mai 
dificilă : refacerea lui Dumnzeu din elementele răsleţe cu care se porneşte geneza, 
reunificate şi conduse la reîntruparea perfecțiunii ? Sau e vorba de un proces fără 
încheere, ca şi timpul, în albia căruia curge, la nesfârşit ? 

Din punctul de vedere al valorilor pe care divinul le-ar vrea realizate din 
strădania și durerile perfectibilității — ceeace ar motiva, cum am spus actul genezii 
— nu este trebuință ca procesul cosmic să se termine, ci poate merge la inifint, fără 
să ajungă vreodată în zona definitivă a perfecțiunii. În această ultima ipoteză, lumea, 
cu perfecţia atinsă, s'ar topi ca un vis, în identitatea cu Dumnezeu însuşi. In schimb, 
în prima eventualitate, ea va continua să subsiste quasi-separat, reâmprospătând în 
fiecare clipă valorile răsărite din silinţele perfectibilităţii. 

Natural că şi această alternativă, cu goană fără sfârşit, co ţintă pururea 
fugătoare, legea supremă a cosmosului rămâne, tot finalitatea, expresie a sâmbure- 
lui lăuntric, iar nu mecanicismul, care este expresia limitei — străină de divinitate 
— şi care adesea turbură finalitatea, vrând s'o încalece ori s'o anuleze. 

Desigur că pentru privirea noastră mărginită, finalitatea cosmică e adesea 
ascunsă de jocul forţelor oarbe. Aşa se explică faptul că multe capete gânditoare au 
nesocotii finalitatea lumei, făcându-şi o ideie mult inferioară de natura înlănțuirilor 
fenomenale. 

Totuși finalitatea — parţial verificată — e pentru noi un postulat. 

În ansamblul elementelor individuale care compun imensitatea cosmică trebue 
să existe o ordine generală și o simetrie determinată, derivând din unitatea organică 
pe care ele o alcătuesc în substanţa divină. De aceia ideia de „hazard“ e legată de privi- 


1) O icoană omenească a acelei situaţii duble (actor-spectator) am găsi-o bunăoară în cazul 
unui autor dramatic care asistă la reprezentarea piesii lui, față de care pe de-oparte e spectator, 
dar de altă parte și actor, întrucât personagiile de pe scenă au răsărit din sufletul său, și păs- 
trează adânci legături cu dânsul. 

rea limitată a seriilor de fenomene, când o parte din interferenţele cauzale nu pot fi di- 
nainte prevăzute. Pentru o privire totală, hazardul se elimină şi determinismul se resta- 
bileşte. Statistica — despre care se vorbeşte, ca metodă, insistent în ultima vreme — 
este un surogat al privirii totale, o aproximaţie a determinismului universal, printr'o 
eliminare a hazardului interferenţelor, — dar nu ajunge decât la probabilitate. De- 
ficienţa statisticei e că nu cunoaște finalitatea tuturor interferenţelor, ci restabilește 
ordinea numai prin anularea lor respectivă. 

Forma cea mai înaltă a finalităţii, pentru noi oamenii, este acea a comanda- 
mentelor etice. Ele sunt lumina cea mai pură, dar și drumul cel mai anevoios al 
perfectibilităţii, — iar întreg cortegiul de ameninţări care se aduc acelui care păcă- 
tueşte şi care constituesc o bună parte din fiinţa religiilor, nu sunt decât măsuri de 
prevedere, pentru a promova procesul de perfectibilitate în ceeace dânsul are mai 
specific şi mai curat. 1). , 

Fără a susţine că omul are întreaga răspundere a mersului creaţiunii, căci este 
absurd — într'o lume cu atâţia sori şi planete — să excluzi preliminar ființări supe- 
rioare omului în cosmos (mai ales că nu suntem lipsiţi, corectând puţin funcțiunile 
noastre intelectuale şi perfecţionându-le în gând, de viziunea altor trepte spirituale 
mai înalte), — fără a atribui deci omului această răspundere unică, credem totuşi că 
la gradul conştiinţii de sine, la care a ajuns realitatea sa spirituală, are datoria 
de-a, lucra, neobosit în sfera! lui modestă şi cu mijloacele sale, la aducerea — într'o 
formă niciodată complectă, dar progresiv tot mai intensă — la aducerea lui Dum- 
nezeu pe pămâni. Operă de timp îndelungat şi de sforţări continui, nu operă de 
baghetă misterioasă. 

Intre mistica naturală ce are ca ţintă o bruscă contopire cu Dumnezeu, o con- 
topire în care omul și-ar pierde individualitatea, confundându-se întrun abis obscur, 
şi, de altă parte, mistica creştină, în care din uniunea cu Dumnezeu ar rezulta numai 
o sporire a puterilor noastre sufleteşti, în cadrul individualităţii, — ne alăturăm ho- 
tărît la ultima opiniune. La spatele fiecărei individualităţi — fulguraţie limitată des- 
prinsă din unitatea iniţială — se găseşte divinul sub formă de virtualitate adormită. O 
cufundare imediată într'însa reprezintă o noapte, egală cu distrugerea; pe când idzia 
evoluționistă a unei participări treptate şi din ce în ce mai intense la substratul divin, 
care sporește continuu forţele individualităţii şi lărgimea comprehensiunii, este din 
contra o ideie foarte acceptabilă, — şi o mistică rezonabilă, căreia n'ar trebui să i se 
opue nici spiritul cel mai pozitiv. 








1) Așchiile desprinse din Dumnezeire nau mai avut conștiința unităţii lor întreolaltă. De 
aci „bellum omnium contra omnes“ De aci — perzând icoana ansamblului — egoismul aprig al 
instinctului de conservare, în serviciul căruia se desvoltă toate funcțiunile sufletești. Cu progre- 
sul conștiinții însă se desvoltă în fiecare din aceste funcțiuni, originar utilitariste, (intuiţie, me- 
morie, imaginaţie, gândire) un al doilea dispozitiv structural, — acela al valorilor desinteresate. 

O N E T E 


DE 


<> ION PILLAT 


GRĂDINARUL 


Le ştie : Cântărind uscate cepe 

Din ochi numai, a şi văzut în zori: 
Albastre, roşii, albe, mii de flori 
Pe strat. când anotimpul lor începe. 


Cu mintea el îmbracă tarini, stepe — 
A florilor oştire mo măsori : 
Zambilele, turbane de ninsori, 
T.alelele, paşale trase n tepe 


Cunoaşte cu migăli de fântânar ; 
Cât dor de apă duce fie-care, 
Şi cerului o cere ca un dar. 


Cu el pornesc purtând o stropitoare, 
Cădelniţând belșug, cu pasul rar 
Visând la truda florii din răzoare 


PASTORALĂ 


Pe sunet de fluer în sus 
Prin veac isvorit din vecie 
Se intră în ţara pustie 

A mitului ce ni l-a dus 


Cu luna, cu stelele sus 
In nalta lui cununie 


Păstorul se leagă să fie 
De-o turmă de zodii sedus 

Şi jos pe o gură de rai 
Trei baci în Prier iau iar drumul 
Povestei spre verdele plai. 


Mioara mai plânge şi azi 
Când toamna fâşii lasă fumul 
Să cadă pe fagi și pe brazi. - 


TIMPUL 


In sticlă nu-i, în ceasul cu nisip 
Ce curge lin și sec aceeaș oră. 
Nu-i în apus şi nici în auroră 

Şi urma-i pe pământ nu are chip. 


Dar îl aud târziu, la foc de sobă 
Cum pasu-i apăsat își face drum 
Venind din ţara umbrelor şi cum 
In inimă îmi bate ca'ntr'o tobă 


Rechiamă tot ce-a fost şi o să fie 
Toți anii mei cu clipa lor învie 
Din totdeauna, fără eri şi azi. 


Simt mâna- cum m'atinge ca o moarte 
Şi în oglindă stă un alt obraz 
Ingălbenind ca fila dintro carte 


VÂNĂTOARE 


Ogarii Tăi, o Doamne, "mi dau de urmă, 
l-aud chefnind ne 'nduplecat prin zări. 
Zadarnic fug în mine şi'n uitări 

Adânc m 'ascund de apriga lor turmă. 


Bătaia lor cumplită nu se curmă. 
Ingenunchiază — ciută "n tremurări —- 
Tu, inimă, 'ncolţită de "'ntrebări 

La ape vii când colții buni te scurmă. 


Pe apele curate îţi apleacă 
Şi setea pătimaşe şi fiorul « 
lubirii care "n veci de veci nu seacă - 


Ogarii Tăi, o Doamne, mi-au rupt lutul — 
Acuma poți, Părinte, să-mi fi scutul 
Şi pradă îmi prind singur Vânătorul. 

POEMĂ DE DRAGOSTE 


DE 
OLGA CABA 


Nu feţele pe cari le-am mângâiai 

Nici, mâinile nervoase ca vioara 

Nici fructele din care am mușcat 
Nici dragostea pierdută eri, nici marea 


Ci numai faţa ta. Dar ştii tu oare 
Că mâna ’ntinsă ţie e o floare 
Smulsă din trup și ştii tu oare 

Că sufletul sub pasul tău îmi moare? 


Aş vrea atât: ca limştea să crească 
Inaltă 'n jurul nostru ca o junglă 
Şi toate stelele să curgă "n umbră 
Şi toate umbrele să se topească, 


Şi-apoi aş vrea ca visul să mă 'ngroape 
Intr'un surâs-al tău ca într'o apă 

Şi faţa ta să mi-o ascund sub plevapă 
Ca tu să nu ştii cât eşti de aproape. 

„VOCEA PĂRINTEASCĂ“ 


DE 


GALA GALACTION 


IL sala care urmărea cu încordare jocul tău din „Vocea omenească“ erau şi 
doi bătrâni. La fel cu mulţi din sală, îşi striveau şi ei între gene o lacrimă nebiruită. 
Era o atmosferă grea de uimire, de înfiorare şi de treptată convingere că asistăm la 
un spectacol de zile mari... Cei doi bătrâni erau tatăl şi mama ta, dar în sufletul lor 
zbuciumul era mai complex decât în toţi spectatorii laolaltă... 

Draga tatei, cât adevăr, câtă inimă sfâșiată și autentică şi câtă putere de artă 
trăiau şi pulsau în jocul tău! Constatam în mine o dezordine care începea să mă 
doară. Vraja creaţiunei tale mă zmulgea din cumpătul meu obişnuit... Eram specta- 
torul oarecare venit să privească meşteşugul unei artiste, sau eram părintele izbit 
deodată de descoperirea că fiica lui se află înir'o dramatică situaţie personală ?... 
Fram la teatru, sau eram în dureroasele culise ale vieţii ?... Cred că acest ciudat sen- 
timent de nelămurire se insinua; în felurite chipuri şi proporţii, în cei mai mulți dintre 
spectatorii tăi... Şi lăsând la o parte noianul cărţilor și al teoriilor, uitând toată filosofia 
artei, îmi spuneam atunci şi-mi spun şi azi: iată puterea aceasta care pogoară între 
noi pare-că din altă lume! lată Arta! lată ce însemnează a crea, lângă viaţa reală, cu 
mijloacele atât de greu de definit ale unui adevărat şi imens talent, un continent 
de viaţă nou, întocmai cu cel trăit de noi, dar în emisfera iluziunei și sub cerurile ariei! 

„Dacă vreai să mă faci să plâng, plângi mai întâi tu însuţi!“... Ori cât de abil, 
ori cât de ingenios, am căuta și am izbuti să teoretizăm asupra acestei puteri miste- 
rioase : depozitul ei în sufletul artistului este un tezaur ceresc, iar revărsarea şi dä- 
ruirea lui printre oameni unul din cele mai nobile privilegii ale făpturii omenești ! 

Trăiai lângă aparatul tău telefonic, cu toată intensitatea, cu toată rătăcirea 
caracteristică şi după tot canonul autenticei desnădejdi pe care o încarnai... Boala era 
uimitor de adevărat înfățișată... Cu atât mai bizară şi mai dureroasă era reacţiunea 
„profesională“ a doftorului sufletesc care trăeşte în mine... 

Cum aş fi dorit ca harul tău să slujească altor situaţii sufleteşti, altor idei și - 
sub o altă latitudine morală, desrobită de lanţurile patimei păgâne! 

Ştiu prea bine vechea și inexpugnabila antinomie. Știu prea bine că arta lumei 
noastre se hrănește din laqrămi și din sânge. Dar, draga tatei, pot fi și, sunt şi drame 

creştine, pot fi şi sunt conflicte uriaşe în cari biruesc poruncile Decalogului, mai este 
o lume şi poate să fie şi un teatru unde morala Sfintei Evanghelii să ne dea desno- 
dăminte, eroi şi cunune. | 

Mai târziu, după seria spectacolelor tale, mi-am adus aminte de spectatorii tăi 
din Italia şi de însemnările cronicarilor cari au salutat ivirea ta, în teatrul italian şi 
în limba italiană. Era o destăinuire pentru toţi. Era plăcerea călătorului, dintr'o dimi- 
neaţă de Mai, să întâlnească un boschet fraged și sălbatic acoperit cu un capișon de 
fragezi şi sălbatici trandafiri ! 

Sunt de atunci câţiva ani. Te-ai întors printre noi şi ai aşteptat. O, cât ai 
aşteptat, draga tatei, aceste seri ale „Vocei omeneşti!“... Câte zile, câte săptămâni, 
câte luni de chemări, de făgăduinţe, de amânări, de comedie administrativă, ca 
răspuns la cererile şi la așteptările tale! Un an întreg, am adăstat şi eu, în chilia 
mea de la Chișinău, o veste de bucurie, întrun şirag de contramandări şi de 
dezamăgiri 


Ai dovedit, din capul locului, cu debutul tău în David Cooperfield, că eşti o 
preursită şi că teatrul va fi căminul şi raţiunea vieţii tale. Ai confirmat mai târziu, 
şi la noi și printre streini, că un talent dramatic excepţional trește în pieptul tău. 
Cei de printre noi cari au observat jocul tău au scris cronici însufleţite, cu aprecieri 
şi mărturisiri, primejdioase prin aceea că lăsau prea mult gol și prea multă distanţă 
între tine şi altă lume. Reprezintaţiile „Vocii IOmenești“ i-au adus noi elogii, noi 
salutări entuziaste şi, din păcate, încă odată, aceleaşi afirmări menite să cășuneze 
tainice gelozii și dușmănii... | 

Te-ai născut, draga tatei, în casa unor oameni, închinaţi fără şovăială, credinţii 
în lisus Christos şi slujirii Lui. Eşti fiica unui teolog și preot. Când am înţeles că 
Dumnezeu ţi-a dăruit această binecuvântare a puterii dramatice, am intrat în multă 
grijă şi m'am întristat. Cu viaţa ștearsă şi retrasă pe care o irăesc, cu strădania mea 
dureroasă să nu mă depărtez de la pravila Mântuitorului, cu haina mea eclesiastică 
şi cu misionarismul meu de toate zilele, cum puteam eu să urmăresc paşii tăi, în lumea 
teatrului, şi cum puteam să te ajut în cariera ta ?... Este una din durerile vieţii mele 
şi una din ispăşirile ei că trebue să stau legat și neputincios „faţă de luptele tale și 
faţă de adversarii tăi, mascaţi și nemascaţi . | 

Din colţul meu sihastru, văd și înţeleg cu durere ce este viața celor ce trăesc 
în teatru. Dacă au fost vreodată aiurea de cât în imaginaţia lui Théophile Gauthier, 
zilele şi faptele eroilor din Capitaine Fracasse ele au apus pe vecie. Câtă concurenţă, 
adeseori biruită pe căi piezişe, câte intrigi, câtă înfruntare a tuturor virtuţilor creștine 
se ascunde — de multe ori — în viaţa unui biet histrion! Cu cât este mai lipsit de focul 
sacru, cu atâta va căuta să fie mai abil în bătăliile cele nevăzute, din anticamerile 
directoriale şi din culise! Ce putea să facă pentru tine tatăl tău, când el, într'un timp 
de peste treizeci de ani, de când a început să aibă un nume în literatura românească, 
şi-a interzis orice cârdășie, fie chiar literară, orice acțiune politică şi orice mercenarism ? 

Am ajuns să întrevăd, întrun târziu, că porți un nume oneros şi aducător de 
prigoană. Eşti fata mea! Să mă ierte Dumnezeu, dar mi sa părut, nu de mult, că 
nedreptăţile pe cari le îndurai erau calculate să treacă dincolo de tine şi să nimerească 
în pieptul părintelui. Ce să mă fac!... Literatura mea creştină, convingerile mele 
prea constante, munca mea prelungită, rezerva şi izolarea mea, preoţia, și teologia mea... 
au răscolit multe suflete cu noroi la fund şi mi-au ridicat multe şi: nedomolite dușmănii. 
Erai lovită tu ca să simt eul Trebuia să ispăşeşti tu literatura și atitudinea mea! Cu 

durere trebue să însemnez că suni oameni cari, în fiica demnă, aiba ioaine şi plină de 
talent au căutat să lovească pe autorul „Caligrafului Terţiu“. 

Intelegi tu : toate aceste probleme și dureri se svârcoleau în mine, în seara 
aceea de artă înaltă, când dovedeai şi prietenilor şi onctuoşilor tăi protivnici, că pie- 
dicile ce ţi se pun în cale şi carantina cu care eşti onorată atât de statornic însemnează 
şi pornesc dintr'o conjurație revoltătoare. 

Dar, draga tatei, această lume, văzută şi nevăzută, deghizată sau brutal inimică 
pe care trebue s'o înfrunţi cu dovezile talentului tău poate că are o amară dreptate... 
Ce nenorocire a voit să aduci cu tine, pe lumea aceasta, aurul darului autentic? De ce 
— glasul tău atât de scormonitor și de subjugător de inimi?... Pentru ce devinaţia 
aceasta superioară, în jocul tău, şi măestria de a reda întocmai durerile cu cari ne 
împovărează Dumnezeu ?... De obicei, ne mulțumim cu o abilitate exterioară şi cu 
nişte interpretări cari lasă pe actor la rece, iar pe spectator îl ajută să digereze. De 
unde această rară cutezanță de a mă face să uit că sunt la teatru şi de a; mă târî, 
după tine, în vârtejul siraţirilor și al nenorocirii cu care tu te lupţi pe scenă? 

Draga tatei, nu iertăm niciodată pe artiştii prea mari... Sau, mai exact, aş- 
ieptăm să-și termine turburătoarea lor solie, printre noi, ca pe urmă, despovăraţi de 
geniul lor, să ne grăbim să le arătăm imensa noastră admirație, prin statui şi prin 
mauzolee. 

Este jalnică soarta unui artist , pe lumea aceasta. Este cu atât mai jalnică, cu cât 
artistul a pornit mai din inima misteriosului filon al harului negrăit ! Vei răbda, vei 
suferi, vei înghiţi adesea exasperarea de a vedea cum îti iau înainte fericiţii posesori 
ai „erzaţului“, 

Draga tatei, aici aş vrea să fii nu numai copila mea, dar şi ucenica mea ! Dure- 
rile lumei acesteia sunt povara blestemului celui dintru început. 

Povestea ta, a mea, a tuturor... acum şi în viitor este povestea cu obârşii din 
Sfânta Scriptură. Pretutindeni pe unde sunt oameni, aşezări omenești, viață zisă civi- 
lizată, proces social, ştiinţă, artă și inimă descumpănită — așa cum o; ştim din istoria 
oamenilor şi din experienţa fiecăruia — pretutindeni, durerile, dezamăgirile, nedrep- 
tăţile şi viaţa amară pe care ne-o facem unul altuia sunt în veci aceleaşi. 


Există, numai o scutire ! Se află o singură mântuire ! Avem o singură putinţă să 
deslegăm pravila blestemului şi să lecuim urmările veninoasei mușcături a Șarpelui : 
primordial. l | 

— Draga tatei, un singur adăpost, un singur refugiu, o singură răscumpărare | 
aflu din lumea aceasta, de sub tirania durerilor obşteşti și personale : Este adăpostul, 
scăparea și răscumpărare Mântuitorului. 

Ori cari vor fi izbânzile tale viitoare, suferințele tale vor fi tot atât de mari, dacă 
nu vei stărui să cauţi pe lisus Christos şi nu vei învăța, zilnic cum sporesc, mângâierea 
și puterea, la picioarele Lui! Mai mult de cât atât: Mergând zilnic, cu durerile tale, 
înaintea Domnului şi arătându- păsul tău, şi stăruința în rugăciunile tale şi împre- 
surându-L, ca dna din Sfânta Evanghelie, vei ajunge să dezarmezi, în chip miste-. 
rios, pe adversarii tăi, vei sfărâma, pe nevăzute, conjuraţia din jurul tău şi vei face, 
spre uimirea ta, verificarea minunatului Psalm 91 : 

„Cu ochii tăi vei privi şi vei vedea răsplata celor fără de lege. Căci tu întru 
Domnul ai pus scăparea ta. Pe cel Prea Inalt făcutu-l-ai locul tău de adăpost. Nici o 

-năpraznă nu va da peste tine şi de cortul tău nu se va apropia nici un zăpor, Căci în- 
“gerilor săi, Domnul le va porunci să te păzească în toate căile tale; te vor ridica pe 

mâini, ca să nu se isbească de piatră piciorul tău. Călca-vei peste leu şi peste viperă, 
călca-vei peste pudul de leu şi peste balaur“ (Ps. 94, 8—13). 

Nu se află mai-mărime pământească, nu se poate înalt dregător, nu există pa- 
tron ocrotitor şi împărțitor de oratorie şi de favoruri care să întreacă pe acela pe care-l 
găseşti, în fiecare seară şi în fiecare dimineaţă, la căpătâiul tău, dacă îl chiemi cu tot 
dinadinsul şi din toată inima ta . 

Ai avut poruncă să vii, printre noi, cu solia aceasta de artă şi de suferinţă. Toţi 
cu toţii suntem misterioşi trimişi aici în lume, ducând fiecare, fără să înţelegem şi 
foarte felurit, poruncile şi poverile noastre. 

De ce ? Cum ? Cu ce scop ?... Nu ştim să spunem de câi atunci, când — şcolari, 
smeriţi şi curaţi cu inima — învăţăm cu docilitate şi repetăm lecţiile propuse nouă de 
Sfânta Biserică, întemeiată de lisus Christos, pe pravila Sfintei Evanghelii și pe te- 
melia jertfei Lui. 

Dar iată argument minunat ! Dar iată verificare glorioasă | — Cine primeşte, 
crede, iubeşte, și rămâne devotat până la moarte învăţăturii şi trăirii întru Iisus Chris- 
tos, acela a biruit lumea aceasta, a înfrânt răutatea şi duşmănia ei, a supus desnădejdea 
și a spulberat obsesiunea sinuciderii. 

„Pentru că sunt încredinţat că nici moartea, nici viața, nici îngerii, nici stăpâni- 
rile, nici ce este acum, nici ce va să fie, nici puterile înălţimii, nici puterile genunei şi 
nici o altă făptură nu va putea să ne despartă pe noi de dragostea lui Dumnezeu, cea 
întru lisus Christos, Domnul nostru. (Romani 8, 38—39). 

Dacă este un adevăr elementar, scris în paginile diniâi ale Sfintei Evanghelii : 
„după roade, trebue să judecăm bunătatea pomului“, apoi el îşi găseşte fericita lui 
explicare, tocmai aici : Din binecuvântata noastră eliberare sufletească pricepem va- 
loarea şi dumnezeirea legii Mântuitorului. 


Dragul tatei copil, nimeni nu poate să-ți dea, pe lumea aceasta, a doua zi de 
izbânda ta de artistă, un dar mai mare şi mai salutar decât darul pe care ţi-l dă 
tatăl tău : l 

Ori ce va fi să fie cu cariera ta şi cu afirmarea puterii tale — aici în patria ta, 
sau pe depărtate țărmuri streine — dezamăgirile meseriei, amărăciunea vieţii, gelozia 
confraţilor, feluritele obstacole zilnice, sfâşierea inimii şi roua lacrimilor vor fi tova- . 
răşii tăi de carieră. Ci tu, draga tatei, înţelege, stăpâneşte și împacă-te cu toate, citind 
zilnic în Evanghelia Sf. loan : „In lume, aveţi turburare; ci îndrăzniţi, eu am biruit 
lumea !“ (loan 16, 35). | 

DE 
ADOLF MESCHENDORFER 


BUCEGI 


Din adâncuri purpurii, isbuceni urlând taurul fumegos, 
Scoici și iarbă de mare în barba cenușie, 

Spumă de foc picurând din nările mâloase. 

Repezit în sus de pumnul mânios al lui Dumnezer - 

Zace, încremenit în valuri de nouri, de o sută de mii de ani. 


ELEGIE TRANSILVANĂ 


Altfel foşnesce fântânile. altfel se scurge timpul aici. 
Curând îl cuprind pe uimitul băiat fiorii eternității! 
Bine clădite în cavouri, putrezesc oasele părinţilor. 
Şovăitoare bat ornicele, șovăitoare se fărâmă piatra. 
Vezi stema pe poartă ? De mult veşteji mâna. 

Popoare veniră și merseră, chiar și numele lor pieri. 
Insă ţăranul credincios seamănă în cosciug, 

Işi taie din el grâul, stoarce din el vinul, 

Altfel e aici vântul de' Martie, alta e aroma fânului. 
Altfel răsună aici cuvântul despre dragoste și credință vecinică. 
Gură roşie, prieten unic iubit al multor nopți, 

Păli fruntea tânărului, pe care o bronză amiaza, 

Il coapse ca puternica moarte cu miros amețitor 

Ca în amurg verzui, stejarul cu proverb înţelept. 
Metalic ca stelele urcau anii. 

Ah, de pe-acum e Septembrie. Incet se înclină drumu’ 

RUGĂCIUNE DE JERTFĂ IN DELPHI 


Ascultă-mă, strălucitorule zeul 

In plasă de aur — fiica mea o împleti — 

Iti aduc în dar această pereche de porumbei drăgăstoşi. 
Dă tulburatului copil veselia, 

Dă-i înapoijpurpura obrajilor. 

Căci numai greu se desface din mânile sale 
Solii duioși ai celei din Cypru. 

Fi şi lui Eros, băiatului viclean, 

I-o destinase săraca. 

Vai de-l voiu prinde pe netrebnicul perfid, 

Care mi-a adus jalea în casă, 

[i prind de chică buclele de aur, 

[i învineţesc spatele, îi rup săgeata ! 
Strălucitorule ! Priveşte, cu acest toiag 

Am scăpat de hoţii din Chryso, 

Căutai tremurând cu făclie de rășină 

În prăpăstii înfiorătoare sanctuarul tău. 

Așteptai după aceea cu porumbeii mei 

— Cei mai dulci pe cari ţi-i jertfeşte dragostea — 
Pe trandafiriul Eos și număram orele: 

Poate, tu bunule vei consola 

Pe bătrânul care se tânguie şi vei vindeca nebuna fetiţă, 
Dăruindu-i iarăşi râsul argintiu. 

Şi căderea.de argint a dulcei palavre. 


Din limba germană de ŞTEFAN BACIU 

STRANA 


DE 


LADMISS ANDREESCU 


(Urmare şi sfârșit) 


Bitrâna s'a rezimat o clipă de pălan, să nu cadă. Că i-a venit un fel de 
negură pe ochi... Când sa trezit din ameţeală, a socotit o clipă să se întoarne din 
cale, dar repede o vrăjmăşie aprigă i-a pus stăpânire pe suflet, trupul puțintel i sa 


YYA 


umplut de ciudă și a hotăărit nestrămutat : 


— Doar n'o fhi Hulpănoaia tartaonu' satului |... 

Poarta popii Ion este mare, de stejar şi încătărămată în nişte ziduri înalte şi 
lungi. Bătrâna lobului s'a oprit o clipă să răsufle și să-i mai iese nădubiul din piept. 
Apoi, dupăce şi-a făcut de două ori două cruci mari cu dreapta, a bătut cu stânga 
în poartă. Doi dulăi au hărmălăit viteji și au prins să muşte din pieterele de sub 
poartă pânăce o gură grea de om, i-a alungat. 

— Care-i acolo ? 
— Eu, maică, abia a putut să sufle bătrâna, — eu, Iştina lobului... 
Argatul — era un fecior de-al lui Băşcău din cei treispreze cu cari îl dăruise 


Sfântul — vorbea cam pe nas și se uita cu ochii cruce. O recunoscu repede şi-i des- 
chise... : 


—- D'apăi ce-a fhi cu dumneata bătrâno p'acilea ?... Că nu prea ţi-o călcat pt 
<ioru' în pragu părintelui... 


Bătrâna oftă, lasă capul pe-o parte ca să pară mai jelnică la chip, își trase 
cârpa mai pe frunte şi-şi sbici ochii neplânși, cu podul palmelor. 
— Ce să fhie mamă... ori, care eşti d'al lui Bășcău ? 

— Care să fhiu ? Vichentie... Vichentie, al treişpelea... 

Bătrâna se întunecă de tot la chip. După întâmplarea de acasă cu iepurele, 
acu-i eşi în cale al treisprezecelea copil al Băşcăului, care mai este şi ponciș la pri- 
vivre... Mare năcaz !... Totuşi, îşi înghiţi îndoiala şi grăi miorlăit: 

— Ce să fhie mamă Vichentie ? la, am nişte trebi cu doninu părinte. 

— Te gafi de groapă babo, proroci argatul, rânjind cu dinţii stricați parcă 
i-ar fi fost gura o gură de iad... Apoi se opri deodată din râsu-i strâmb şi hotărî repede: 

— M'oi duce să-i spui servitoarei... Că popa- sus şi se supără doamna prio 
teasă dacă intru în cășşi că — vezi — miros a grajd. Apoi sbieră spre cuhnă: Chivă: 
hei Chivă, o vint bătrâna lobului... pf 

Argatul va fi auzit vreun răspuns, că a urcat două trepte şi a pătruns în 
cuhnă... Parcă la văzut, ori i s'o fi părut cum a strâns fata în butucii mâinilor, de 
uşe ?!... Dar un chihotit tot a ajuns la urechile ei vechi... Apoi Chiva a sbucnit pe 
uşă, roşie și veselă şi a strigat către ea în trecere : 

—Ce-i tătăişe ? Tot wai murit ? 

N'a avut vreme să-i dea răspuns, că fata s'a dus pe uşă, în căşile cel de sus... 
Şi ea, bătrâna Iştina Iobului, a rămas singură lângă un pălănuţ peste care se întin- 
deau frunze verzi și flori mierii de zorele... 

Popa nu se grăbea să iasă în întâmpinarea ei. Bătrâna se gândea cum să-l 
iee, cum să-l întoarcă, pe ce vorbă să-l îndulcească ? 

Să înceapă cu șteagul bisericesc, șteagul cela de i-a spus că l-a lucra ea pân' 
la păruşteț.... 

Să-i amintească de plevilă, că-i pe-aproape şi popa lon are lipsă de braţe la 
plevilă : și-i și strâns la pungă... Să-i zică de locul din Brinchini pe care-l lucră Ion, 
feciorul ei, în parte ?... Să-i amintească întâmplarea cu burlincu' lu” Cica ţiganul, de 
i la arătat ea bătrâna Iobului că'i şchiop şi că are bubă rea la şold ?... Să-l poftească 
acasă să-i facă o feştanie, că Ionu ei, hăi, de când nu s'a mai vrednicit la asemenea 
sfântă treabă ?|... i : 

Da, parcă mai bine ar fi aṣè. Așă să-i zâcă: — Domnule părinte, aşi vrea 
să vi pân” la noi, în capw satului, să ne citeşti din cărți pentru păcatele aceste, multe 
şi răle... 

— Cei, bătrânico ? 

Popa Ion o bătu pe umeri fără ca ea să-l simtă că s'apropie, cu gândurile ei 
risipite şi necăjite... 

— Ce-i, lele Iștină ? Cu ce năcaz prin tină, cu bătrânețele dumneta, glumi 
„domnul“ părinte. 

— Ce să fhie ?... D'apăi chiar năcazuri, părinte. 

— Dar ce necazuri aşa de aspre te-au putut îndemna să iei greul drumului în 
spate, până la mine ?... 

Bătrâna a uitat de toate gândurile orânduite cu plan înainte. Sau topit toate 
undeva, nici ea nu știe unde — și gândurile cu şteagul pân” la păruşteţ și cu plevila; şi 
cu locul din Brinchini și cu burlincul şi chiar cw feştania, batăr că era gând legat 
de cele sfinten plinirea lui. De aceea îi dădu drumul vorbei, a uşurare... 

— Ce năcaz ? Parcă dumneata nu ști ?... Da”, eh!... Rea-i lumea... li rea 
părinte, de mă tot minunez cum de o mai cuprinde drăguţu' de pământ... Că eu 
îs, ia, o bătrână... Și ce-o fhi având cu bătrâneţele mele Picu judele și dascălu' 
Donului şi vormanu' Bontii... Și ierte-mă chipul dumitale — ce-i fhi având cu 
mine, părinte ? 

Popa Gurgui voi să-i răspundă a mirare, dar bătrâna, pornită pe sporovăit 
Şi descărcat nădubhul, nu-i dădu răgaz să scoată pic de grai. 

— Că mie miesti nepot un pic... Doar mumă-ta Mărie mi-a fost: văruţă 
bună de mamă... Şi Iștinei Hulpănoaiei ştiu că debunăseamă nu-i ești pic de neam. 
N'ai sânge de-al ei nici cât picu' de rouă pe gătate sub arșița dimineţii... Şi toţi 
mă juruiţi strâmb ca să mi-o luaţi... 

Popa abia când a auzit de Hulpănoaia, a înţeles că durerea bătrânei este 
una mai veche. Socoti c'ar fi bine s'o mai lămurească! odată, cu toate că încercase 
treaba asta, fără isbândă, mai zilele trecute. Dar Iştina continua ca vârtejul pornit 
fără chip de oprire: 

. Că iepurele, e drept, e un făcut părinte, să-mi sară în picioare de cum 
pornesc pila astă treabă creștinească... Da’ gândesc... 

Preotul se minună tare şi încercă prilej de scos din încurcală : 

— Ce iepure, lele Iștină ? 

— D'apăi strana, domnule părinte ! 

— Strana, strana... Dar despre ce iepure e vorba ? 

- Strana şi cu Hulpănoaia... Da şi sarsailă cu urechi... Cum trec pragu’ țuşt !.. 
în N Doar micuţu' cel cătrănit îl scoate aṣè, pe negândit ' n cismele mele, de cum 
“pornesc să-mi scot dreptu’ la strană... 

Preotul n'a înţeles mare lucru din vorbele bătrânii şi nici nu și-a bătut capul 
prea mult ca să înțeleagă ceva, dar ca s'o înbune — că baba prinsese să se roşească 
la chip şi să stropească roată în jur — o luă cu încetul. 

— Stai, stai s'o ducem domol... 

— Stau, cum să nu stau ? se ocoși bătrâna. Stau, vezi bine doară. 

O, cum i-ar fi zis vreo două vorbe grele popii, dacă nu s'ar fi gândit că-i paz- 
nic în casa Domnului !... 

— Aaaașa, se bucură el. Dumneta, lele Iştină, zici că strana-i a dumneta... 
Buuun... 

— A mèi. 

~ Stai. 

— Stau... 

— Dar dumneta eşti creştină de-a noastră, nu ? 
— îs. îs de cind-îs şi'oi fhi pân'oi trage către Nandrea, părinte... 
— Bun şi asta leleo... 

_— Bun, vezi bine... 

— Şi creştinii au biserică nu ? scociort popa în creerul înfierbântatei bătrâne. 

— Au, cum nu... 

— Şi biserica are strane, au ba ? 

— Are strane o lăsă mai moale bătrâna. 

— Vas zică stranele-s ale bisericii... 
— Or fhi, dè, abia şopti Iştina lobului care începuse să simtă că popa, cu vorba 
lui, vrea s'o îmbune şi s'o facă să-și piardă strana. 
— Şi dacă stranele-s ale bisericii, consiliul paarohial hotărăşte ce-i de făcu 
cu ele... | 

Aici bătrâna se bucură să nu se mai potrivească cu gândurile popii Gurgui. 

— Nu. Că stranele nws ale conţiliului... Stranele-s' ale oamenilor—cele din'inte; 
și ale muierilor: cel'dinapoi... Eu aș€ ştiu... 

— Bine, dar acolo trebue să fie un grijitor. Biserica nu-i numai a unora. 

— Nuuu... că vin toţi. 

— Şi cine are grije de biserică, orândueșşte şi treaba stranelor. Că pe banii dela 
licitaţie se fac îndreptări și curățenie în biserică. Asta se cheamă că tot pentru noi 
se cheltueşte... 

— Şi eu dau bani... 

— Dai. Dar nu dai cât Hulpănoaia. 

— Nam atâta. Dau cât am dat de când mă ştiu părinte. 

_ Fi asta e... Dar acum viaţa sa scumpit. S'au ridicat preţurile şi la strane. 

— Aceea nu se poate, părinte. Strana nu-i marfă din boldă... Strana-i strană 
pentru oameni și muieri... Dau cât am dat și pân” acu’. 

— Vezi, daceea ţi-a luat Hulpănoaia strana. Fa a dat mai mult. Era dreptul 
ei s'o ia... 

— Bai dreptul meu, se aprinse bătrâna. Că am îmbătrânit în ea... 

— Bai al ei după lege... 

— Ba- al meu... Legea-i strâmbă... 

— Na, cu dumneata cin' se poate înţelege ? 

— Debunăseamă numai cei drepți, că eu nu umblu cu strâmbătate. 

Popa Gurgui, supărat şi obosit de-atâta vorbărie degeaba, tăcu. La dreaptă 
vorbă puteau să-i lase strana... Dar nu era în putinţa consiliului să facă un asemenea 
lucru. Nici el, popa, nu are putere. Numai Iștina Hulpanului de-ar vrea să i-o lase cu 
înţelegere. 

—- Uite cei lele Iştină... Mergi Dumneata la Hulpănoaia și vă înţelegeți... 

— Eu ?... 

— Dacă vă ajungeţi, noi nu zicem nimică împotrivă, 

— Eu nu merg la satana... 

— Fă cum socoţi, se supără preotul care, fără altă vorbă, păşi spre casă. 

Bătrâna rămăsese un pic locului, apoi porni și ea, spre poartă. 

Când să cotească hudiţa la podul de dinjos de Gureţ, îi eşi ca din pământ, sa- 
tana. Îştina Hulpanului: venea domol, ferindu-se de tină, îngândurată. Bătrâna se ho- 
tări nici să n'o bage în seamă, dar când fu la doi paşi de ea, fără vrere. se opri, se 
înfipse bine pe picioare şi descătușă chemarea care o sugruma : 

— Iştină, tu... 

Femeea strigată se opri şi încercă un zâmbet. 

— Ce-i, tătăişe ? 

— Da” ce-ai tu cu bătrânțele mele, Iştină ? 

— N'am nimică. Ce să am ? rânji burduhănos a Hulpanului. 

— Ba ai. Că de wai avea, wai intra în strana mè... 

— Cum, în strana dumneta ? se uimi pe sub sprâncene cealaltă. Eu doar plă- 
tese pentru ea şi am câștigat-o cu legea la liţitaţ... 

-— Ti fhi câștigat-o tu, da” să şti că legea e strâmbă și eu nu ţi-o las nici moartă... 
Uit aşe... 

Bătrâna svâcni înainte furioasă, trecu vânt pe lângă Hulpănoaia și se pierdu 
„la colț. 
Dar în minte i-a încolții gândul cel mare şi necruţător... 
II. 
Di sau pornit urgiile. 
Plouă de-o săptămână. 


Plouă strecurat şi norii se lasă câteodată până ating funtea dâmbului de din 

jos de valea Alunişului. De vreo câteva ori, tăriile au cercat să se limpezească dinspre 
fundurile Alămorului, dar o vântoasă jilavă şi repede, tot de atâtea ori, a adus norii 
la loc, ridicaţi din văile îndepărtate ale Târnavelor, din altele mai apropiate ale Se 
caşului ; mai aprigi, mai neânduraţi. mai buretoși ca înainte. 

In capul satului, grădina Picului sa lăsat cu totul, sub povara umezelii pe o 
dungă, în apele galbene și învolburate ale Secaşului; cealaltă grădină, din faţă, a 
Cârnii, vine peste ea, apoasă; şi peste amândouă, a pornit să schimbe rânduiala hota: 
vului, parcă tot dealul Sărăturilor, cu viile de sub coastă; cu tot. In atâta învălmă- 
şeală de apă şi hotar dat în rod, doar dunga neagră şi clisoasă a drumului se mai ţine 
tare să pieptuiască, despărțitoare, miezuinele şi obraţele locurilor devălmăşite de mâ- 
nia lui Dumnezeu îndelung biciuitoare, măcar că popa Gurgui a făcut lungi şi evla- 
vioase slujbe pentru stăvilirea cerului și a apelor lui nesfârşite și nevăzute. 

Pe o asemenea aprigă vremuială, nici câinii nu mai ies în ulite; nui vorbă, 
nici, trebuinţă nu mai este pentru folosirea dugoşilor paznici, când paznicul cel mai 
hotărît este veacul apos şi întunecat. 

Doar, rar, câte un rumân se 'ncumetă să treacă drumul la vecinul din faţă cu 
care de bunăseamă ori va povesti despre toate cele din lume, ori are de trebăluit ceva 
pentru veacul cel mai bun care va să vie după trecerea apelor şi a burhaiurilor adu- 
cătoare de gută şi junghiuri aprige în șele, sau cam pe la genunchi. 

Gheorghe a’ Creţu Schiaului, luptând cu toată umezeala, a eşit la poartă să îm 
chelbe trei scânduri dinjurul unui plomod pe care sfătuesc femeile, seara, când află 
câte un pic de răgaz, că atâta apă stă să-l ducă în șanțul clocotind rece şi mânios la 
marginea drumului şi la un stânjen de pălan. „Or să putrezească holdele de atâta 
apă“, gândeşte îngrijorat omul și ciocăne cuie de șiță în scândurile așezate cu dichis 
în sprijinul plomodului. 

Când Gheorghe a gătat treaba şi s'a ridicat să-și îndrepte un pic șelele de atâta 
şezut ciucit, soarele se prabu sub dealul Sărăturilor, iar cerul se făcea tot mai si- 
niliu. Oblit din răsucitura întinderii de oase închircite, omul a venit cu chipul pe 
partea din poirivă a drumului și a desprins un smârcâit de picioare greu urnite şi, 
prin întunericul căzut tot mai greu, parcă a ghicit trupul costeliv şi adus de spate 
al bătrânei lobului. Arătarea i s'a părut atât de nefirească, încât cât e el de bărbat, 

şi-a făcut cruce şi şi-a şoptit a convingere : 

— Nici vorbă că poate fhi ea pe o așe tină şi cu o asemenea vremuială în cap... 
O fhi fost vrun rumân, sau poate, n'o fhi fost făr o închipuire a mè... 

De aceea n'a mai socotit a gândire şi a trecut poarta în curte, să-și vadă de alte 
treburi care-şi așteptau rândul. 


Ion al lobului a plecat încă de după prânz la ai Culiţii, peste drum, să golească 
vreo două ferii de vin strânse de vecinătate, cu toţi ortacii de uliţă. 

Copiii sunt strânşi în casă, în jurul neveste-si, Ana. 

Bătrâna a pândit până ia venit la îndemână, şi-a tras cismele cele bune, şi-a 
pus iia şi cătrinţa de duminecă, în brâu a ascuns un cuțit dat bine pe cute de Ion şi-a 
dat să iesă. 

— Da’ un'te gaţi aş, mamă ? 

— la pân” la Rabhila lu’ Precup... 

— O, Doamne, da’ stai aci, că vezi ce veac îi... Cum de te 'ncumeţi p'aşt năcaz 
de tină și burhaiu ? 

Bătrâna a aruncat crunte priviri în jur și a eşit, fără să dea răspuns. 

Ana, noră-sa, dacă a văzut că o fulgeră a mânie din ochi, a clătinai capul cu 
milă și n'a cutezat să mai zică ceva. lliuj a prins să scâncească, mamă-sa s'a repezit 
să-l lule, iar bătrâna sa scurs, mică şi uşoară, pe ușa abia despicată, parcă în teamă. 

Sa oprit în curte, a răsuflat din fundul pieptului, a iscodit toate cotișurile să 
să nu fie cineva şi s'a repezit spre poartă. In gârliciul pivnijei, la un pas de poartă, 
Sa împiedicat de mamon : iepurele... Animalul s'a ferit strănutând ca mâţele şi a fă- 
cut un salt diavolesc într'o parte. 

— Aci mi-erai ? | 

Intro clipită, mare întunecime i-a căzut Îştinei lobului, pe ochi. S'a răzimat de 
perete şi a pus capul în piept, desnădăjduită. Când a simţit că o părăsesc puterile, i-a 
venit în minte un descântec , o vrajă, Nu credea în vrăji făr' pe jumătate, dar acum, 
îngrozită de o năvală de sânduri negre, a bolborosit descântecul, tremurând din toate 
mădularele. 

Mă dau cu satana, 
Mă dau cu duhul greu, 
Să-mi fie sângele, 
Să-mi fie viața, 
Să-mi fie chinul, 
Intunecimi de iad ; 
Doar s'o nimeri 
Doar m'or isprăvi, 
Pustiuri şi jele, 

De dureri nevrute, 
De dureri durute. 


Descântecul i-a dat dinir'odată, ca eşite dintr'un isvor de păcură, puteri şi gân- 
duri mântuitoare. 

lar i-a eşit în cale piaza... Şi încă tocmai acum... Tocmai acum când — ca alte 
dăţi -- pornea să-și ià dreptul ei, al ei de când lumea... nu al altcuiva... Nici al Hul- 
pănoaiei... nici al popii, nici al judelui... 


Doar m'or isbăvi, 
Pustiuri şi jele, 
De dureri nevrute, 
De dureri durute... 


Cu buzele alb-vinete înșiră cuvintele aproape fără să le prindă înţelesul. lar 
gândul, eh, gândul ei... Dreptul ei, de când se ştie; al ei... De când maică-sa s'a ştiut... 
Şi bunica... Şi tot şirul de moșşi-strămoșşi ştiuţi au ba... Dar dacă iepurele acest îi dia- 
volul trimis înaintea ei de inima dușmană a Iştinei Hulpănoaii ? Dar, dacă e inima 
ei ?... Da, aşa trebue să fie... Să-i ucidă inima... 


De dureri nevrute 
De dureri durute... 


Descântecul curge negru, în neștire... 
Să-i ucidă, de bunăseamă, inima... Cum de n'a luminat-o mintea până acum ? 

Cum de n'a luminat'o Dumnezeu ?... Ce Dumnezeu ?... Dacă era vorba de Dumne- 
zeu, n'ar fi lăsat spurcăciunea Hulpănoaii să-i stee în cale de câte ori a făcut pornire 
la treabă, după dreptate... Dar, fhie, că mai mult nu i-o mai sta în cisme... 
—Piru-ţu... ptru-ţu... ptru-țu... 
Bătrâna lobului s'a aplecat ușor spre iepurele care, fricos, se îngrămădise în 
'colțul cel mai întunecos al uşii dela pivniţă. 

— Ptru-ţu... ptru-ţu... Tragi la 'ntuneric, ghiavole... Te mână acolo Hulpă- 
noaia... Ptru-ţu... ptru-ţu... 

Tocmai când a socotit că-l poate prinde mai la strâmtoare, iepurele a sărit elas- 
lic, printre uscatele mâini ale babei și s'a şters pe potec, în curte. 

— Piru-ţu... 
| Bătrâna s'a repezit după el. Iepurele a mai făcut un salt, dar ea a păşit în tină, 
cu nădejde. ` 

— Ptruțu... 

Necuratul cu urechi s'a aruncat peste o mocirlă, pe o piatră veche, dreaptă. 
Bătrâna a făcut încă un pas, dar a călcat greșit în tină. Şi-a adunat toate puterile şi, 
repede, s'a aruncat cu tot trupul peste animalul încolţit de glod şi avântul prădalnic 
al femeii. 


Lupta a fost scurtă. 
Prins de guşă cu o mână și cu cealaltă de ceafă, iepurele s'a sbătut amarnic şi 


cu ghiarele dinapoi a sfâşiat carnea uscată de pe mâna carel înăbuşea sub gât. Dar 
Iștina lobului nu a simţit nici durere, nici obidă... Numai o mare fericire, o mamo- 
nească fericire a pus stăpânire şi pe sângele şi pe mintea şi pe sufletul ei... Strângea 
bine iepurele, care aproape înăbuşit, nu mai putea să miște. Apoi a scos cuțitul dat pe 
cute de Ion, fiu-său şi sigură, cu mâna fără tremur, cu ochii sticlând şi rânjind săl- 
batic, a înfipt adânc lama ascuţită în blana albă. Sângele vietăţii, sbătut şi gâlgâit, a 
stropit-o pe haine, pe obraji... Sângele acest, în ţâşneala lui aprigă, o ardea și se ames- 
teca, roşu şi cald, cu sângele ei, scurs pe mâna; mai înainte însângerată. „Sânge de 
drac“, a gândit şi, repede, cu scârbă, a aruncat mortăciunea într'o traistă... 

— Oar ce tot înoţi în tină, mamă ? sa mirat noră-sa Ana, eşită să ia un cânceu 
de apă dela fântână. 

— Ia... f 

Bărtâna a borborosit ceva şi s'a strecurat fuga-fuguța pe poartă, topindu-se în 
smârcurile fără fund ale drumului, în ocrotirea întunerecului. Era veselă. Era fericită. 
Era biruitoare... A, să vadă ea Iştina Hulpănoaia, să vadă... Tot ea... Tot bătrâna lobu- 
lui îi mai deasupra... Tot ea... Ehe !... 


Pășea greu, luptând desnădăjduit cu tina, cu bătrâneţele, cu traista în care vâ- 
râse, sub iepurele încă nu de tot mort, un cleşte şi un ciocan, furate din şoprul lui Ion, 
fecioru'-său. | 

Când a ajuns în dreptul casei Schiaului și a bănuit umbră de om în poarta nea- 
gră de ploi, bătrâna a tăiat calea peste şleaul tinei şi s'a strecurat, grăbită, pe lângă 
ziduri, cu teama c'o va opri cineva din calea apucată.. Dacă s'ar potrivi acum, acum 
când ea a pornit luptă fără chip şi gând de întoarcere, dacă s'ar potrivi cineva s'o 
oprească și să-i caute în traistă ? Gândul a venit iute, dar iute s'a dus. Nimeni nu mai 
avea putere... Spurcăciunea-i moartă aci sub mâna ei... Şi cu ea, moartă-i și puterea 
Iulpănoaiei... Sau dus şi piedicele şi pricinele popii Gurgui, sau ale judelui Picului, 
sau ale dascălului Donului... S'au fost dus toate... Mai tare-i ea... ea, a necăjită, a fu- 

"rată de dreptul ei bătrânesc, lăsat ei din veac poate, de tot neamul femeesc al lobului... 
al celui dintâiu Iob care-o fi trăit el cândva, de mult, pe aici, prin acest sat uituc şi 
nătâng la dreptul unei femei bătrâne... 

Acum-acuş o să intre în biserică... O să intre ca un Hristos în Ierusalimul drep- 
tăţii pentru care a pătimit, sau ca un stăpânitor în măritele cetăţi ale 'Alicsăndriei 
lui Makedon împărat, cum buchisise întrun ciaslov, de mult, în anii uitatei ei tinereţi... 

O să intre... 

Dar tina, tina asta prea cleioasă şi neagră şi grea — grea ca tina, Iştină băi... — 
trage căire pământ, o îndeamnă la popas. Şi ea este doar la cap de drum, la început... 

In traistă, iepunele sa mai smucit odată, în luptă cu moartea. Smucitura a fost 
neașteptată, iar traista a lunecat de sub braţul bătrânei, împroșcând glod apos dintr'o 
băltoacă... Femeea s'a repezit peste ea, cu inima svâcnindă, că i s'a părut că-i fuge 
iepurile — că fuge mamonul... „Are nouă suflete, ca mâţele” a gândit, când s'a văzut 
cu comoara sub braţ. Cu grije mare s'a cocârjit peste ea, a prins-o cu amândouă mâi- 
nile şi a stat așa, într'o metanie lungă făcută întunericului și pământului, răsuflând 
a odihnă... Apoi, s'a ridicat pe cât a putut de dreaptă și cu îmbătrânita ei dârzenie 
-a pornit, hotârîtă. 

A trecut de bolda Domnarului... La crucea dela răspântie nu s'a oprit... Nici nu 
s'a închinat măcar, aşa cum până acum a făcut o viaţă întreagă. O frică nebunească 
fără samăn, a împins-a înainte... A ajuns la podul de peste Şecaș... Ploaia ciupea pânza 

- apei în picuri mulţi şi domoli. Bătrâna s'a răzimat de pervazul podului) ca să răsufle 
un pic, dar năluca iepurelui i-a sărit înainte primejdioasă... Sau o fhi fost chiar mamo- 
nul ucis ? A pipăit cu oasele uscate ale degetelor, povara din traistă. Degetele sau în- 
fundat moi, în năclăiala de sânge şi păr a animalului ucis. Era acolo. 

— Vezi, Doamne; tot nălucă a. fost. 

Bucuroasă, a pornit cu genunchii tremurând și de oboseală şi de frică... A urcat 
Gureţul cu greu : de tină, de povară şi de urcuş. La primărie era întuneric. Peste drum 
la casa dascălului Donu, o lumină veselă împungea rece dintr'o fereastră. Bătrâna s'a 
ferit din calea luminii. Pe lângă zidul casei, s'a strecurat înainte. Căuta întunericul, 
fratele ei bun de acum, de primejdie... 

Când a ajuns la poarta mare de stejar, A a mai putut să urce cele trei trepte 
care o despărţeau de privarul bisericii. 

Şa întins gâfâind, spre policioara pe care ştia că se păstrează cheia cea mare 
a uşii. A luat-o. Fierul îi ardea degetele... Şi ce grea e cheia asta, a gândit... A orbecăit 
mult, nemulțumită, șoptind frânturi de rugăciuni amestecate vinovat cu diavoleşti des- 
cântece... 

Pe uliţă, a trecut cineva. Bătrâna a rămas stană de piatră... Umbra de pe uliţă a 
cercetat cuprisul, prin firongul ploii, spre ușea bisericii, dar debunăseamă nu a dovedit 
arătare bănuitoare, că a păşit în drumul ei, înainte... Bătrâna a răsuflat ușurată şi odih- 
nită parcă un pic, apoi a luat trudnica și vinovata-i muncă dela cap. Prea grea cheia... 
Şi broasca ușii greu de nimerit cu mortăciunea în braţe... Mai mișcă ?... Nu. Nici 
vorbă... Sa dus Hulpănoaia, cu puterile ei diavoleşti. 

In sfârşit, după mare chin, a dat peste locul potrivit cheii şi a răsucit odati 

Federile broaștei au sunat prelung, a durere. 

A mai răsucit odată... l 

Tipătuľ s'a înnoit mai înfricoșetor. 

Cu sufletul la gură bătrâna Iobului a apăsat pe clanță. Uşea s s'a urnit în lături şi 

ea, strigând neunsă.... „Toate au prins graiu“, gândi cu spaimă bătrâna. Dar înapoi nu 

s'a dat. A păşit înăuntru. A aprins o lumânare. Lumina rece şi puţină s'a lipit de chi- 
purile sfinţilor, greu ca o cocă.... Sfinţii au căscat ochii mari şi sperioși spre băirâna 
care venea să le supere somnul în puterea nopții. 

— Ce vă holbaţi aşè ? s'a răstit la ei. Cu voi n'am nimică.. Am cu Hulpănoaia, 
care mi-a furat strana mè, aşa să ştiţi... 

Fără să le mai aibe grija după asemenea scurtă mustrare, sa îndreptat spre 
strană. Sta parcă stingheră în colţul ei. O aştepta pe ea, pe stăpâna ei, pe cea din urmă 
din şirul stăpânelor lobului. O aștepta cuminte și liniştită. 

— Strana mè... a şoptiti şi, sguduită până 'n fundul mădularelor, a prins să 
plângă în ea, plâns fără pic de lacrimă, plâns vinovat. 

— Strana mè... 

Sa plecat ușor şi a începtit din ce în ce mai grăbită, să-i sărute, cu buzele arse 
de teamă şi grabă, lemnul ros de cari și îngălbenit de vremi... 

— Strana mè.... 

A lăsat traista cu iepurele mort jos, lângă strană, după ce a scos cleştele şi 
ciocanul, 

Munca a fost cu sudoare și sdreleli la degetele slabe ale bătrânii lobului. Dar 
până la urmă tot a mişcat strana din loc... l-a fost greu până i-a scos colțarele de fier 
din cuiele care o ţintuiau de podilă. Acum, cu strana târîtă în mijlocul tindei, odikh- 
nește liniştită, senină, ocrotitoare, împăcată cu sinea. 

O s'o ducă acasă... Ion o bolmoși el ce-o bolmoși, dar până la urmă, va fi musai 
să gate și să tacă.. Ea îi este mamă și-i mai mare. Şi-apoi Ion... Ce suflet bun, ca pita 
caldă, are Ion £... 

Işitna lobului se gândeşte acum ce obidă va fi pe capul Hulpănoaiei când, 
mâine, cantorul Cucului i-o bate în poariă : 

— Îștină... Tu, Işiină Hulpănoaie... 

Hulpănoaia o să fugă iute la poartă, speriată de vorba repezită a cantorului. 

— Da “ce-i cantore ? 

— Îştină, s'a dus strana... 

— Cum ? 

— Sa dus şi dusă rămâne... Ai liţitat în vânt Hulpănoaie... că direptatea nu-i 
cu tine... Şi strana s'a dus... 

Şi când va afla Iştina Hulpănoaia,să vezi mânie pe capu” ei...Și să vezi zdroabă... 

— Da “mi-o făcușşi lele Iştină... 

lar ea, bătrâna lobului, va: răspunde aşe, a nevinovăție : 

— Ce să-ţi fac tu, a lui Hulpan.... Că strana-i a mè dela mumă-mea... Și vezi... 

Parcă a mișcat traista... Hm !... Mișcat-o ?.... 

Bătrâna s'a plecat, a luat traista, a mai pipăit odată mortăciunea din ea și a 
legt-o bine cu baera. A făcut un nod mare și puternic să nu-l mai desfacă nici hăr- 
dăzăuarii. 

— „Și vezi tu Iştină Hulpănoaie, dreptatea ese ca untul de lemn: deasupra. 
Că gâsca dacă ţipi o căldare de apă pe ea, rămâne uscată. ...Şi sufletul meu e nepătat... 
Măcar că am cam meştecat cu ocinașele cu zicerile cele vrăjitoreșii. 

— Hü, Işitnă... Hi, la drum cai de ce merge... 

__ Sa sculat obosită... Sa proptit cu nădejde în beţele picioarelor, cu celelalte bețe, 

ale mâinilor, a prins strana de răzimători, iar — minune ! — trupul i s'a învârtoșat că, 

` atunci când a icnit odată, a avut putere să o ridice în sus și să o lase pe umăr așa, 
“de două ori mai mare ca făptura ei costelivă... 

Uşile erau date de perete. 

Afară ploaia cădea uitată de Dumnezeu... Dar cei păsa Iștinei lobului de 
ploaie ? Avea strana cu ea, lângă ea. peniru ea... Şi atât era deajuns. 

Bătrâna a simţit o mare căldură în trup, o mare nădejde parcă... Şi nădejdea 
asia îi ţinea toate puterile întregi... Păşea tare pe ea cu toate că povara o înăbuşea. 

Dar ce povară putea să fie strana ? Strana. asta, a ei. Ea îi e stăpână şi stăpâ- 
nită. A câștigat-o nu la liţitat ci în faţa Domnului, pe bună dreptate şi cu cinstit merit... 
Şi un câștig nu poate fi o povară... 

A ajuns la poartă. 

O amorţeală i-a prins deodată şi sufletul şi trupul... Ce-i ? Amorţeală ? Nu. Nu 


a 


se poate. 
A călcat aprig peste cea dintâiu treaptă de piatră dinaintea: porții... Sfinții sau 


uitat lung după ea. Le sițea ochii. O ardeau între umeri, în spate... O, și sfinții ăștia |... 
Doar wor hi toţi de partea Hulpănoaiei, ca popa Gurgui... Ca popa ?... | se pare că In- 
crul acesta se poate... Se prea poate... Popa este doar slujitorul lor... 

Să fhie sfinţii vânduți ? Sau ea, Iştina lobului să fhie în păcat ? 

S'a oprit lovită de gând ca de un luminos trăsnet... Dar a fost totul doar o cli- 
pită care a venit repede, un întuneric i s'a coborit pe zând şi a hotărît silnic : sfinții 
sunt slugile popii şi popa e sluga Hulpănoaiei... 

Ea ? Ea este stăpâna mare şi neânduplecată. 

A mai făcut un pas, să mai coboare o treaptă, dar înainte i s'a căscat o prăpastie 
şi bătrâna lobului s'a prăbuşit cu ea, cu strana, cu povara ei peste fire de mare, îm- 
brâncită de tot potopul de sfinţi coboriţi din! icoane ca la poruncă şi învălmășiţi în uşa 
bisericii şi din uşe peste ea. A încercat să se ridice, dar mâini nevăzute şi tina din şan- 
tul adânc al drumuluinu i-au dat răgaz... A înălţat capul şi o mână. Căzuse cu creștetul 
în smâre. De sus până jos era tot una de tină, dar nu i-ar fi fost de nici un baiu căză- 
tura dacă, așa ca un vârtej, iepurele nu i-ar fi sărit înainte. 

— Straiţa ! a stigat îngrozită. Şi-a amintit că o lăsase în biserică, în graba ei de 
a fugi cu strana... Cu mare greu a înotat în smâreul apos şi afund a șanțului, s'a agăţat 
cu unghile de pietrele aflate pe margine, s'a luptat, a eşit deasupra şi a pornit beată să 
afle straiţa cu trupul ucis al iepurelui. Când a ajuns la locul ştiut, straițai era goală. 
Iepurele fugise. 

— Imi fură strana... a fulgerat-o un gând. Imi fură strana. 

A dat să fugă. Sa împiedecat de pragul tinzii. S'a ridicat din nou să fugă. 

Inaintea porţii s'a oprit buimacă : iepurele târa strana înapoi, spre biserică... 
Lângă el, umbra puhavă a Hulpănoaiei luase chip de înger şi îl îndemna, liniştită, la 
treaba asta! grea şi sfântă. 

— Nu... nu. lia mè... i-a mê... a mă... 

A urlat înfiorând noaptea. şi cu puterile morţii și ale întunerecului s'a năpustit 
prin umbre, liniştită ca un duh al celeilalte Iştine, spre iepurele care o ardea cu ochii 
roşii, în flăcări. 


Din casele vecine > câteva umbre de oameni, îndemnate de un fit în noapte, 
descopereau nelegiuirea, înspăimântați. 

DE 
TEODOR PLOP 


leşind din viaţa lumii, amară și compactă, 
zvârlindu-mă pe-un Pegas, năvală de furtună, 
m'arunc în lupta cea mai adâncă și abstractă, 


Cu versul, spadă fină, mlădie, cu sclipiri, 
străpung adânc din goană în piept noaptea cea brună, 
zburând învăluiţi în ciudate năluciri. 


Nemărginita stepă a liniştei răsună 
de goana noastră lungă spre spaţii ideale; 
de umeri îmi atârnă o mantie de lună, 


ce fâlfâe, suflată de-a fugii vijelie... 
Gonesc ca Frumusețea, muiată "n văluri pale, 
s'o prind, s'o strâng la pieptu-mi, intrând în veşnice. 


Pe podul cu balauri eu nu pot să nu râd 
în hohote viteze — mă simt străluminat ! — 
Ah, să zdrobesc, îmi zic eu, al prozei monstru hâd! 


muncind din stânga frâul, mă "nvârt pe pod pe loc, 
trezind cun dans de ritmuri abisul blestemat, 
simţindu-mă, în juru-i, nalt răsucit, un foc... 


Fragil sunt pentru viaţă, dar vreau să 'nfrunt puterea 
de bezne infernale, voiu trece stea prin ea. 

Aștept! Vibrez de-un singur mai mare lucru: vrerea. 
Dar iată-l că apare! Greoiu pe pod se sue, 

se 'ndreaptă "ncet spre mine cu-o îndrăzneală grea, 


vrând trupul de nămoluri în calea mea să-şi pue. 


610 


© BCU Cluj 


— De mă răpui pe mine, îmi strigă el ironic, 
din toți poeții lumii, vei fi tu cel mai mare 
şi gloria-ţi va aprinde mileniile spornic. 


E glumă "n veacu' acesta să nimicești tu proza? 
Eu sunt stăpâna lui neînchipuit de tare. 
Dintrun războiu cu mine nu-ți smulgi tu-apoteoza. 


Au mai venit și alţii cu spada ridicată, 
zu calul plin de spume, vroind să mă ucidă, 
să mă arunce 'n haos cu burta spintecată... 


Simţindu-mă mai tare, ei mă rugau — bizari! — 
să-i las s'adune-o carte de versuri — insipidă ! — 
ca şi de ei să scrie istorici literari. 


Atâta vanitate ma dezgustat adânc 
şi cred că dintre oameni nici tu nu esti ales. 
Mai bine te întoarce, că altfel te mânânc. 


— Eu am ajuns pe-aici din desperare grea, 
vreau vieții zbuciumate să-i aflu-un înţeles 
şi cred că într'o luptă cu tine-l voiu afla. 


Câţi tineri, ftizici toţi, în palid îmbrăcaţi, 
pe piept cu cruci de sânge — o cruciadă lină — 
muriră pentru artă de tine fulgeraţi! 


De câte mii de ani artistul se trudeşte 
de tine să desfacă o formă pură, fină! 
L-aud cum, prin milenii, cu dalta te trăsneşte 


Şi tot întreagă eşti şi mă înfrunţi ironic. 
Nu simţi, desigur, cine 's — prostia ta e 'n spor — 
că pot să mă deslănţui asupra ta ciclonic. 


Aş vrea ca versu-mi tânăr să se sfârșească 'n spice 
de inefabil, albe, să tremure uşor, 
dar duhul tău nu-l lasă prea sus să se ridice. 


Ah, vreau să sting în tine acel fetid orgoliu, 
ce risipeşte 'n vorbe un muzical fior 

(și-apoi să cad celebru întrun adânc fotoliu). 
Să "'ncepem lupta deci! la el strig mânios. 

Se 'nalţă să mă 'nghită cu şapte guri de bezne, 


iar eu cu-un vers de flăcări mă plec spre el în jos. 


Gri 

Cu iz de lad ne 'mbată a 'ntunecimii fiară. 
Dar Pegas se ridică pe două vii picioare, 
cu coamele lui albe pe zări fâlfâitoare. 


"Aţi mai văzut-o, sigur, — imaginea — prin basme 
sau pe icoane sfinte, e-a unui sfânt celebru, 
dar eu o simt aevea, cu-avânturi şi cu spasme. 


Cum ţin în pumnu! aspru fulgerătorul vers, 
de foc fac arabescuri, înţep cu el văzduhul, 
ca să 'nspăimânt dihania, în leneșul ei mers. 


Si calul meu deodată se-arută dansator, 
ca să uimească monstrul, ca să-i vrăjească duhul, 
ca, fără încleştare, mai iute să-l omor. 


Dar monstrul nu se lasă, vrea calul să-mi înșface 
de burtă cu-a lui toate guri ştirbe şi vâscoase; 
jip sus de bucurie, primejdia îmi place! 


Dar clipa-i crucială, ne poate sfârtica, 
să ne trimită hulpav în burți prăpăstioase. 
Cred că de-aşa plăcere lugubru-ar mai urla !... 


Dar calul meu e straşnic, cu ale lui picioare 
se lasă 'ncet pe monstru, iar eu încep să-l scriu 
cu spada. Ne închide o roşie splendoare. 


Sar capetele grele prin juru-ne pe jos, 
alunecă copita prin sângele pustiu... 
Acest moment, din toate, e cel mai fioros. 


Când zorile îşi lasă pe dealuri raza roză, -: 
cu o şuviță neagră pe fruntea-mi încreţită, — 
rătez și cel din urmă cap monstruos de proză 


Fliberându-mi drumul, îmi schimb în vers destinul. 
cu infinitu'n spadă, urc lin spre-apoteoza, 
ce mi-o deschide "n slavă, gigantică, Divinul. 


Apoi brumat de-amaruri. cu ochii-orbiţi de vise, 
mă "ntore domol spre viaţă, dar viața parcă-i proza,- 
căci și ea mă primește cu porţile închise... 


Avântul în tipare se va înmormânta, 
ecoul lupiei tot mai încet va răsuna 
și chipul meu de vremuri se va tot subția.. 

UNITATEA CUNOAŞTERII 


DE 
PETRU P. IONESCU 


Este un lucru evident că înainte de a vorbi despre unitatea cunoașterii, să ni se 
impuie viziunea firească a formelor variate care par a nega tocmai această unitate. In 
articolele noastre anterioare (Cunoaştere și Conștiinţă. Febr. 1940; Preliminariile Cu- 
noaşterii. Septembrie 1940) am căutat să ne apropiem de această înțelegere a cunoa- 
şterii sub unghiul unei unități de structură și de funcțiune. Dar pentru obişnuinţa noa- 
stră zilnică, ;niciodată nu ne este dată cunoaşterea sub chipul unei unități. Ci mai de 
grabă sub înfățișarea unei diversități pe care vom încerca să o schematizăm în cele 
de mai jos. Intelegerea procesului cunoaşterii\sub unghiul unei unități totale (formale 
şi materiale) nu este desigur un lucru nou dar nu este mai puţin o poziţiune a cărei 
afirmare implică, recunoaştem, o mare'răspundere. Sarcina noastră este aceia de a În- 
treprinde examenul formelor variate şi al funcțiunilor diferite pe care le îmbracă acest 
proces al cunoaşterii a cărui unitate încercăm să o arătăm. Diferenţierea. funcţională se 
observă și în ceea ce priveşte obiectul cât şi în ceeace priveşte mecanismul cunoaşterii. 
O atare diferenţiere se face foarte curent între cunoaştere și credință, sau între ceeace 
vom numi noi cunoașterea laică în opoziţie, după uzul obișnuit, faţă de cunoașterea. ha- 
“ică. Vom schematiza însă formele sub care se prezintă cunoaşterea î în câteva înfăţişeri 
ce nı se par de căpetenie şi anume : 

1. Diferenţieri din punct de vedere strict forma! şi 

2. Diferenţieri din punct de vedere esenţial. 

in prima grupă ni se pare că putem cuprinde următoarele tipuri caracteristice. 

A) Cunoaşterea imediată, percepţională, de tipul intuiţiei psihologice obişnuite: 
corelatul epistemologic al acestei forme de cunoaştere poate fi socotit realismul naiv. 

B) Cunoaşterea mediată, reflexivă;, raţională, logică, deductivă, supusă legilor 
cunoaşterii logice, principiului identităţii şi al contradicţiei. Corelatul epistemologie 
poate fi reprezentat aci prin formele variate pe care le îmbracă, în cursul istoriei gân- 
dirii umane, raționalismul şi intelectualismul. 

C) Cunoaşterea experimentalistă imediată, de tip „ştiinţific“ dar de nivel al 
scării umane, molare. Este vorba aci în special despre acele cunoașteri care se reduc 
şi au ca referință şi instrument imediat organizarea noastră naturală, începând cu 
simţurile, cu „intuiţiile imediate“ cum le numea Bergson şi sfârşind în laboratorul 
complex al intelectului, intelectul „activ“ după expresia celebră a lui Aristot. 

D) Cunoaşterea experimentală instrumentaiistă, fină, pentru niveluri supe- 
rioare şi inferioare nivelului molar, nivelul molecular şi interatomic şi nivelul macro- 
cosmic. Este interesant de remarcat aci faptul că mintea noastră e obligată, de îndată 
ce a pătruns întrun nivel ce nu-i aparţine, ca de pildă în cel iintra-atomic, să renunţe 
la o seamă din schemele categoriale obişnuite, ca spaţiul şi timpul sau principiul deter- 
minismului strict. Aşa se explică dece se înlocueşte vechea viziune a timpului şi 
spaţiului clasic cu viziunea relativistă a spaţio-timpului iar, recent, cu aceia care reese 
din noua interpretare a mecanicei quaniice, în vreme ce, prin „relaţiunile de incerti- 
tudine“ ale lui Heissenberg, se renunţă, puţin câte puţin, la interpretarea deterministă 
iar prin „teoria complementarităţii“ se renunţă de fapt la principiul contradicţiei. 
Aceste renunțări nu trebuesc privite, este locul să o spunem cu toată tăria, drept 
definitive; nu este cazul să se facă din ele punct de plecare pentru o interpretare 
pesimistă a ştiinţei ci, dimpotrivă, ele trebuesc luate numai ca metode de lucru. 

E) Cunoaşterea sub aspectul „fiinţelor matematice“, aceia ce francezul exprimă 
atât de pregnant prin expresia „êtres de raison“. Prezenţa acestor realităţi matematice, 
anticipatoare ale realului, ale concretului, constitue poate cea mai impresionantă 
dovadă a condiţiei creatoare a spiritului uman, latura prin care omul contribue, în 
măsura capacităţii sale, la creaţia antică. 

F) In fine, cunoașterea harică sub înfăţişările ei cele mai curente cum sunt 
credinţa şi cunoașterea mistică, drept forme ale revelaţiei. 

În ceea ce privește diferenţierile de esenţă, ele pot fi privite sub mai multe 
înfățișări specifice : 

A) Cunoaşterea „în suprafaţă“ ca imventar, ca acumulare de date, de fapte : 
atitudine de erudiție, de strângere" de material, de întocmire sinoptică. Asupra unei 
atari forme de cunoaștere se poate întinde stăpânirea metodelor de observare, clasi- 
ficare, definiție, analiză, statistică, probabilitate. Sub un alt unchiu, o asemenea 
atitudine presupune o abţinere strictă dela orice pas către esenţă şi mister. Este 
cunoașterea sub semnul fenomenului pur, aceia ce înţeleg o seamă de savanţi prin 
„fenomenologie“ (nu însă în sensul specific ,husserlian). Sar putea aplica foarte bine 
acestuu fel de cunoaştere aceia ce înţelegea Pascal prin al său „spirit geometric“. 

B) Opusă oarecum, diferită şi ca atitudine şi ca rezultate, stă însă cunoașterea 
în adâncime, cunoaşterea de pătrundere, de intuire a esenţelor. Aci omul stă în faţa 
realului sub semnul nedumiririi, tremură în el smerenia în prezenţa tainei. Aspecte 
care par simple şi reductibile spiritului geometrie, devin tot atâtea prilejuri de cu- 
tremur şi fior. Aci omul se pune în toată goliciunea dar şi în toată măreţia destinului 
său de creatură, în faţa Misterului adică în faţa creaţiei şi a Creatorului. Nu se mul- 
țumeşte să înregistreze fapte ci le vrea explicaţia prin cauze ultime ; nu se oprește 
numai la înfăţişările imediate ci îşi permite saltul metafizic în neant. 'Anticipă prin 
hipoteze, leagă prin sinteză, înţelege prin intuiţie;  construeşte el o lume care va 

trebui să semene, să corespundă, să poruncească realului. Faptul nu mai condiționează 
„el legea ci legea ordonă ea faptului dezvăluirea lui întru cunoaştere. Aci este acel 
caracter „legalist“ al cunoaşterii despre care au vorbit cu atâta aprindere epistemologi 
ca Poincaré, Duhem, ete. Este depăşirea spiritului geometric prin „spiritul de fineţe”. 
Bine înţeles, practic, niciodată aceste moduri nu sunt realizabile în stare de 
perfectă puritate. Niciodată nu vom întâlni forme precis limitate de cunoaştere strici 
matematică sau strict experimentală, după cum niciodată nu vom putea determina o 
atitudine pură de inventariere sau de adâncire. Tipurile arătate de noi sunt abstrac- 
țiuni ca orice încercare de tipologie. Pentru noi însă faptul acesta are o însemnătate 
şi mai adâncă. Sub toate aceste înfățișări stă ceva care le coordonează într'o unitate. 
lar această unitate este însăşi „fenomenul originar“ al spiritului în actul său funda- 
mental de cunoaştere. 


Vom începe prin a observa că toate formele enumărate până aci se poi reduce 
la câteva aspecte mai simple. Cunoaşterea imediată ca şi cea mediată sunt momente 
reductibile ; cunoaşterea experimentală ca şi cea instrumentală, deasemeni ; cunoaş- 
terea tiinjelor matematice se pare a constitui o clasă de procese unică ; în fine, cu- 
noaşterea harică este socotită ca deosebită de toate celelaiie moduri de cunoaştere. 
Aşa e situaţia în prima instanță. Vom încerca să stabilim însă o reducere treptată a 
formelor de mai înainte la trei grupe iniţiale, ireductibile la prima vedere şi anume : 
o grupă de procese în care nu a pătruns atitudinea şi metoda științifică și pe care o 
vom numi deci cunoașterea psihologică în sensul că se petrece un schimb direct, 
sensibil, nemijlocit, înire obiect şi subiectul care ia act de obiect ca de o posesiune 
a sa, ca ceva pe care îl are, îl deţine nemijlocit. Cuvântul „nemijlocit“ nu înseamnă 
aci decât lipsa orişicărui postulat, a oricărei „fiinje raţionale“ (être de raison) care 
face caracteristica oricărei cunoașteri şliinţifice. Nu e numai decât necesar să atribuim 
cunoașterii ştiinţifice caracterele pozitiviste cum sunt cantitativul, obiectivitatea, pre- 
ciziunea, verificarea și tot ceea ce determină așa numitul spirit științific şi să lăsăm 
cunoașterii psihologice caracterele opuse de calitativitate, subiectivitate, neprecizie, 
lipsa experimentării veriticatoare. O asemenea delimitare ar fi absolut falsă. Sunt 
cunoașteri științifice care nu înlătură nimic din drepturile calitativului, după cum 
sunt cunoaşteri psihologice care au ca obiect pura cantitate. De altfel e inutil să 
vorbim. despre o radicală despărțire de natură între cantitativ şi calitativ, ambele 
nefiind 'decât simple categoriale ale cunoaşterii, limite puse de spirit și pe care tot el, 
prin propriul lui decret, le poate oricând înlătura. Deasemeni nici atitudinea de veri- 
ficare nu este proprie numai cunoaşterii științifice. Cunoașterea psihologică ordinară 
este în fond o continuă operaţie de verificare. Ce înseamnă în definitiv a verifica ? 
Înseamnă a controla, a supune probei, a experimenta cazurile contrare sau fenomenele 
de limită cu scopul de a stabili forma de manifestare, de prezentare a unui fenomen, 
formă ce va căpăta, în anumite condițiuni de preciziune şi de limbaj, numirea de lege. 

Cunoaşterea psihologică ordinară, se spune, nu are preocupări „legaliste“, nu 
tinde deasemeni neapărat nici către adevăr ; ea caută suprafaţa sensibilă a lucrurilor, 
manifestarea lor imediată, netălmăcită în abstracţiuni; prin asia ea este mai aproape 
de pulsarea realului dar și sclava iluziunilor ce decurg din lipirea ei, de real, din lipsa 
spaţiului perspectiv dintre ea şi obiect. lată cusururile ce i-au fost găsile sau, în 
cel mai rău caz, scornite. Bine înţeles, cunoașterea științifică va stăpâni, tot ceea ce 
i se neagă cunoașterii psihologice. . 

Modurile cunoaşterii psihologice decurg din privirea tabloului nosiru. Nu vor 

intra aci nici cunoaşterea instrumentalistă, nici cunoaşterea fiinţelor matematice, nici 
cunoaşterea. experimentală molară. Prin această excludere am fixat însă şi cuprinsul 
ambelor feluri de cunoaştere. Ceea ce este însă extrem de dificil este să decretezi 
asemenea zone drept ceva definitiv şi ireductibil. (Cunoașterea matematică se tundează 
pe o adevărată „intuiție matematică” intuiţie care nu este pur inteligibilă, lucru pe 
care îl afirmă toţi intuitiviştii, împreună cu Heissenberg şi cu epistemologul ii. 
Meyerson. E destul să amintim printre aceştia pe Brouwer, Heyting, iar, într'o 
oarecare măsură, chiar pe Poincar6, alături, de „empirismul” unui Pasch sau „idea- . 
lismul“ unui Dedekind. Deasemeni, este foarte evident, în cunoaşterea pe care noi am 
numit-o, pentru circumstanţă, cunoaşterea insirumenitalistă științifică, există straturi 
foarte importante de sensibil şi de calitativ. Rezultatele oricărei metode instrumentale 
sunt, în cele din urmă de resortul sensibilităţii noastre. Cercetările statistice asupra 
căderilor de picături în emulsiunile fine de care se serveau J. Perrin şi Millikan fac 
apel constant la vedere ; numărătoarea lor se face graţie ochiului. 

Cunoaşterea cantitativă este în fond o iluzie pentrucă orice cantitativizare se 
reduce la număr sau mărime. Dar ce înseamnă numărul și ce înseamnă mărimea * 
Asupra filosofiei numărului este suficient să amintim toate teoriile, adeseori bătân- 
du-se cap în cap şi pe care nepuitându-le analiza aci e mai bine să le presupunem 
cunoscute lectorului, începând cu teoriile „adeseori paradoxale“ ale lui Kussell, f'eano, 
Weierstrass, Hilbert, Landau, Brouwer, Cantor, Dedekind, Heissenberg, ete. Numărul 
este pentru intuitivişiii pe care i-am amintit o pură intuiție ale cărui fundamente 
se află în natura spiritului nostru, în vreme ce pentru un Kronecker „nuimnârul este 
o creaţie a lui Dumnezeu“. Dacă dela număr trecem la mărime, filosofia mărimii a 
deosebit o seamă de forme ca mărimile extensive, mărimile intensive, pure, conven- 
tionale, scalare, etc. Raportul dintre ceea ce numim mărime şi algoritmul ei este, în 
starea actuală a discuţiilor, un veritabil scandal. Orice cantitate se reduce, pentru 
cunoaşterea moastră, la un ansamblu calitativ. Noi nu avem şi nu putem avea niciodată 
o aprehensiune pură a cantităţii. Transcendent, există în spiritul nostru categoria 
cantităţii dar ea nu se realizează decât prin limbajul calitativului. Dacă întoarcem 
perspectiva vom observa însă cu stupoare că acelaș lucru se întâmplă şi cu apre- 
hensiunea calităţii care nu este posibilă decât prin oficiul unei anumite condiţionări 
cantitative. In ce raport stau atunci cunoașterea psihologică faţă de cunoașterea știin- 
țifică ? Să mai adâncim însă caracterele acesteia din urmă. Ce are caracteristic spiritul 
ştiinţific, „noul spirit ştiinţific“, cum îl numeşte atât de entuziast G. Bachelard în 
lucrarea sa recentă ? „Spiritul ştiinţific este, în chip esenţial, o rectificare a. cunoaşterii 
(savoir) o lărgire a cadrelor cunoaşterii. Structura sa este conştiinţa greșelilor sale 
istorice“ (p. 173). Ideie care nu este deloc departe de aceia ce atribuia D-l L. Brun- 
schwicg „vârstei mature a inteligenţei” când spunea că ea are drept caracteristică 
„de a se corija tot mereu, creind mijloace neprevăzute pentru a se adapta la com- 
plexitatea uluitoare a unei lumi pe care omul... trebue să înceteze de a o mai privi şi 
imagina după chipul şi asemănarea sa...“ Cu aceste două afirmaţiuni e suficient să 
determinăm şi esenţa cunoașterii ştiinţifice şi rostul ei finalist. Ca esenţă, cunoaşterea. 
ştiinţifică nu merge mult prea departe de cadrul pe care i-l fixase Descartes în 
„Discurs“: Indoială pozitivă şi creatoare, precauţiune în înaintare, metodă sigură şi 
mereu reînoilă, mereu revăzută ; a nu te încrede în nimic, a nu te entuziasma de 
nimic, a nu dogmatiza nimic. In afară de frumuseţea atitudinei. de smerenia laică 
ce se desprinde de aci, nici o promisiune care să mulțumească spiritul, 

O domnie absolută a provizoratului, a probabilismului. Filozoful dela Sorbona 

se ridica, ironic, împotriva pretenţiei absurde a lui Comte de a impune căi şi directive 
ştiinţei. (Les âges de liintelligence. p. 124 etc.). Dar în aceiaş măsură decreta o 
splendidă neputinţă, pe care o vom întâlni de altfel în toată întinderea filosofiei 
ştiinţei. Ceea ce înseamnă că o singură concluzie este cu putință: Rostul ştiinţei 
rămâne acel al unei, călăuze condiţionate care te opreşte în faja abisului spunându-ţi 
senin : De aci, descurcă-te singur ! ŞS LUNA NU ESTE REVELANTIA CI EXPLI- 
CALOARE ; ROSTUL EL ESTE DE A TE ADUCE PANA IN PRAGUL MISTE 
RULUI. Odată aci, ea te părăseşte, nu după ce nu a încercat, cu aceleaşi mijloace. 
cu aceiaşi metodă, cu aceiași mentalitate, să reducă însăşi misterul. Totuşi mărturiile 
marilor savanţi sunt peremptorii. 

L. de Broglie declară că nu ştie ce este o rază de lumină ; Al. Carrel afirmă că 
omul este un necunoscut ; biologiştii mărturisesc a nu cunoaşte nici legile nici esenţa 
procesului vital; chimiștii nu știu ce e materia, fizicienii nu se sfiesc să-și arate 
ignoranţa în privinţa lumii fizice şi a energiei. Azi, toate aceste afirmaţiuni sunt, aporii 
arhicunoscute, încât ne simțim jenaţi numai amintindu-le. Dar asta nu împiedică pe 
anumiţi știenţişti să afirme aceleași propoziţiuni filozofemice de acum trei sau patru 
decenii în urmă. Este aşa de mare depărtarea dintre aceia ce nu poate da ştiinţa şi 
aceia ce nu caută cunoașterea psihologică ordinară? 

Desigur, deosebirea pare să stea în intenţie, în atitudine. In cunoașterea. obiş- 
nuită nu urmărim adevărul. Dar ce urmărim atunci ? Sau cunoașterea psihologică 
este un aspect al acţiunii şi atunci întradevăr, nu interesează adevărul ci acţiunea 
pragmatică, sau nu este vorba de nici un pragmatism în cunoaştere şi atunci orice 
cunoaştere are drept referinţă finală toi adevărul. Este tocmai aceia ce am arătat 
noi în articolul precedent şi în cel de faţă, mai înainte. Atitudinea deci nu diferenţiază 
cunoașterea psihologică de cea ştiinţifică. Ambele cunoașteri, pot fi deci contopite 
întrun singur tot. Există o unică formă gnozică în care analiza noastră nu mai face 
tăeturi şi zone. Noi nu am tăcut deci o sinteză ci o repunere în iniţial. Această matcă. 
originară o vom numi noi cunoaştere laică opunând-o, în vederea unei analize de 
esență, cunoașterii harice. 

Dar mai sunt o seamă de obiecţiuni ce merită să fie ţinute în socoteală atunci 
când e vorba de cunoașterea ştiinţifică și mai cu seamă de o atare cunoaştere sub o 
înfățișare specifică, aceia a  realităţilor matematice. Să pătrundem în adâncimea 
acestor obiecţiuni. Mai întâi e nevoie să facem o distineţiune între panoa guera pur şi 
simplu şi ştire (savoir). 

Ştiinţa depăşeşte cunoaşterea ; ea este știre. Ce sens are această distincţie? 
Cunoașterea presupune un act de luare în posesiune, de traducere în limbaj de con- 
ştiinţă. A şti implică însă un fel de dat comun, şi mai cu seamă un dat impersonal. 
Cunoaşterea, s'ar petrece la nivelul subiectului concret, a şti rămâne un fel de senso- 
rium al unei clase, al unui gen. Dar mai este şi mai mult. Cunoașterea, fiind un act 
„personal, subiectiv, concret, tinde să prindă lucrurile în esenţa lor imediată, la nivelul 
sensibil. Ea nu lucrează nici în scară molară cum e „ştiinţa“ astronomului, nici în seară 
„moleculară“ cum e ştiinţa fizicianului. Cunoaşterea în general este la nivelul scării 
umane, adică la nivelul simţurilor. Ea nu trece dincolo de „fenomen“ adică de „aceia 
ce apare“. Din acest punct de vedere termenul de cunoaștere ştiinţifică este contra- 
dictoriu în chiar termenii săi. Nu avem o cunoaștere care să fie şi un a şti (savoir). 
Afirmaţiunea e falsă, cel puţin în parte. 

Există un aspect „cunoaştere“ în orice „a şti“. Pentrucă orice a ști, înainte de 
a intra în stadiul de „știință“, trece prin acel de cunoaştere, înainte de a fi obiectiv, 

este dat într'o subiectivitate, fie ea chiar numai aceia a descoperitorului sau a cerce- 
tătorului dat; înainte de a fi o abstracţiune a fost o experienţă concretă, a pornit dela 
un concret, sa mulat pe o imagine sensibilă, pe o intuiţie plastică. Mai mult încă, 
orice știință devine cunoaștere cu oricare dintre noi, aşa cum opera de artă reînvie, 
sub nenumărate specificări individuale, în contemplaţia mulțimilor, actul ei originar, 
viziunea primordială de creaţie pe care a avut-o numai făurarul ei. De aci şi multi- 
plicitatea punctelor de vedere în critică precum şi multiplicitatea comentariilor, a 
discuţiunilor, a neînțelegerilor, a „scandalurilor“ în ştiinţă. Tocmai acolo unde, ni 
se spune, acordul ar trebui să fie absolut, în lumea ființelor matematice, în acest 
eden al „ştiinţei“ pure domnesc contradicţiunile, şcolile, distineţiunile, discuţiile. 
Axiomele aritmeticei sunt când cele ale lui Peano, când cele ale lui Landau, când cele 
ale lui Russell ; geometria este ori geometrie euclidiană, ori metageometrie. Numărui 
dă naştere la o serie de şcoale matematice. Se vorbeşte despre o extindere a domeniului 
numărului care şi aşa are destule forme extrem de variate, fie că e vorba de algoritmi 
operatorii sau scalari. Intro atare operă de extidere ar intra de pildă, pe lângă ireali, 
imaginari şi transfiniţi, mărimile duale ale lui. Study, quaternionul lui Hamilton, algo- 
ritmul lui Grossman, numerile non-arhimedice. Problemă pasionantă, desigur, pentru 
filozofia matematicei ! 

Rămâne celălalt caracter al cunoașterii științifice (păstrăm termenul tocmai 
pentrucă nu este contradictoriu ci dimpotrivă trădează întregul proces al cunoaşterii 
şi al ştirii): Prezenţa fiinţelor abstracte în contextura științei. Această prezență îm- 
bracă o haină absolută în Fiinţele matematice, o haină relativă, multiplă, dar nu mai 
puţin abstractă în toate domeniile celorlalte științe. Să ne dumirim asupra acestora 
din urmă. | 

Este desigur un lucru de toţi ştiut acela că ştiinţa în general înlocuește sensi- 
bilul prin inteligibil, concreiul prin abstract, plasticitatea vie prin schemă, calitatea 
prin algoritmele cantitativului. Nu e nici cazul nici locul să ne întrebăm dece proce- 
dează aşa. Un răspuns obişnuit este acela că acestea sunt caracterele structurale ale 
raţionalului. Până acum însă nu sa produs o explicare metafizică, psihologică sau 
măcar biologică, multumitoare, a acestui fapt. Meyerson a încercat, în lucrarea deja 
amintită, să ne dea un început de explicare prin nevoia spiritului de a reduce diversul 
la identitate, aceasta fiind caracteristica fundamentală a unităţii spiritului. 

Explicarea, deşi ingenioasă şi nu nouă, nu ne mulţumeşte. Așa dar, oriunde 
avem un fapt de „ştiinţă“ avem de îndată şi o transformare a realului. Realul se 
preschimbă în anumite valori de schemă, de abstracţie. Spiritul ştiinţifice renunță 
la realul concret, mai greu de mânuit, mai imprevizibil, mai spontan, pentru a rămâne 
în schematismul unui raport cât mai simplu între fenomene, raport care este ștoia 
oricărei legi, în măsura în care fenomenul a putut fi înlocuit sau simbolizat — ten- 
dinţă ideală pentru orice știință — întrun algoritm cantitativ. În psihologie, de pildă. 
aproape totul este abstracţie. Se vorbeşte despre senzaţie dar imagina fenomenului 
de senzaţie este o abstracţiune; se vorbeşte despre memorie, atenţie, voință, conştiinţă, 
gnozii, praxii, etc. dar toate aceste procese sunt abstracte. În fizică realul a încetat 
de mult să fie aceia ce pare a fi în contextura lui sensibilă ; în microfizică ca şi în 
macrofizică, în lumea electronică unde stăpânește legea quantică precum şi în lumea 
astronomică unde domnește legea relativităţii generalizate, categoriile realului cele 
mai fundamentale, spaţiul şi timpul sunt înlăturate. Orice încercare de a salva 
realul sensibil cade în mod lamentabil, așa cum a căzut încercarea lui Bergson de a 
dărâma relativitatea prin perspectiva duratei. Întrebarea nu întârzie să se pue, care | 

este atunci adevăratul real sau dacă nu cumva există două sau mai multe niveluri. ale 
realului ? Unii epistemologi, printre care iarăşi cităm pe Meyerson, nu se poi opri să 
nu afirme că orice abstracţie are ca punct de plecare tot concretul sensibil dar între- 
barea este care arată adevărata faţă a lucrurilor ? Şi iarăşi noi nu ne putem opri 
să nu admitem, împreună cu ştiinţa, valoarea abstracţiunilor ei. Între aparenţa sen- 
sibilă a solidului și abstracţiunea ştiinţifică a discontinuități, lacunare a nivelului 
„electronic, noi primim cea de a doua afirmaţie. Dar între senzaţia ca abstracţie ştiin- 
țifică şi senzaţia ca trăire imediată a mea, noi nu avem, iarăşi, putinţa alegeri. şi o 
primim ca valabilă pe cea din urmă. Dar aceasta înseamnă oare că aci valoarea 
abstracţiei ştiinţifice este nulă ? Nicidecum. 

Aceasta înseamnă numai că, în materie spirituală, ceea ce contează este interio- 
ritatea concretă, sensibilă, evidentă și experimentală care constitue în fond canavaua 
veritabilă a cunoașterii. Inteligibilul se tăureșie în intimitatea spiritului dar dintr'un 
material care trebue adus până la această interioritate,. 

Această operaţie de captare, de aducere, de culegere, de discernere, de selecţie, 
de sinteză, de identificare, de unificare în schematismul unei idei, a unui concept, a 
unei judecăţi, este adevăratul proces de cunoaștere. Ceea ce se petrece după aceasta 
este o operaţie de proectare, de hipostaziere. Absiracţia și selectivitatea nu suni deci 
stârşituri de proces ci începuturi. identificarea întru unitatea spiritului nu se face în 
zodie finală ci în pragul imediat al celei mai simple operaţiuni de percepţie sau de 
senzaţie. Aceia ce era deci izvod de deosebire se vădeşte a fi adâncă și esențială 
înrudire, cu atât mai paradoxală pentru simţul comun cu cât este mai adevărată. 
Ni se pare de altfel că, în condiţiunile acestea, cheia care va dezlega vreodată misterul 
cunoaşterii stă în această crucihicaţie a sensibilului pe inteligibil. Va fi odată dai 
vreunui cugetător să schimbe cu violenţă valorile consacrate ale termenilor şi să vadă 
cu alți ochi începutul luminii într'o treptată inteligibilitate a sensibilului alături de 
o sensibilizare a inteligibilului! 

Ne mai rămânea să lămurim ultima obiecţiune pe care o lormulasem: prezenţa 
stăruitoare, supărătoare chiar pentru unii epistemologi jenaţi, a ființelor matematice. 

Problema iniţială care constitue, după unii, un adevărat miracol, este aceia 
a corespondenţei, a corelaţiei dintre creaţia inteligibilă de natură matematică şi sensi- 
bilul concretizat el însuși tot în realitate matematică. Acest privilegiu dat numai 
matemaiicului de a aplica realului înainte și dincolo de orice contact experimental cu 
concretul, această putinţă a operațiunii matematice de a constitui un simbol al com- 
portării realului sub specia cantităţii, poate fi interpretat metafizic sub nenumărate 
forme. Dacă unii epistemologi încearcă să vadă aci nu o „potrivire“ fatidică ci o 
propensiune a spiritului creator dar care pleacă tot dela fundamente sensibile, care 
își află origine şi izvor toi în contactul cu pământul experimentului, ca Anteul mitic 
reîmprospătându-și. forţele la atingerea gliei, alţii însă văd în algoritmul cantităţii și 
în corespondenţa lui anticipativă la real, un plan spiritual al lumii, un nivel originar 
în care spiritul inteligibil și sensibilul experimental au fost unul şi acelaş lucru. De 
aci precumpănirea excepţională, privilegiată pe care o are categoria cantităţii, cate- 
gorie care nu mai estepur inteligibilă ci o transcendenţă substanţială, o revelaţie spe- 
cifică a unui plan de realitate transcendentă în planul relităţii inteligibile a cunoa- 
șterii. O asemenea, viziune se opune, desigur, din răsputeri, unei concepţii ce se vădeşie 
azi la o seamă de epistemologi care neagă fiinţelor matematice orice valoare substan- 
țială, asigurându-ne despre existenţa unei uriașe construcţiuni tautologice pe care ar 

_întreprinde-o ştiinţa matematicei. L. Brunschwicg însă se opune viguros concepţiei 

“tautologice. După, el, adevărata gândire, ştiinţifică fructificatoare de cunoaștere este 
gândirea mathemaiică (mathemata) opusă gândirii obişnuite logice (logoi). i. 
Meyerson încearcă, foarte abil şi mai cu seamă cu multă competenţă, să diminueze 
întinderea acestei afirmaţiuni, în vreme ce G. Bachelard înalță osanale perspectivei 
matematice a realului. Dar ce înseamnă, în definitiv, viziune matematică a realului 
şi unde anume se aplică ea ? Răspunsul ar putea fi extrem de simplu. Reducţiunea 
matematică se întăptueşte în categoria realului care poate fi cantita.ivizat. Scapă deci 
de sub stăpânirea sau de sub oblăduirea cantitativului tot ceeace se referă la viaţă. 
Să ne he îngăduit să arătăm că cu asta noi nu încercăm în nici un fel o reînviere a 
filosofiei vitalului, fie în perspectivă psihologică, cum au făcut James, Dewey, 
Bergson, fie în perspectivă biologică precum a încercat să facă neovitalismul cu 
Driesch, Barthez, etc. E vorba de o constatare precisă pe care o. face filosotia con- 
“temporană care, după ce a încercat o perspectivă cantitativistă în psihologie cu 
Fechner, Weber, Wundt, în biologie cu şcoala sus-amintită, în sociologie cu anumite 
curente sociologice despre care nu e cazul să amintim aci, sa reîntors la o perspectivă 
adecuată obiectului lor, o perspectivă care, de voe, de nevoie, trebue să facă loc unei 
viziuni calitative a realului. Dar viziunea matematică încearcă să determine o formă 
nouă de cunoaştere prin anularea oricărei intuiţii sensibile a realului. Rând pe rând 
au fost înlăturate categoriile sensibile ale spaţiului şi ale timpului. Teoria quantică, 
despre care se vorbeşte azi atât de mult, coroborată cu teoria relativităţii, generalizate 
şi cu doctrinele mai vechi ale metageometriilor (Riemann, Lobatschewsky, Gauss, etc.) 
aduce o viziune nouă a realului fizic în confinaţiunile lui extreme, adică în spaţiul 
relativităţii generalizate, spaţiul gravitațional astronomic, pe de o parte, şi în spaţiul 
lumii, electronice, pe de altă parte. Noţiunile noastre sacrosancte de spaţiu şi timp nu 
mai au nici un curs, nici în astronomie, nici în microfizică. Universurile în expansiune 
posedă un spaţiu metaspaţial şi un timp metatemporal ceeace este tot una cu negarea 
spaţiului şi timpului nostru sensibil. Realul este redus, este înlocuit, este simbolizat 
prin anumite proprietăţi matematice, el devine, pentru un G. Bachelard „umbra unui 
număr“ în vreme ce gravitația este, pentru Einstein, spune L. Brunschwicg „o func- 
țiune matematică “ 
Limbajul matematic nu este deci în esenţă decât o reducere la abstract. 

Pentru poziţia pe care o apărăm noi, avem însă de constatat următoarele lucruri 

care sunt cel puţin ciudate. Există o convergenţă care se poate evidenția între 
sensibil și inteligibil. Mai întâi aceia că viziunea matematică este departe de a fi atât 
de inteligibilă cum pare. Toate încercările matematicienilor de a dovedi o atare inteli- 
gibilitate pură în limbajul matematic dau greş. Cantitatea pură este negată formal 
de prezența unor ciudăţenii cum este aceia a legii noncomutativității sau problema 
numerelor operatorii sau specificante. Când operez 5X5 am ca produs 15 pentrucă aci 
nici un număr nu este operatoriu nici specificant, ambii fiind reversibili (5X5=—15). 
Pentru o privire atentă însă nu este egal dacă am seria operatorie 5X3 sau 3X5 pentru 
că, mental sunt aci două operaţiuni diferite. Dar dacă unul din numere specifică ceva 
concret (mere, case) atunci operaţia are un sens, devine inversibilă, lucru pe care de 
altfel! l-a dovedit şi l-a afirmat şi Heissenberg în calculul matrijial. Operația devine 
însă imposibilă când ambele numere sunt specificante. Astfel în cea mai elemen- 
tară formulă matematică din fizică, calculul are un ; caracter aproape miraculos 
şi se bazează, în ultimă analiză, pe o referinţă la un concret alături de un algoritm 
operatoriu. Limbajul matematic se reduce la număr iar viziunea matematică este în- 
credințarea că realul poate fi înlocuit prin virtuțile operatorii ale numerelor, adică 

pk 
prin. calcul., Dar calculul însuși este extras din concret. Dacă pot pune în formulă 
uitata ce d raportul invers proporțional dintre volum și presiune din legea Boyle- 


Mariotte, operaţiunea VP=V'P”, derivată din iA = pă este în fond o operaţiune care 


a avut Ja bază observaţiunea concretă a faptului. 

Astfel inteligibilul se reduce, se dezvălue ca având nu numai o origină în 
concret dar şi un anumit mers operatoriu în concret, o continuă referință la sensibil, 
la aceia le specifică, denumeşte şi acoperă. 

Dar să pătrundem, pe altă cale, în natura intimă a sensibilului sub forma pe 
care o are în destinul gândirii umane: conceptul şi judecata 

Psihologia nouă, și mai cu seamă psihologia formei sau a structurei (Gestalt) a 
dovedit, cu argumente experimentale impresionante, complexitatea uluitoare a celor 
mai neînsemnate procese psihice. Cercetările au adâncit în special domeniul percep- 
tional. Concluziunile sunt deadreptul senzaţionale. Procesele cele mai simple, acele 
care se petrec la nivelul senzaţiei şi al percepției elementare sunt extrem de complexe 
şi mai cu seamă revelează o structură îmbuibată de forme inteligibile. Cu cât mergi 
mai în afund, căutând să descoperi elementul simplu, concret. elementul ultim care 
constitue sensibilul, te afunzi într'o lume de o nebănuită complexitate. 

Cercetările au depăşit cadrul uman, trecând în domeniul psihologiei animalelor 
superioare ; alții au întreprins cercetarea mentalităţii copilului în vreme ce alții, în 
fine, au reluat studiul mentalitătii primitivilor. Pretutindeni acelaş rezultat, paradoxal 
pentru vechia psihologie. Sensibilul dispare, scapă, se pierde, făcând loc complexității 
inteligibile. unei veritabile prezenţe a operei spiritului. La un moment dat însăşi 
noțiunea de sensibil pierde orice semnifeaţie. se dl dea tu aman rin şi 
non-sens. - Mg a 
Convergenţa se înfăvtueşte astfel precum am anunţat. Realitatea şi paa 
faptului de cunoastere trebue să se manifeste în acest punct de încrucișare dintre 
sensibil și inteligibil, dintre concret şi abstract. Există undeva, în realitatea noastră 
spirituală, un punct privilegiat, un loc fără dimensiuni în concret unde se înfăptueste, 
unde trebue presupusă .„cupura“ (tăetura ideală despre care vorbisem şi la cele două 
sensuri ale conștiinței din articolul nostru trecut) între ceea ce vine în mine din afară, 
între ceea ce pleacă din mine în afară, locu! unde lumea este a mea și eu sunt al lumii, 
unde sensibilul aderă la inteligibil şi îl reprezintă, unde calitatea nu mai neagă canti- 
tatea, unde subiectul nu mai anulează obiectul și invers. 

Există, cu alte cuvinte, în dimensiunile cunoașterii, un punct de convergență 
care afirmă şi fundează unitatea. Desigur, o unitate a cunoaşterii care garantează o 
unitate ontologică. Sau poate tocmai invers. 

Cunoaşterea, sub nenumăratele ei înfățișări, se reduce. în urma analizei la care 
aim supus-o, la două forme-esenţe ce par a fi ireductibile şi formal şi funcţional, şi în 

mecanismul lor şi în obiectul lor: cunoaşterea laică şi cunoaşterea harică. Este cu 
putință o unitate în această dualitate? Este ceea ce vom încerca să arătăm într'un 
articol viitor. 


Li 

IDEI, OAMENI, FAPTE 


O INVĂŢĂTURĂ DELA ARDENGO SOFFICI 


Structura psihică a unui autor nu se poate 
schimba dealungul anilor. Dar se pot adânci 
şi chiar sublima unele note specifice sub în- 
râurirea experienţii. 

Ardengo Soffici, adunând întrun volum dife- 
rite epizoade din viaţa sa, nelegate la prima 
intuiţie decât prin coordonata spirituală, timp, 
a făurit un tot organic. Cu îndoitul său simţ 
poetic și de uşoară ironie, & înmănunchiat clipe 
neînserate în celelalte publicaţii ale sale într'o 
carte nouă, purtând un titlu caracteristic: Sal- 
turi în Timp (Salti mel Tempo, Firenze, Val- 
lecchi, 1939). 

Autorul întrunind aceste frânturi autobiogra- 
fice sub semnul timpului, a aplicat o axiomă pe 
care o trecuse în însemnările sale din 1915: 

„Romanul, nuvela, drama sunt forme de artă 
hibridă, transitorii, destinate să dispară spre a 
lăsa liber câmpul lirismului pur. Şi autobio- 
grafiei“. (Giornale di Bordo, Firenze, Vallechi, 
1915, p. 25). i 

Deoarece tonul cărții este de destăinuire a 
sensaţiilor, a ideilor, a sentimentelor, adesea 
însoţite şi de nuanţa critică, vom căuta să 
desprindem din cetire figura ideologică a auto- 
ului, în ce are mai esențial, spațiul unor în- 
semnări pe marginea unei cărţi neîngăduind o 
analiză completă. 

Pătrunzând astfel în intimitatea gândului cu- 
getătorului italian, putem învăța ceva de cea 
mai mare însemnătate pentru moi, mai ales în 
aceste momente de răstriște sufletească : cum să 
privim lumea și viața spre a le iubi, cu toate că 
adesea ele ne fac să suferim 

Din mulţimea faptelor, Soffici ştie să pri- 
mească fiecare clipă, ca un dar care i sa dat 
numai lui. Aces sentiment egoist l-a făcut să 
ia o atitudine binevoitoare faţă de cei ce i-au 
ajutat să soarbă clipa. Astfel, egoismul se 
transformă în altruism. 

Egoismul inițial sănătos l-a făcut să vadă în 


fiecare om aceeaş temelie egocentristă. Mai de 
mult, voind să lămurească pentru sine concep- 
tul vieţii, a emis aserțiunea izvorîtă din cea mai 
netăsăduită sinceritate: 

„Viaţa este o curgere victorioasă, fără a ști 
unde, nici dece, şi care se duce desrădăcinând, 
trunchind, smulgând zăgazurile pe cari noi în- 
cercăm să le facem cu  moralele noastre, cu 
binele și răul nostru, cu convenient "le noastre 
și cu micul nostru utilitarism“. 

Și a încheiat judecata printr'o exdlamare de 
uimire, care a sintetizat ceeace voise să lămu- 
rească şi rămăsese nelămurit: „E un dar măreț 
şi grozav...“ (Op. cit, p. 11). 

Intre fragmentele ce compun ultima sa carte, 
se află introdusă și schema unui roman, rămas 
mai dedemult în în această formă schițată şi 
înteresând prin fondul intelectual de critică so- 
cială care a organizat materialul epic. Fantezia 
sa a creat un personagiu Papa Pero I, care, În- 
telesând să cârmuiască statul lui și întreaga lu- 
me spirituală catolică în chipul umil al sfân- 
tutlui Francesco şi întâmpinând rezistenţa pre- 
laților dela curtea sa, s'a hotărît să rupă cu 
tradiția și să devie un apostol în vechiul sens 
al cuvântului. Rătăcitor, el începu să 'călăto- 
rească, oprindu-se în cele mai simple colibe şi 
alinând durerile cu duhul. La început idealizat 
de oameni până la sfințire, popularitatea scăzu 
din prestigiu cu timpul şi sfârșitul vieţii sale 
păru o ușurare pentru toți. Soffici a voit să a- 
rate în această parodie istorică firescul omului 
în genere, impresionat întotdeauna de zădărni- 
ria strălucitoare în aparenţă și vidă în fond. 

Această atitudine critică nu îndepărtează 
simpatia lui Soffici pentru „grațiosul animal 
care este omul. „Priveşte cu indulgență porni- 
rile lui necugetate : cruzimea unui căruțaş, care 
a tăiat expeditiv copita rănită d unui măgar, 
ca să nu o mai târască pe drum; încăpăţânarea 
fără judecată a altuia, comunist fără să ştie 

ce înseamnă aceasta. Şi lată mărturisit secretul 
acelei emanări sincere de simpatie către lumea 
măruntă necercetată de istorie: 

„Am trăit cu plăcere întotdeauna în aseme- 
nea mărunțişuri, fruct al observaţiei mele aten- 
te şi curioase a vieţii pe care o ador în toate 
aspectele sale, în toate manifestările sale; și 
sunt cele mai neluate în seamă. E un mod ca 
nricare altul de a uita „marile probleme şi pro- 
funde“ ce ne stau stăruitor în față: să nu în- 
semne aceasta modul cel mai bun de a te apro- 
pia de ele cu mai multă umilinţă și pătrunză- 
toare iubire, 

Aşa dar 

E vorba de mici fapte ce se întâmplă în fie- 
vare zi în această câmpie unde trăiesc de ani în 
atingere cu poporul meu, care apoi face parte 
din popoarele nenumărate ce alcătuesc maes- 
tuoasa familie numită umanitate“, (Salti nel 
Tempo, cit, p. 187). 

Viaţa pentru Soffici se lămurește prin nede- 
finit , gi tocmai în aceasta îi stă farmecul cui 
ştie să o priceapă astfel. 

Fiecare lipă este un dar și este atâta de bo- 
gată pe cât e de scurtă. Cei ce se plâng de viaţa 
lor să asculte pe artistul italian, care a trecut 
prin greutăţi ca şi, cei ce cred că numai lor le 
e sortită năpasta cea mai grozavă. 

O mare parte din amintirile literatului artist 
aparţin războiului, care, cu puţin înainte, se 
numea „cel mare“ şi care acum s'a însăilat în 
istorie ca um preludiu la „adevăratul război 
mare. „Totuş, sentimentele rămân aceleași, te- 
merile, groaza în faţa celui mai trist adevăr: 
măcelul între popoare, Deci atitudinea „de a- 
tunci“ a scriitorului este la fel de actuală as- 

Ca atâția din cel mai apropiat prezent, loco- 
tenentul Sofifici a fost rănit și internat întrun 
spital. Insemnările legate de acest moment pe- 
nibil —— de durere fisică și de oprire a oricărei 
activități — nu cuprind vaete sau răsvrătiri. 
Dimpotrivă. Sensaţia de penibil e atenuată på- 
nä la maximum. In timp ce vana îl ardea mai 
tare ca înainte, aspira cu voluptate aerul proas- 
păt al zorilor. Câţi dintre noi nesocotesc acest 
calmant pe care ni-l dăruiește matura? Sensi- 
tivul și rafinatul artist, îndată ce a ajuns la 
spital, a trebuit să îmbrace uniforma de pânză 
aspră, meestetică prin coloare, care i s'a părut 
un ciliciu ridicul. Spre compensare, însă, a pri 
vit, în așteptarea de a fi chemat la examinare, 
un lan de porumb ce se desfășura prin fereas- 
tra dela capul patului, 

Dar, iată-l consumând dlipa de  neaciivitate, 
care se prelungea la nesfârșit, printre camarazi 
inferiori ca fire şi ca educaţie, pe cari a știut 

să şi-i apropie prin radiăţiuni vremelnice de sim- 
patie şi de judecată critică fără răutate, din do- 
rința stenică de humor, caracteristica perma- 
nentă a spiritului său. Lungit pe pat, când 
privea pe fereastră, nu vedea mare lucru. Totuş 
percepând o zonă triunghiulară de cer albastru, 
obstacolul față de lumea exterioară a pierit ca 
prin vrajă. Işi dădea seama că poarta sa de li- 
berare, acea intuiție vizuală, cantitativ, era in- 
finit de mică : „Aproape nimic“, Iată  sensația 
care împrumută clipei impresia că este per- 
feată : 

„Dar e acel alb orbitor al soarelui și e acel 
suflu ceresc de viaţă a unei nesfârșite adân- 
cimi cari, plăsmuimd cu neașteptata lor atinge- 
re de pupilele mele de pictor o luminozitate ca 
de raiuri şi mituri, îmi pătrund prin ochii des- 
fătați, în suflet și îl umplu cu o neprihănită, a- 
proape mistică seninătate“, (Op. cit., p. 58). 

Sensaţia de plin trebuia adâncită ma mult, 
trebuia fixată ca o nestimată întrun cerc de 
sprijin. 

„Aş putea rămâne ore întregi astfel țintuit 
în această vrajă ca licuriciul frunzișurilor sau 
ca sfântul în harul său în timp ce  lăuntrica 
destătare se propagă cu încetul până a deveni 
fericire totală şi absolută. Fericire de a fi aci, 
de a simţi astfel, de a vedea actele și faptele, 
chiar cele mai mărunte ale vieţii“. (îbid.). 

Soffici ştie să preţuiască şi exaltă firea în- 
treagă, pe care o absoarbe cu toate simţurile şi: 
o transfigurează estetic, continuând astfel tra- 
diţia d'annunziană. 

Pentru a înfățișa aspectul toamnei roditoare, 
viziunea pictorului impresionist s'a alăturat, co- 
lorând imaginea și aurind cu soare vesela pri- 
veliște a culesului de vii, pe care a contem- 
plat-o cu asemuitoare uimire un Alecsandri sau 
un Coşbuc. 

Păşind în toamna bogată cu acea sensaţie de 
înnoire psihică, curând după fincheerea păcii din 
răsboiul trecut, scriitorul piator sa întâlnit cu 
o femeie cernită în înfăţişarea căreia durerea 
părea întipărită. Nefericita îşi plângea fiul pier- 
dut pentru totdeauna în răsboi. Dar femeia a- 
ceea nu s'a răsvrătit împotriva răsboiului, nici 
nu a blestemat pe nimeni. 

Bucuria egoistă a lui Soffici de participare în 
singurătate la viaţa firei în sărbătoare, s'a pre- 
făcut brusc fn fața acelei pilde concrete a ma- 
mei îndurenate. „O mare învăţătură“ a primit 
atunci. O lumină intelectuală mai puternică a 
adumbrit lumina fizică privită o clipă înnainte: 
Sutferința omenească intuită a îmbogățit viața 
lui, a făcut-o mai liberă, lărgind egoismul ini- 
tial. "o 

"Războiul a înfăptuit această minune. Astăzi, 

trăind sub acelaş nemilos semn, jertfele sunt 
cerute spre a ne purifica, Să luăm exemplu de 
la esteticianuli Soffici, care în însemnările sale 
din 1915 decretase nietzscheam că iubirea eu- 
lui personal trebue să treacă înainte de toate și 
care în 1919 își fîmprospătase spiritul cu acea 
lumină curată intelectuală. Femeia întâlnită în- 
tr'o zi de toamnă nu se luptase ea însăși. Infăp- 
tuise ceva mai mult. Işi jertfise copilul pentru 
ţară. Ea își ducea până la groapă durerea cu 
sufletul  dârz. 


La fel România și-a pierdut astăzi fiii săi. 
far jertfa îi întărește ființa. 

Nemuritoare, mama îndurerată ştie, însă, să 
aștepte dreptatea pe pământ. 

Ne-a furat această digresiune, care nu ne-a 
îndepărtat totuș de scriitorul italian. Dimpotri- 
vă, acel proces umanistic pe care Ardengo Sof- 
fici însuşi l-a mărturisit ni l-a apropiat mai 
mult spiritual. 


MARIELLA COANDA 


MITROPOLITUL NICOLAE BĂLAN, APOLOGET CREȘTIN 


Pe vremea când tânărul Nicolae Bălan îşi 
făcea studiile la Facultatea de Teologie din 
Cernăuţi, adică în primii ani ai veacului nos- 
tru, strălucea acolo un luceafăr al apologeticii 
româneşti, stins din nefericire mult prea de- 
vreme : profesorul dr. Vasile Găina. Şi, cum de 
obiceiu profesorii buni polarizează în jurul lor 
inteligenţele cele mai ascuţite ale tineretului u- 
niversitar, studentul Nicolae Bălan a intrat nu- 
maidecât în raza de influenţă a minţii luminate 
și a personalităţii de o perfectă integritate, pe 
care d-rul Vasile Găina o reprezenta în Facul- 
tatea de Teologie din Cernăuţi. Sub influența 
profesorului Vasile Găina, studentul şi curând 
după aceea d-rul în teologie Nicolae Bălan şi-a 
îndreptat preocupările în primul rând spre cu- 
rentele anticreştine : deism, raţionalism, pan- 
. teism,: materialism, pesimism, ateism, nihilist, 
etc. (Vezi: Curentele anticreştine, în „Telegra- 
ful Român“, 1906, Nr. 65. 66 .68 şi 70). 

Dar preocuparea de căpetenie a d-rului Ni- 
colae Bălan, după numirea sa ca profesor de 
apologetică şi dogmatică la Seminarul pedago- 
gic-teologic „Andreian“ din Sibiu (1905), va fi 
aceea a raportului dintre religie și știință. Pro- 
blemă care acum. patruzeci de ani era încă mult 
discutată. Căci spre sfârşitul secolului trecut, 
odată cu înflorirea științelor antropologice, so- 
ciologice şi priologice, vieaţa religioasă deve- 
nise obiectul unor asidui cercetări ştiinţifice. 
Cum însă toate aceste ştiinţe erau chiar la în- 
ceputul lor, dispunând de un material docu- 
mentar prea redus şi trăind încă sub influenţa 
filosofiei materialiste a vremii, au ajuns prea 
în grabă la teorii care mai de care mai pripite 
şi mai superficiale asupra esenței, originii, ge- 
neralităţii religiei, etc. In fond, toate aceste 
ştiinţe urmăreau aducerea religiei pe plan na- 
tural, explicarea ei prin factori biologici, socio- 
Jogici, psihologici, independent de existența sau 
intervenţia vreunei puteri transcendente. 

Se mai întâmplase de asemenea ca la Uni- 
versitatea din Strassburg să fie numit profesor 


de istorie d-rul Spahn, cunoscut ca fervent ca- 
tolic. Marele istoric Momsen a protestat contra 
acestei numiri, pretinzând că d-rul Spahn nu 
poate fi un adevărat om de ştiinţă obiectivă, 
din moment ce este adept convins al Bisericii 
creştine. Și de aici să întins discuţia dacă poate 
fi om de știință obiectivă cineva care împărtă- 
şeşte sincer concepția creştină despre lume și 
viață. 

Pornind dela această discuţie, tânărul dr. Ni- 
colae Bălan alcătueşte un studiu întins, temei- 
nic, perfect academic şi convingător, cum sunt 
puţine în literatura apologetică românească, a- 
rătând cum concepţia creştină despre lume și 
vieaţă departe de a fi o piedică pentru cerceta- 
rea ştiinţifică, dimpotrivă, îl obligă pe învăţat 
să cerceteze adevărul şi să contribue cât mai 
mult la răspândirea lui. „Concepţia creştină 
despre lume, spune el, departe de a împiedeca 
cercetarea şi mărturisirea  efdevărurilor nefn- 
doielnice ale ştiinţei, este dintre toate concep- 
tiile despre lume aceea, care îi garantează băr- 
batului de ştiinţă mai mare libertate şi obiecti- 
vitate în cercetările sale“. (Problema religioasă 
în timpul de azi, în XXII Anuariul al Institutu- 
lui pedagogic-teologic al archidiecesei ortodoxe 
române transilvane în Sibiu, pe anul şcoiariu 
1905-1906“. Sibiu, 1906, pp. 51-52). Aceasta reie- 
se din însăşi mărturiile oamenilor de știință. Și 
lucrul este explicabil, dată fiind împrejurarea 
că ştiinţa se ocupă de ordinea naturală, pe cănd 
domeniul credinței este acela al ordinei supra- 
naturale şi al mântuirii. 

Problema aceasta a raportului între religie şi 
ştiinţă va stărui în cugetul d-rului Nicolae Bă- 
lan şi a Mitropolitului Nicolae de mai târziu. 
In anul 1909, d-rul C. Thiron, profesor la Uni- 
versitatea din Iași, a scos o broșură intitulată : 
Conflictul dintre ştiinţă şi religie, în care se 
năpustea asupra religiei, Bisericii şi preoţimii. 
Au răspuns numaidecât, luând apărarea reli- 
giei, profesorul A. C.. Cuza („Neamul Româ- 
nesc“, 21, 25 Octombrie şi 6 Noembrie 1909) şi 

Arhimandritul Iuliu Scriban (Libera cugetare și 
cugetarea liberă, în revista „Biserica Ortodoxă 
Română“, an. XXXIII-XXXIV, 1509-1910, şi ex- 
tras, 108 pp). Nu mult după aceea, luă cuvân- 
tul şi d-rul Nicolae Bălan dela Sibiu (Armonia 
dintre religiune şi știință. Ateiștii inventati de 
dr. C. Thiron. In „Revista Teologică“, an. V, 
nr. 6, pp. 161-171). D-rul Thiron făcea apolo- 
gia „ilustrului Haeckel“ şi a monismului său, 
căutând să arate că şi Laplace, Lyell, Thomson 
(Kelvin), Rayleigh, etc., au fost liber-cugetători 
de talia lui Haeckel. Nicolae Bălan reușește 
însă să dovedească profesorului dela Iași, că 
dimpotrivă, aceștia au fost credincioşi. In ace- 
laşi timp îi atrage atenţia asupra celebrelor cu- 
vinie ale lui Bacon de Verulam : „Leves gustus 
in philosophia movere fartasse ad atheismum, 
sed pleniores haustus ad religionem reducere“, 

Mai târziu, atunci când va ajunge Mitropolit 
al Ardealului, iată cu ce minunate cuvinte va 
chema el pe oamenii de știință să colaboreze 
cu oamenii Bisericii, pentru ridicarea neamului: 
„Veniţi, Voi luminaţi dascăli ai universităţii și 
reprezentanţi consacraţi ai literelor şi științei, 
şi primiți mâna unei armonioase colaborări, pe 
care cu încredere v'o întinde credinţa şi Bise- 
rica. Noi n'am oprit pământul să se miște după 
interpretările noastre şi n'am ars pe rug ştiin- 
ţa nimănui. Nu vă cerem altă intuiție despre a- 
ceastă lume accesibilă simţurilor decât aceea 
pe care v'o dă cercetarea experimentală, dar 
vă rugăm să folosiţi rezultatele pozitive ale a- 
cesteia ca tot atâtea columne de pe care sufle- 
tul să-şi poată înălța aspiraţiile sale; către cer. 
Voi știți mai bine că realităţile cele mari și 
profunde se sustrag metodelor laboratorului, şi 
că credinţa singură este organul sufletului care 
le poate capta pentru fericirea oamenilor“. (Or- 
todoxia în mijlocul frământărilor de azi. Orien- 
tări programatice pentru „Frăția Ortodoxă Ro- 
mână“, Sibiu, 1933, p. 22). 

Problema raportului între religie şi ştiinţă 
este însă şi ea, la rândul ei, numai o lature a 
problemei încă mai adânci a raportului între 
religie şi cultură. I. P. S. Mitropolit Nicolae şi-a 
pus încă devreme această din urmă problemă, 
O temeinicire atât de adâncă a culturii şi a ra- 
portului ei cu religia, ca aceea a I, P. S. Sale, 
n'am mai întâlnit decât în lucrările lui Rudolf 
Euken — pe care I, P. S. Sa le folosește de alt- 
fel — şi în Nostalgia Paradisului, minunata lu- 
crare a d-lui profesor Nichifor Crainic. Intre 
religie şi cultură, spune I. P. S. Nicolae, este o 
legătură firească. Atât religia, cât și cultura, 
sub toate formele ei, sunt părţi întregitoare ale 
ființei omeneşti. Religiozitatea este una din 
condiţiile de desvoltare armonică a tuturor în- 


suşirilor cu care Dumnezeu a înzestrat pe oni 
„Intre religiune şi între celelalte bunuri spi- 
rituale-morale, cere constitue ființa culturii a- 
devărate, nu numai că nu există nici o contra- 
zicere internă, dar trebue să existe cea mai de- 
săvârşită legătură prietenească“, (Religiune şi 
cultură, în „Revista Teologică“, an I, 1907, p. 
344). Om cult în adevăratul înţeles al cuvân- 
tului mu poate fi socotit decât acela care dă vie- 
ţii sale o desvoltare armonioasă, cultivând deo- 
potrivă în fiinţa sa bunurile sufleteşti cele mai 
înalte. 

Tot asemenea în ce priveşte un popor. 

Spiritul creștin nu contrazice aspirațiile no- 
bile ale națiunii. El nu anulează  cargeterele 
specifice ale raselor și naţiunilor, ci numai spi- 
ritualizează aspiraţiunile lor, le armonizează 
şi le îndrumează spre cele mai înalte ţinte ale 
vieţii omenești. Impărțirea lumii pe naţiuni nu 
este un fapt întâmplător. „Națiunea nu este un 
accident trecător, nu este ceva ce astăzi există, 
iar mâine poate să dispară ca o umbră, ci este 
o realitate care se încadrează în planurile veş- 
nice ale raţiunii dumnezeeşti... Sub raport reli- 
gios, națiunile se tălmăcesc ca tot atâtea idei 
ale lui Dumnezeu, realizate în evoluţia creatoa- 
re a istoriei“. (Ortodoxia în mijlocul frămân= 
țărilor de azi, p. 12). Pe pian natural, diferen- 
țierea lumii în naţiuni urmează o lege biologică. 
Oricâtă apropiere între naţiuni ar crea cultura, 
caracterele ce alcătuesc ființa naţională a po- 
poarelor se adâncesc din ce în ce mai mult, 
în loc să se șteargă. Naționalismul este un su- 
perior principiu etic. El pune în mişcare sen- 
timente nobile şi generoase, disciplinează pe in- 
divizi, le temperează egoismul, îi face capabili 
de muncă şi sacrificii. Dar, pentru ca să fie rod- 
nic, naționalismul trebue să-şi tragă seva nu 
numai din pământul patriei, ci şi din cerul su- 
fletesc al credinţei. „In adâncimile sufletești, 
purificate prin luminile credinţei, se stabilesc 
sentimentele de frăţietaie și solidaritate între 
păturile sociale, care fac tăria lăuntrică a unei 
naţiuni „şi o feresc de conflicte și lupte fratri- 
cide. Credinţa religioasă călăuzește instinctele 
sănătoase ale rasei şi ţine sufletul într'o atmos- 
feră de spiritualitate, care o face capabilă a se 
însufleți de bunurile culturii şi ale civilizaţiei“, 
(Ortodoxia în mijlocul frământărilor de azi, 
p. 16). 

Iată o solidă concepție a raporturilor dintre 
religie și cultură, dintre creştinism şi naţiona- 
lisu. Pe sceste teme se scrie şi se vorbeşte 
mult, dar numai rareori se întâlnesc personali- 
tăţi puternice, în mintea și viața cărora să se 
realizeze o atât de vie, o atât de armonioasă 
trăire a valorilor creștine și naţionale, cum se 

întâmplă la I. P. S. Mitropolit Nicolae. Şi aş 
putea spune, fără să risc prea mult, că dacă 
istoria Ardealului este cel mai bun argument 
în favoarea tezei armoniei dintre naționalism 
şi creştinism, apoi I. P. S. Mitropolit Nicolae 
rezumă Ardealul în tot ce are el mai bun pe 
plan naţional și creştin. 

„Am prezentat, cum se vede, numai unele din- 
tre manifestările mai de seamă pe tărâm apolo- 
getic ale I. P. S. Mitropolit Nicolae. Aș fi lun- 
git mult această prezentare, dacă aş fi ţinut 
seama de toate articolele, studiile, conferințele 
I. P. S. Sale, care se încadrează direct sau indi- 
rect în apologetică, începând cu articolul Bi- 


CRONICA 


EMIL GIURGIUCA: POEȚII TINERI AR- 
DELENI. (Ed. Fundațiilor Regale)—Chiar dacă 
Emil Giurgiuca mar fi pus cății sale subtiilul 
de antologie încă am fi avut latitudinea de a 
judeca astfel încercarea sa; cu atât mai mult 
când el însuşi o socotește astfel. De aceea avem 
de analizat dacă rezistă ceeace prezintă el ca o 
antologie verificării cu ceeace trebue să fie a- 
ceasta. 

Antologie înseamnă în sensul cel mai strict 
al cuvântului o culegere de opere sau de frag- 
mente după criteriul calitativ. Fie că e repre- 
zentativă, fie istorică, fie tematică, antologia 
trebue să cuprindă tot ce s'a scris mai bun în 
sensul adoptat. Luând astfel Antologia poeţilor 
de azi a lui Pillat și Perpessicius, cea mai bună 
— poate chiar singura bună — dim câte s'au edi- 
tat în literatura moastră, constatăm că autorii ei 
ne-au înfățișat peisajul liricii româneşti dintre 
1900 şi 1920, dând, nu tot ce au scris mai bun 
poeții reprezentativi ai acelei epoce, dar din ei 
ce s'aj oferit e foarte bun. Nu se poate publica 
într'o antologie tot ce a seris mai bun un poet, 
dar trebue să publici alegeri din acest tot ce e 
mai bun. Iată deci o antologie istorică — pen- 
tru că ea ilustrează un moment cultural —ideal 
făcută. Acelaș punct e câștigat şi de antologia 
tematică a lui Ion Pillat, Antologia toamnei. 
Din toate ce au scris poeţii despre toamnă, au- 
torul a ales ce era mai bun din punctul de ve- 
dere al realizării estetice. Evident că şi aceste 
două antologii citate au unele lacune. Ele sunt 
însă reduse faţă de calități. Perfecţiunea, în ma- 
terie antologică, e foarte greu de atins. O res- 
pedtare însă a criteriuiui valorii nu e nici grea, 
dar nici nu poate fi înlăturată. Orice s'ar putea 
obiecta unei antologii, nimic însă nu e mai grav 
decât nerespectarea grijei de calitativ. Fiindcă 


ruinţa creștinismului în lumea veche, publicat 
sub formă de foiletoane în „Telegraful! Român“ 
(1906, nr. 29, 30 și 31) şi sfârşind cu importan- 
tul studiu asupra francmasoneriei, alcătuit de 
i, P. S. Sa şi votat de Sf. Sinod în ședința dela 
11 Martie 1937. (Bucureşti, 1937, în 8, 24 pag. 
Biblioteca Institutului Biblic nr. 22). Dar şi din 
cele spuse până aici reiese limpede, cred, că is- 
toricul apologeticii româneşti va avea să dea un 
loc de cinste printre apologeţii creştini români 
marelui Mitropolit al Ardealului, d-rul Nico- 
lae Bălan. 


EMILIAN VASILESCU 


LITERARĂ 


o antologie care nu cupriinde calitativul e un 
paradox. i i 
Ce fel de antologie me oferă Emil Giurgiuca? 
Ar vrea să fie o antologie reprezentativă, deoa- 
rece ni se spune, chiar din titlu că toți poeții 
antologați sunt ardeleni. (Voi adopta acest. ter- 
men de ardelean, pentrucă e cel întrebuințat de 
E. Giurgiuca, deşi mie îmi repugnă, singurul 
termen valabil româneşte, pentru nenumărate 
motive, fiind, după părerea mea, transilvan sau 
transilvănean). Alegaţia lui. E. Giurgiuca e însă 
falsă, de oarece din cei 18 poeţi ai săi numai 
14 sunt ardeleni: Ştefan Baciu, I. Bălan, Vlaicu 
Bârna, M. Beniuc, George Boldea, Radu Brateș, 
Teofil Bugnariu, E. Giurgiuca, Icn Th. Ilea, Ion 
Moldoveanu, Teodor Murășanu, Grigore Popa, 
Valentin Strava și C. I. Șiclovanu. Ceilalți pa- 
tru sunt după cum urmează: Olga Caba, ro- 
mâncă din Ungaria ; N. Caranica, macedonean şi 
prin sânge și prin locul natal; Ivoane Rossig- 
non, franceză după tată şi născută în Oltenia, 
iar Eduard Pamfil după tată focșenean, după 
mamă francez (sau elveţian) și născut la Ge- 
neva! E. Giurgiuca ar fi trebuit să ne spună dar 
ce înțelege prin cuvântul ardelean ! Dacă arde- 
leam e orice român, născut oriunde pe globul 
pământesc și care și-a făcut liceul în 'Transil- 
vania, ori s'a încetățenit acolo, atunci antologia 
lui Giurgiuca nu e reprezentativă deoarece mai 
lipsesc din ea și alte asemenea cazuri cum e 
George A. Petre, sau Gherghinescu-Vania sau 
Aurel Marin, sau sau. Eu nu spun că trebuiau 
puşi aci şi ei! Dar nici ceilalți patru nu-și a- 
veaui locul wici ! Poate că E. Giurgiuca pretinde 
că aceștia patru sunt ardeleni ca stil poetic sau 
ca expresie ? Ei aşii! Să-mi dea voe să nu cred 
că vitalismul robust și frust fel Ivonnei Rossig- 
non ar fi specific ardelenesc, nici suprarealis- 

mul rafinat și manierat al lui E. Pamfil și nici 
poezia lui N. Caranica, ardelenească doar pe 
ici pe colo şi numai anecdotic ! 

Dacă sunt în antologia lui E. Giurgiuca poeţi 
neardeleni, lipsesc în schimb ardeleni veritabili! 
Astfel nu era permis să lipsească cel. puţin doi 
din cei opt poeţi absenţi din volum și citați de 
autor — cu titlu de consolare probabil! în pre- 
faţa cărţii sale, și anume V. Copilu-Cheatră și 
George Popa, a cărui cel puţin o poezie, Meşte- 
rul Manole, apărută în revista Familia dela O- 
radea, © vnednică a figura în orice antologie! 
Dar unde e Al. Ceușianu ? Dar oare Dan Botta 
e mai puţin ardelean decât C. I. Șiclovanu ? 
Căci şi! el e originar tot din Ardeal, ca şi acela, 
născut ca și acela dincoace de munţi! Iată dar 
că antologia lui E. Giurgiuca nu e reprezenta- 
tivă, ea nefiind antologia poeţilor ardeleni ci 
antologia minţii lui E. Giurgiuca. Acesta are 
un mod personal de a concepe noțiunea 
de ardelean. Modul. exact însă e acesta: 
ardelean ești prin origine etnică şi nici 
de cum prin locul naşterii. Te poți naște 
și în Filipine, dacă părinţii tăi se tras din Ar- 
deal, ești ardelean. Invers, dacă te-ai născut în 
Ardeal dar eşti oltean, tot oltean rămâi. Fiindcă 
în sufletul tău îți duci caracterele stilistice ale 
regiumili tale și oricât ar sta la București um ar- 
delean și în stilul său se va exprima ca atare, 
iar Ivonne Rossignon poate sta și p sută de ani 
în Ardeal, ea nu va putea fi reprezentanta con- 
stontelor stilistice ardelenesti! E. Giurgiuca nu 
va putea pretinde că ma pus în cartea sa pe 
unii poeți fiimăcă ei se aflau în Antologia poeți- 
lor tineri a lui Zaharia Stancu, deoarece acolo 
erau și E. Giurgiuca însuşi și Ion Th. Ilea şi 
Teodor Murășanu, care se găsese şi dincoace. E. 
Giurgiuaa nu poate pretinde a fi avut mici cri- 
teriul unei limite de vârstă căci în antologia sa 
de poeţi ziși tineri este unul care depăşeşte chiar 
vârsta lui Luzian Blaga şi anume Teodar Mu- 
rășamu care e născut în 1891. Deci nu sunt nici 
toţi poeţii ardeleni nici toți tineri; cum rămâne 
dar cu afirmaţia făcută de autor în prefaţă, că: 
„Cartea de față vrea să fie o expunere PRE- 
CISA (?) a acelei poezii ardelene care, cu excep- 
ţia ja două, trei) cazuri, s'a desvoltat în atmos- 
fera regională din Ardeal, în ciuda mentaliltăţii 
locala, etc. ete?'. 

Să vedem însă dacă E. Giurgiuca a respectat 
criteriul calitativ, pentru ca în modul acesta, cel 
putin această antologie să fie utilă. Adevărul 
este că poezii cu adevărat antologice nu sunt de 
cât cel mult jumătate din cele adunate în vo- 
lum ! Astfel sunt bine alese toate poeziile lui: 
M. Beniuc, N. Caranica, E. Giursiuca, Ivonne 
` Rossigron și C. I. Şiclovamu, aproape toate poe- 


ziile lui George Poldea, trei poezii de Olga Ca- 
ba două de Ion Moldoveanu, două de Teodor 
Murășanu, una sau două de Șt. Baciu și căte 
una din Grigore Popa, Radu Brateș, Teofil Bug- 
nariu, Ion Bălan și Vlaicu Bârna (a acestuia 
numai un fragment dintr'o poezie integral bu- 
mă !) De ce n'a găsit E. Giurgiuca spre ex. în 
Căutătorul de comori unde sunt cele mai bune 
poezii ale lui Ştefan Baciu, poezii antologice? ! 
De ice a mutilat poezia lui Vlaicu Bârna, Cabane 
albe ? Din toate poeziile lui Ion Th. Ilea nam 
găsit decât un singur vens bun. Il citez aci: „Am 
strâns ogoarele în brațe ca pe-o femaien prag 
de seară“, Atât ! Ce înţeles au toate acele poe- 
zii suprarealiste ale lui E. Pamfil, elaborațiă 
intelectuale, seci, fără scânteie de poezie sau 
măcar de ardelenism ? 

Intr'o conversație pe care 'mi permit să o fo- 
losese aci, E. Giurgiuca îmi cerea să citez în 
întregime în cronica mea ce poezii aş fi pus eu 
în antologie, Asta ar echivala cu a face din 
nou antologia ! Să fie sigur E. Giurgiuca, de un 
lucru: o altă antologie a poeţilor ardeleni, fie 
numai cei tineri, fie a tuturor fără condiţia 
vârstei, aş fi în stare să fac şi dacă voi avea 
ocazia o vo. face, dar în niciunn caz nu ar fi 
aşa cum a făcut-o el! Afirm deci că jumătate 
din poeziile alese puteau lipsi cu succes, iar din 
unii poeţi ca Ștefan Baciu, Vlaicu Bâma sau 
ton Th. Ilea se puteau găsi poezii mult mai 
bune. 

Ce se 'ntâêmplă însă? E. Giurgiuca face o 
confuzie între personalitate şi realizare estetică. 
Criteriul de care pare a se fi condus e acdla al 
prezentării! unui poet în ceeace are el mai per- 
sonal. Nu acesta poate fi însă un criteriu anto- 
logic ! Pentrucă adesea, prea adesea, unii poeţi 
realizează poezii admirabile care nu-l reprezin- 
tă decât parțial, în timp ce poeziile unde per- 
sonaiitatea sa adevărată se revarsă din plim sunt 
lipsite de valoare ! In istoria literară o fi im- 
trând fiecare cu ceeace a adus personal. Dar 
într'o antologie nu poate intra nimeni decât cu 
ce a scris mai perfect, fie că e personal, fie că 
e impersonal. Se 'ntâmplă și aceea că persona- 
litatea poetului coincide şi cu o realizare este- 
tică optimă. Idealul e să prezinţi acele poezii. 
Dar E. Giurgiuca a sacrificat criteriul realizării 
poetice, înfundând în cartea sa poezii care. dacă 
reprezintă unele pensonalisme, nu au în schimb 
niciun interes estetic. De aci nereușşita antolo- 
giei sale. 

Mai e însă ceva. E. Giurgiuca pretinde că 
poezia ardeleană reprezintă anumite trăsături 
caracteristice, deosebitoare de acelea ale poeziei 
românești în general. E drept că nu prea ne 
spune care ar fi acele trăsături și întradevăr 

e. foarte greu să stabileşti o linie ardelensască 
în poezia română singura bine definită fiind 
aceea a lirismului social, de esență pur arde- 
leană şi care începând cu Andrei Mureșanu 
trece dela George Coşbuc la Șt. O. Iosif și Oc- 
tavian Goga, pentruca, prin putemica realiza- 
re ce cunoeşte în opera lui Aron Cotruș să-și 
găsească un ecou şi în poeții cei mai tineri, în 
Ion Th. Ilea și M. Beniuc. Cât privește lirismul 
pur, e greu să-i găsești constante specific ar- 
deleneşti, în afară de elementele de pitoresc 
descriptiv sau de anecdotică ori vocabular, dar 
acestea sunt doar aspecte exterioare. Aşa că, 
dacă lirismul ardelean tânăr are o fizionomie a 
sa, mu are însă constante psihologice sau lirice 
care să ne dea dreptul de a trâmbița glorios 
existența unui lirism ardelean autonom. el in- 
tegrându-se, docil, în albia mare a lirismului 
momârese de pretutindeni. 

E. Giurgiuca mai pretinde însă ceva foarte 
interesent şi aci îl citez: „Acei critici literari 
care cu orice preţ vor să descopere măeștri pa~ 
troni în opera tinerilor poeți ardeleni, printr’o 
manieră forțată, sunt pe un drum greşit“. Și mai 
departe: „Dacă poezia bucovinenilor este total 
afiliată poeţilor Barbu și Blaga, cea ardeleană 
afirmă dimpotrivă o puternică originalitate 
structurală și pe deasupra oricărei note parti- 
culariste, cel dintâi punct câştigat de poeţii ar- 
deleni este independenţa lər, ea fiind socotită 
drept momentul în care actul artistic începe să 
existe.“ E 

Las la o parte tonul de decret al acastor rân- 
duri care vrea să ne impună ce crede E. Giur- 
giuca și noi să-l credem pe cuvânt că așa e! 
Las la o parte și metoda care aruncă poeților 
bucovineni tot ponosul, pentru a rezerva celor 
ardeleni tot folosul: ea e sau puerilă, sau su- 
biectivă ! Afirm însă cu tărie că, fără a forța 
maniera, îmi permit să stărui pe drumul greșit 
al metodei istoric-comparatiste şi să-i răspund 
lui E. Giurgiuca că dacă poeții ardeleni mar a- 
vea nici un „măestru“ patron, ei ar fi niște sim- 
ple manifestații de teratologie literară, de oare- 
ce în toată istoria Literaturillor universale nu se 
cunoaşte poet, și încă mare poet, care să nu fi 
avut „măeştri“ patroni. Creaţia e în mod firesc 
o verigă dintrun lanţ şi instinctul poetului sim- 
te aceasta şi în orice caz existenţa influenţei 
„măeștrilor* patroni asupra urmaşilor nu e mici 
o rușine, nici o micșorare a valorilor personala, 
dacă ea reușește să se afirme în ciuda influen- 
telor. Influenţa e un fenomen literar firesc. Pro- 
blema e ca ea să nu copleșeescă un poet trans- 
formându-l în simplu epigon. Iar cercetarea in- 
tluențelor nu e o tentativă de diminuare ci pur 

şi simplu o operă de identificare a lanțului tra- 
diției, | 

Chiar poeţii antologaţi de E. Giurgiuea îi des- 
mint afirmaţia, fiindcă în poeziile lui Ion Bălan 
şi Valentin Strava am putut identifica pe „mă- 
estrul“ patron G. Bacovia, mărturisit la cel din 
urmă chiar de E. Giurgiuca în rândurile intro- 
ductive de prezentare („temperament bacovian'“”), 
îm poezia moțului Vlaicu Bârna se simte, puter- 
nic „măestrul“ Ion Barbu, în „carapacea er- 
metică a formei“ cum serile însuși E. Giurgiuoa 
în prezentarea! sa ; Ion Th. Ilea trăeşte din seva 
lui Aron Cotnuş, deşi E. Giurgiuca s'a ferit să 
aleagă dintre poeziile care l-ar fi putut trăda 
pe „măestru“ şi aşa mai departe, pentru a a-~- 
junge la cazul cel mai caracteristic, al lui Mihai 
Beriuc care, deși cel mai conturat ca persona» 
litate dintre toţi tinerii poeţi ardeleni e slugă la 
mai mulţi stăpâni, căci în poezia sa se topesc 
ca'ntr'um creuzet, nenumărați „maeştri: patroni 
și români și străini, dintre care mai stăruitor în- 
tâlnim pe S. Essenin, M. Eminescu. T. Arghezi, 
Aron Cotruş sau O. Goga. Iată dar cum ochiul 
critic al lui E. Giurgiuea, meai mult ssatimental 
decât perspicace scapă adevărul ce se: desprinde 
din chiar realitatea închisă în paginile volu- 
mului său, 

Voi mai obiecta în concluzie unele părţi din 
prezentările pe care le face E. Giurgiuca poe- 
ţilor, în notele introductive. Ele nu sunt în nici 
un fel prezentări critice ci liric-sentimentale, 
Asta; încă mar fi prea grav de oarece în multe 
Tocuri stilul poetic în proză găsește formule fe- 
ricite de ilustrare a unei personalităţi poetice şi 
E. Giurgiuca a izbutit, să prezinte frumos une- 
ori pe poetul antologat. Nu pot trece însă cu 
vederea unele exagerări: regretahile. Astfel a- 
ceastă afirmaţie care face din George Boildea : 
„Crainicul mișcării literare ardelene și unul din- 
tre ctitorii ei“. E cazul să nentrebăm ce fel de 
simț al properției are E. Giurgiuca ! Dacă ar fi 
scris al „tinerei mișcări literare ardelene“ şi 
încă ne-am fi putut întreba ce fel de idee își 
face el despre o mișcare literară. Dar când el mu 
face nici o rezervă asupra vârstei sau epocii, a- 
tunci e locul să cerem să ne spună ce sunt Aron 
Cotruş ori Lucian Blaga, a căror activitate um- 
ple toată epoca dela 1919 încoace, dacă George 
Boldea, un poet minor în realitate e „crainic şi 
ctitor“ al mişcării literare ardelene ? ! De altfel 
E. Giurgiuca are mania 'crainicilor fiindcă şi N. 
Caranica e unul: „In pleiada tinerilor poeţi ar- 
deleni el e crainicul stilului racinian“. Am citit 
și eu poeziile — frumoase de altfel! — ale flui 
N. Caranica şi am rămas cu convingerea că E. 
Giungiuca nu-l cunoaște prea bine pe Racine ! 

Eu cred că asemenea formule sunt doar mo- 

duri de a vorbi, nici de cum etichetări critice 
veale. E. Giurgiuca nu știe să păstreze măsura 
între lirismul avântat şi adevărul critic, rătă- 
cind prea des întrun bombasticism uluitor și în 
aprecieri fără mici o valoare ideativă. Astfel ice 
să spunem despre acele „prizme perfecte care 
nu diformează  riciodată lumina“? Ion Bălan 
ara „versuri izbitoare ca expresie“ sau: O 
foame roşie de miragii învăpăiază sufletul său“. 
Despre sensibilitatea lui Ion Moldoveanu ne 
spune că ar fii „colorată de mireasma pământu- 
lui natal“! Citez şi o mostră de lirism inconti- 
nuu deviat în beție de cuvinte: „Deși un tem- 
perament energetic, Ilea nu conduce un raționa- 
ment care să justifice exploziile petardalor sale 
verbale, aruncate uneori cu o splendidă desin- 
voltură“. E. Giurgiuca mu și-a supraveghiat în 
destul. ielanurile lirice şi temperamentul său a- 
terizează adesea în domeniul ridicolului unde se 
îmbată de cuvinte. p 

Altfel E. Giurgiuca e un adevărat poat, un bun 
poet. E um poet; care se putea dispensa de a se 
da în spectacol cu o carte pe care nu a alcătuit-o 
decât cu o imensă dragoste Aoritică pentru poe- 
zi, dar şi cu o candidă incompetenţă. Antolo- 
gia sa, care oricum ar fi sucită nu e o antolo- 
gie, cuprinde nume serioase și chiar poezii. bu- 
me. Am fost plăcut surprins de Semne, poezia 
lui Radu Brateș și de Joc de miei, aceea a lui 
Teofil Bugnariu, al căror nume nu s'a afirmat 
printr'o mai lungă activitate în reviste, nici prin 
culegerea în volum, dar ale căror poezii sunt cu 
adevărat frumoase. Cêt priveşte ceilalți poeţi, 
despre care am scris la vremea sa, nu e acum 
docul să vorbesc despre ei, singurul obiect În 
discuţie fiind aci antologia în sine. Rămân cu 
convingerea că mai avem încă de eșteptat o 
bură antologie a poeziei române tinere, fie ar- 


delenești, fie în general. Dar poate, mai muit . 


decâ; o antologie regională, ar fi necesară una 
mare, a întregii poezii românești dela începu- 
turile ei până astăzi. In penuria noastră de en- 
tologii singura care rămâne valabilă e aceea a 
lui Pillat şi Perpessicius din 1923. Pâcat însă că 
ea se reduce numai la momentul liric post-belic. 


OCTAV ȘULUŢIU 


x” 


ALICE SOARE: SÂMBURI DE LUMINĂ. — 
Acum aproape două decenii, în 1921, d-na Alice 
Soare tipărea întâia sa carte de versuri, un vo- 
lum de sonete : Ferestre luminate, disputându-şi 
virtuozitatea  fonmală cu cealaltă  sonetistă a 
timpului, d-na Alexandrina Scurtu. In afară de 
ușurința versificării, se strecura totuşi, în co- 
lecţia sa de pe vremuri, şi o sensibilitate dis- 

creată, fără strălucire artistică, dar umàn sinceră, 
Volumul nu angaja însă prea mult şi tăcerea 
căzuse, cu anii, peste numele autoarei, 

Iată însă că, asemenea pasărei Phoenix, poeta 
reînvie, şi ne chiamă atenţia cu noua sa carte: 
Sâmburi de lumină. 

Nu întâmpinăm o totală schimbare la faţă. 
Poeta însăşi ne previne şi recunoaşte în poezia- 
prefaţă : 


aria 


Se supără urechea mea modernă 

S'asculte-aceeaș arie eternă = 

Şi mă sfiesc de cei ce-aud în jur. 

Aş vrea şi eu să 'mlătur ca oricine 

Tot romantismul demodat din mine 

Cu minareta lui, şi nu mă ‘ndur. 
(Minareta) 


Dar, lunecând peste „romantismul demodat“ 
al scriitoarei, ajungem ła ciclul „Brocaruri ‘, care 
cuprinde aproape jumătate din carte, Deastă. 
dată, facem cunoștința unei viziuni personale, 
a unui ochiu ager, atent, prompt în captarea 
amănuntului pitoresc. Bogate în notații proas- 
pete, vii, surprinzătoare, palpabile, creionările 
d-sale pastelistice au desenul sprinten şi um 
deosebit, relief, isvorîte din jocul lucid al unei 
fantezii miniaturale. 

Iată imaginea zorilor : 


Lumina, pasăre trezită, 
Cu pisc gigantic de mărgean... 


Sau 


Un cocostârc, pe-o turlă încremenit cochet 
Intrun picior, dă turlei profil de minaret, * 
Iar altul jos în baltă, cu pliscul lui avid 
Stârneşte discuri mute de putefon lichid. 


O imagină fluvială : 


Ca un câine nătărău 

Cu mari labe de noroi, 

Strada s'a suit pe noi... 
Soarele după ploae: 


Undeva s'a spart un ou 
Și, pufos și galben, iese pui năstrușnic din 
Igăoace, 
Ciugulind cu plise de aur, frunze, iarbă şi 
[băltoace, 
O imagine cinegetică : 


„„.O vulpe ruginie 
Oprită 'm goana ei de faclă vie 
Se stinge 'm sângele ei nărăvaş. 


Și tot aşa mai departe, notații ca: „o capră 


desmăţată cu ochi împeliţaţi“, „un broscoiu a- 
nahoret, neclintit, cu ochii ţintă“, „fânețele își 

"sună pitpalaciit — întăresc afirmaţiile noastre 
elogioase. ' 

Deşi procedeul citatelor numeroase este di- 
dactic, totuși — pentru exemplificare docu- 
mentată — nu ne putem opri de a reproduce 
integral poezia „Răsărit“, în care apariția soa- 
relui ne este redată ca filtrată prin conştiinţa 
“trâmbițașului zorilor : 


Imi ciripesc zori vinete la geam 

Prin glasul vrăbiilor înfoiete, 

Ce poartă 'n gât mărunte castaniete. 
Intâia rază s'a 'ncâlcit de-un ram, 
Pe gard, sburlit, stă mâniat cocoșul 
Privind cum după deal apare roșul 
Imens al unei creste... Alt rival? 
Pe-adânca mare-a mucului, un val 
Se umflă şi porneşte spre fereastră, 
Ascunde-o clipă uriașa creastă ; 

Și fiecare frunză e o undă 

Sub care pânze mici de cer s'afundă; 
Dar altele apar pe urma lor... 
Cocoșul suflă ?n goarna lui sonor, 
Căci speriat, pe drumuri de lumini, 
Rivalul s'a pierdut pe la vecini... 
Doi fulgi rozalbi rămân lipiți de nor; 
In nuc talazuri verzi se frâng uşor. 
Şi-acum cocoșul recunoaşte ?n zare 
Grăuntele imens de aur: Soare ! 


Un portret realist, viguros, întâlnim ta „Spă- 
lătoreasa““ : 


Im albia cu pântecul blindat, 

Stau nori de rufe încreţiţi, grămadă, 
Și ’n ochii spumei, bulbucaţi, sennoadă 
Mici punți de soare desprimăvărat. 
La mijloc, apa face-un golf pitic 

De un albastru fin de majolic. 
Plecată, cu simbolice puteri, 
Spălătoreasa spală în neştire 
Intreaga omenească mărginire, 

Cu animalicele ei scăderi. 

Invinețite, brațele se sbat — 

Pytoni în jurul unui prânz vâscos ==, | 
Iar trupul, numai fuste,-atârnă 'n jos 
Ca un gigantic trandafir uscat. 


Prin această lature a talentului său, uneori 
de graţioasă, alteori de virilă expresie descrip- 
tivă, cu fantazie uneori zâmbitoare asupra în- 
tinsului său domeniu naturistic, pe care-l do- 
mină cu ochiu ferm, d-na Alice Soare se si- 
tuiază în rândul bunelor noastre poate, poate 
mai mult decât d-na Otilia Cazimir, a cărei 
vână de inspiraţie este mai debilă. 


GEORGE DUMITRESCU 


CRONICA MĂRUNTĂ 


PUBLICAȚII BASARABENE, — Au reapă- 
rut în București două publicaţii basarabene: 
Viaţa Basarabiei, revista lunară de sub condu- 
cerea d-lui Pan. Halippa, și Raza, foaia săptă- 
mânală religioasă, redactată de d. Vasile Țepor. 
dei şi Sergiu Roşca. Pe vremea când ieșiau la 
Chișinău, ele reprezentau două generații cu 
două mentalități deosebite. D. Pan. Halippa, om 
din generaţia unirii, imprimase revistei sale, pe 
lângă un duh local ce-o prindea bine, nu ştiu 
ce caracter social foarte vag, cu iz de iremedia- 
bilă democrație şi cu o vădită înclinare către 
iudaism. In coloanele Vieţii Basarabiei, atenţia 
cădea pe producţia faimoasei oficine a Adevă- 
rului, în timp ce publicaţiile și cărțile cu ade- 
vărat româneşti abia dacă erau pomenite când 
şi când. Revista se simțea legată de centrul in- 
telectual al ţării nu prin spiritul autohton, ci 
prin incolora doctrină a social-democraţiei, mo- 
ştenită dela răposatul C. Stere. Chiar grupui 
de scriitori tineri, formați în jurul d-lui Pan. 
Halippa era atât de puţin atras de Bucureşti în 
cât, la căderea Basarabiei, a rămas aproape în 
întregime dincolo, E un rezultat dureros, ce ca- 

racterizează spiritul revistei şi îndreptățește 
toate observaţiile făcute de moi, în decursul a- 
hilor la această cronică măruntă. 

Aproape la un pol opus se situa Raza. Ea a 
fost expresia generaţiei noi de intelectuali ba- 
sarabeni, formaţi la școala românească a na- 
ționalismului ortodox. Raza era religioasă și 
naționalistă, integrată cu desăvârşire în spiri- 
tul cel nou al ţării. Dintre toate publicațiile, 
câte au apărut în ultimele două decenii între 
Prut şi Nistru, Raza e cea care sa rânduit din- 
tr'odată şi fără șovăire în ritmul naţionalismu- 
lui creștin. 

E o bucurie că amândouă au reapărut în re- 
fugiu. Atât Viaţa Basarabiei, din care n'a ieşit 
până acum decâţ un număr, cât şi Raza, care a- 
pare regulat, vibrează dela un capăt la altul de 
nostalgia grea, îndurerată, sfâşietoare, a provin- 
ciej pierdute. Sentimentalitatea e în general 
distincția sufletului basarabean. Ea ne reapare 
acum mohorîtă de durere, dar nu lipsită de o 
robustă nădejde în ziua de mâine. 

Cât am fost în fruntea Ministerului Propa- 
gandei, am făcut tot ce mi-a stat în putință ca 

revistele şi ziarele principale ale provinciilor 
pierdute să-și continue viața printre noi ca o 
neîntreruptă actualizare a marilor probleme ce 
ni se pun în legătură cu tot ceeace am pierdut, 


'Trebue să recunosc că Basarabenii au fost cei . 


dintâi cari au înţeles misiunea pe care vo au 
dincolo de mizeriile şi de profundele mâhniri 
personale, Suntem datori să-i susţinem nu nu- 
mai omenește, dar şi în această grea strădanie 
de-a ţine vie amintirea pământurilor  pierdu- 
te. Datoria noastră e a unora cari trebuie să ne 
simțim oricum vinovaţi în mare parte și de 
soarta tristă a pribegilor acestora şi de soarta 
fără nume a celor rămaşi dincolo de graniţele 
stâlcite. 

Imi pare nespus de rău că Bucovinenii n'au 
voit să înţeleagă exemplul Basarabenilor. Și ei 
reprezintă două generaţii deosebite. A fost im- 
posibil să se găsească un acord între ele ca Ju- 
nimea Literară, cea mai veche revistă din Bu- 
covina, să fie pusă din nou pe picioare. Durerea 
națională însăși n'a fost în stare să arunce o 
punte de înţelegere între ei. A reapărut în 
București, numai cotidianul „Glasul Bucovinei“, 
care e redactat cum poate, obosit și fără tăria 
sufletească în stare să adune inimile în acelaş 
crez, E foarte regretabil 

Puii 

MACEDONIA, ziarul „naţionalist în serviciul 
Aromânilor“, luptă pentru o idee, care nu e 
lipsită de interes. Sunt două soluţii ce s'au vân- 
turat în legătură cu situaţia Aromânilor în Bal- 
cani: una, colonizarea lor în ţară pentru a în- 
tări astfel elementul românesc cu vigoarea dâr- 
ză, adusă dela Pind; alta, rămânerea lor în 
Macedonia pentru a afirma mai departe străve- 
chea prezență a elementului latin în Peninsulă. 
„ Cea dintâiu soluţie s'a practicat în parte de 
către România democrată: colonizarea  Cadri- 
laterului. Ea sa făcut în astfel de condiții încât 
a desamăgit amarnic pe Macedoneni, ca să nu 


mai vorbim de drama pe care o trăiesc după 


cedarea Dobrogei de Sud, când sunt din nou 
constrânși să se colonizeze în altă parte. Ideia 
de a-i aduce în ţară ca element de întărire a 
românismului, idee ce se poate socoti azi ca 
neisbutită, ascundea de fapt recunoașterea taci- 
tă a înfrângerii politicei noastre în Balcani. 
Propriu zis, România democrată n'a avut o po- 
litică în Balcani din moment ce problema fra- 
ților noștri de peste Dunăre n'a existat pentru 
ea. „Să ne mutăm în altă ţară“ cum îndemna 
Octavian Goga, nu însemnează o politică de re- 
zistenţă și cu atât mai puţin de expansiune, ci 
una de retragere și de refugiu. Ea a îndurerat 

și desamägit pe toți visătorii cari şi-au închipuit 
că un popor ca al nostru ar avea, totuși, o so- 
lie de îndeplinit în Balcani. 

Rămânerea în Macedonia, nici ea n'a însem- 
nat cumva o atitudine fermă din partea Ro- 
mâniei, ci pur și simplu o abandonare, 

Ideia, pe care o agită azi ziarul Macedonia, 
are o înfățișare nouă. Ea cuprinde rezistenţa în 
Macedonia sub protectoratul Italiei fasciste. 
Suntem Aromâni, adică latini străvechi în Pe- 
ninsulă. Italia fascistă reprezintă azi suprema 
forță a rasei, cu puternice repercusiuni asupra 
Balcanului. Vom rezista, deci, acolo, sub scutul 
Romei. Și vom ajunge, poate, la Macedonia au- 
tonomă. 

Noi nu știm dacă toţi Aromânii împărtășesc 
această ideie. Știm însă că ea e o soluţie. Și mai 
ştim că e o soluţie născută din desnădejde. Ceea 
ce a provocat această soluție, îndreptăţită din 
punct de vedere macedonean şi măgulitoare, de 
sigur, din punct de vedere fascist, e absenţa 
totală a României în Balcani. Sunt decenii de 
când fraţii noștri de sânge de acolo așteaptă 
cuvântul ocrotitor al statului român. El n'a 
venit. Şi poporul dârz al Pindului, fiindcă nu 
vrea să moară , își întoarce ochii spre Roma. 

Ce departe suntem, ce departe, de politica 
larg ocrotitoare a României. mici de altădată! 

tax 

„»„VRABIUȚA DE PE DEAL“, — Dela Cluj, 
care acuma se numeşte Kolozsvár, ne vine re- 
vista Viața ilustrată, redactată de episcopul 
Nicolae Colan. E numărul pe Octombrie, în- 
tâiul care sosește ax sub stăpânirea maghiară. 
Acelaşi colaboratori, dar peste toate articolele 
apasă presiunea străină. La cronică se înregis- 
treuză vizita regentului Horthy la Cluj, dar 
şı schimbările din temelie întâmplate în Ro- 
mânia. Se reproduce chipul lui Horthy şi al tâ- 
nărului nostru Rege. 

Revista se deschide cu articolul părintelui e- 
piscop, care comentează tragicul eveniment al 
despărțirei în formele impuse de rigoarea noii, 
situații: 

„Judecata dela Viena a împărțit Ardealul în 
două. Prin ea aţi fost despărțiți şi voi, iubiții 
mei fii sufleteşti. Unii ați rămas în România, iar 
alţii veţi trăi de-aci înainte în cuprinsul statu- 
lui ungar. Jertfa acestei împărțiri sa adus cu 
bunul gând de a păstra pacea măcar în acest 
ostrov al pământului, pe care voinţa lui Dum- 
nezeu a rânduit să trăiască împreună, în pace, 
fiii națiunii române şi ai celei maghiare“, 

Ce nou și adevărat sună acum, în absența 
statului național, sfatul episcopului : 

„Fiţi ascultători faţă de stăpânirea legiuită și 
mai presus de toate fiţi fiii devotați ai Bisericii 
noastre strămoșești. Ea este rânduită să ne fie 
corabie  mântuitoare pe valurile acestei vieţi. 
Ea e mama noastră ocrotitoare“. l 

Adânc emoționant e îndemnul final al episco- 
pului : 

„Preoţi, frați împreună slujitori, staţi cu căl- 
dură şi jertfă lângă poporul vostru credincios. 
Fiilor credincioşi, staţi cu ascultare lângă pă- 
rinţii voştri cei duhovniceşti. Intăriţi-vă unii pe 
alții cu iubire frățească. Rugaţi-vă pentru mine 
şi eu mă voiu ruga pentru voi cu nezdrun= 
cinată nădejde că bunul Dumnezeu ne va ajuta 
să ne păstrăm şi în noua patrie curăţenia şi fru- 
musețea sufletului nostru ortodox și românesc“, 

Cel care scrie astfel e omul care, împreună 
cu episcopul unit, Iuliu Hossu, au fost huiduiţi 
de mulțimea maghiară, înfierbântată, chiar în 
fața regentului Horthy. Fratele lor de episcopat, 
Nicolae Popovici al Oradiei, a fost expediat în 
vagon de vite dincoace de graniță. In aceste 
condiţii, ce bucurie să vezi o tipăritură  româ- 
nească sosind până aici! 

Am răsfoit-o dela început până la sfârșit şi 
dela sfârşit până la început, cu ochii duşi de- 
parte, fiindcă nu mai puteau citi. Prietenul Ni- 
colae Colan îmi vorbeşte din altă țară. Știu, și to- 
tuşi nu-mi vine să cred. Clujul acesta, pe care 
îl văd cu ochii închişi, până în ultimul colţișor, 
e acum o poartă cu peceți. E Kolozsvár! Foile 
revistei, întoarse mecanic, foșnesc și parcă su- 
sură singure un cântec vechiu, care de multă 
vreme nu mai avea nici un înțeles: 

Vrăbiuțţă depe deal, 

Zbori degrabă în Ardeal 

Şi te 'ntoarce de îmi spune 
Ori vești rele, ori vești bune.. 


s*a 


BASARABIA CÂNTATĂ. Au apărut în acelaş 
timp două cărţi de versuri pe care nu le apro- 
pie aceeaşi valoare artistică, ci acelaş sentiment 

romånesc: Balcic, de Ion Pillat, cu foarte dis- 
tinse ilustrații de d-na Maria Brateș, şi Basa- 
rabia, poesii de Volbură Poiană Năsturaș. 

Balcicul, această îmbinare rară de amintiri 
clasice şi de asiatism demografic, nu era oraş 
românesc. El a făcut totuşi epocă în pictura și 
în literatura noastră prin exotismul şi pitores- 
cul său meridional. E un fragment din Asia Mi- 
că aruncat pe coasta de dincoace a Mării. Ion 
Pillat e poetul între poeţi, care l-a cântat cu o 
mai virbrantă ardoare. Versurile, pe care i le-a 
închinat fac un volum, ce se citește cu nostalgie, 
dar despre care se discută în altă parte a re- 
vistei. 

Basarabia d-lui Volbură Poiană e preamări- 
tă în 20 de poesii, strânse într'o plachetă de 
stilul grafic al cărților bisericești. Sunt evocări 
istorice şi geografice, peste care domină figura 
lui Ştefan Vodă. Preţioasă e credința ce respiră 
din aceste strofe că pământul și poporul dela 
Nistru nu vor întârzia îndelung în iadul teroa- 
rei: 


De-oiu fi pământ la vremea bucuriei, 
Urmașii totuşi vor vedea minunea; 
Din buciume-au să sune rugăciunea 
La piatra de hotar a României. 


Și este, în aceste versuri, o tărie sufletească, 
ce nu se dă bătută nici în fața morţii: 


Nu mă orbește fulgerul din soare, 
Nu mă urneşte tunetul din loc; 
Iubirea mea de ţară este foc 

Ce arde și 'n viaţa viitoare. 


Asemenea cărți poartă pecetia dureroasă a 
timpului nostru. Ele trebuiesc socotite ca în- 
ceputuri ale unei noi literaturi. Prezența între- 
gului pământ strămoșesc şi a întregului popor 
românesc în conștiința artistică a țării, iată 
noua misiune a literaturii și artei naționale. 


NICHIFOR CRAINIC 


NOEMBRIE 1940 

